
„Mărire, slavăţie, Satan, în înălţimi 

De ceruri, unde rege ai fost, şi-n 
adîncimi 

De iad, în care-acum învins, visezi 
în tihnă! 

la-mi sufletul aproape de tine, spre 
odihnă, 

Sub arborele ştiinţei, cînd fruntea- 
ţi de erou 

Sub crengile-i, luci-va ca într-un 
templu nou!” 


Baudelaire - 
RUGĂ 

(Litanii către 
Satan) 


NE PERMITEŢI SĂ VĂ PREZENTĂM 


PERSONAJELE? 

TUNING CLIT - psihiatru 
VEL GENAR - pilot, clasa a Il-a 
ADA - doctor în medicină, soţia 
lui 
DARN DOWN - multiplu campion sportiv 
MARY - inginer electronist, soţia lui 
FALANGA DOGMATICILOR 
d'ARTAGNAN 
ATHOS iluştri şi cunoscuţi 
PORTHOS muşchetari 
ARAMIS 
Papa PILLARD - hangiu 
Moş LAPIN - braconier 
HILFE - comandantul gărzii 
MICHELET - abate, avînd şi numeroase 
alte 

profesiuni 
de ÂME GRISE - abate, reprezentantul 
cardinalului, 

cunoscut şi sub numele de 

MILLESCROIX 
REGELE 
REGINA 
PAUVRELIEU - cardinal 


CĂLĂUL - cu ajutoarele sale 


Roboţi, muşterii, slujnice, gentilomi, soldaţi, rindaşi 
etc. 


ACŢIUNEA se petrece în anul 2169 - nefiind exclusă 
nici probabilitatea 
unei date anterioare 


„Viitorul şi 
trecutul 
Sunt a filei două 
feţe...” 


M. Eminescu - GLOSSĂ 

LIODDOOD CDC CIO OIOODODIDIL 
LABORATORUL PSIHIATRULUI TUNING CLIT 


Peretele din fund e acoperit în întregime cu ecrane 
pătrate, circulare, dreptunghiulare, elipsoidale, ovale, 
concave, plane şi convexe, de diferite culori. Se 
înserează. Lumina zilei, distilată prin filtre nevăzute, 
ajunge înăuntru descompusă, îmbinată în nuanţe cît 
mai stranii, dar cu efect cît mai plăcut. Dedesubtul 
ecranelor, un masiv pupitru de comandă, impresionant 
şi complex, cu toate elementele care fac faima acestor 
instalaţii. In dreapta, zece roboţi antropomorfi, aliniaţi 
ca la paradă îşi mişcă braţele, antenele şi ochii 
telescopici, gata să intre în acţiune la cel mai mic semn 
al stăpînului. Podeaua, un superb mozaic din pietre 
preţioase,înfaţişează momentul palpitant al trecerii 
astronavei „Năluca” prin înflăcăratul Aldebaran. La 
prora rachetei, în mijlocul uraganului de foc ce-l lasă 
indiferent, stă într-un jilt profesorul Clit. Vîrsta şi-a 
lăsat din plin amprenta pe înfăţişarea sa, altădată 
impunătoare. 

Se gîndeşte absent la ceva, dar îl tubură un strănut 
sonor, ce trezeşte ecouri în gigantica încăpere. Unul 

dintre roboţi parcurge instantaneu distanţa pînă la 
fotoliu şi pulverizează în nările bătrinului un nor de 
lichid antiseptic, cu miros de violete. Acesta se strimbă 
cît se poate de urit, din cauza junghiului teribil ce i-a 
străbătut rotulele, tibiile, peroneele şi tarsienele 
ambelor picioare. Oftînd, pipăie cu mîna după butonul 
alb, instalat chiar în braţul jilţului. În sfîrşit, îl găseşte. 
Nervos, apasă pe el de cîteva ori. Pe ecranul 
central, piîlpîiie nişte lumini 


multicolore. 

- Vă ascult, maestre! răsună, cu politeţea cuvenită, 
vocea unui bariton - chip fermecător, umeri atletici - 
apărut pe ecran în aceeaşi clipă. 

- Reumatism, tinere! De la ploaia de ieri, se vaită 
Tuning, al cărui glas subţirel tremură, nehotărit, în aer. 
Ce-mi recomanzi?... Vi s-a dus vestea... 

- Folosiţi cu toată încrederea noul nostru 
ciberdoctor „Hipocrat- 7007”, specializat în tratarea 
afecţiunilor ce... 

- A, nu m-ai înţeles! Nu vreau iar o maşină! Sînt un 
biet moşneag, prietene! Mi-e dor de oameni. 

- Maestre! răsună vocea, încărcată de reproş. 

- Nu te lua după poze!... O vezi? ridică o revistă. 
Cîţi ani crezi că aveam aici?... Vreo patruzeci. 
Deatunci, tinere prieten, a trecut un secol. Sînt bătrîn, 
iar în vila asta există trei duzini de automate! Fii 
rezonabil, te rog... 

- Altceva, stimate maestre, noi nu avem. Noi... 

- Ignoraţi istoria, asta e! Adică subtextul ei, 
civilizaţia. Vă spargeţi capul cu probleme rezolvate de 
mult şi simplu. 

- Mae... 

Tuning  întrerupse legătura:  „Firoscoşilor 
bombăne. Cu gest pripit cheamă robotul de adineauri: 

- Strachina mare, cu ionizări! Şi vezi, apa să fie 
ceva mai fierbinte, drăguță! Automatul iese val-virtej. 
Bătrînul apasă pe alt buton. Gata pregătirile? 

- Gata, domnule profesor! răsună glasul unei 
femei. 

- Cînd se va declanşa faza finală a crizei? îşi freacă 
el genunchii, strimbîndu-se puţin din cauza durerilor. 


n 
! 

- La aterizare sau imediat după aceea. Reacţiile 
neuronilor parietali se intensifică peste prevederi. 
Prognozele... 

- Administraţi-i un calmant hipnotic, să nu facă 
vreo boroboaţă la coborire. După aia... potopul! 

La o biocomandă, toate ecranele intră în 
funcţiune, iar fotoliul, 

plutind, se apropie de pupitru. Se transmite imaginea 
diverselor zone ale creierului cuiva, cu neuronii în 
plină agitaţie. Pe ecranele superioare apar vederi în 
relief de pe cosmoportul AXB-6, unde e aşteptată 
sosirea navei de cursă „Boreas”. 

LIDDDID DID ODIDODDOD ODO ODODODIDIID 
COSMOPORIUL AXB-6 


Automate, pasageri, roboţi, astronave, maşini 
cibernetice şi trenuri de bagaje. In spirala turnului de 
comandă licăresc lumini policrome. Pistele aeriene par 
nişte panglici gălbui ce se pierd la orizont. O voce 
gravă izbucneşte de peste tot, anunţind: „Atenţiune!... 
Atenţiune! Nava - accelerat „Boreas”, din direcţia 
Marte - Omicron-8 - Terra, soseşte în staţie la 
platforma aeriană şapte!... Repetăm Nava...” . 

Racheta îşi face apariţia, aterizează, uşile se 
deschid, scările coboară, pasagerii descind; din cabina 
piloților iese VEL GENAR, pilot clasa a Il-a, cunoscut 
pe toate liniile sectorului cosmic de cînd cu accidentul 
din vara trecută. Se prelinge profesional pe scara 
îngustă şi sare la pămînt. Tînăr, înalt, păr negru, ochi 
albaştri, mişcări elegante - ca în ilustratele companiei 
„International Lines of Space”. Se strecoară abil prin 
forfota macaralelor de transbordare. Se aruncă din 
mers pe prima bandă rulantă orizontală care-l duce 
pînă în faţa şefului de pistă. Salută respectuos. Mîna îi 
tremură uşor, în vreme ce dă laconicul raport: „Nimic 

de semnalat!” Fără să scoată nici un cuvînt, şeful pistei 
răspunde la salut şi pleacă. 

Val Genar răsuflă adînc. Priveşte împrejur. 
Zimbeşte. Se îndreaptă spre aceeaşi bandă rulantă 
care-l transportă din nou lingă rachetă. Introduce două 
degete în gură, fluieră scurt, năprasnic. Din navă, 
printr-un hublou rotund, îşi face apariţia un fotoliu 
zburător. Pluteşte lin, aterizînd lîngă pilot. Acesta se 
aşază în el, apasă pe maneta din dreapta, înălţindu-se 
în văzduh. Dirijindu-şi maşina, Val Genar ajunge la 
prora navei, acolo unde numeroşi roboţi descarcă 
bagajele călătorilor. Aşteaptă răbdător să apară şi 
valiza lui, după ce s-a convins dintr-o privire aruncată 
automatului de ditribuţie de pe platformă că numărul 
valizei sale nu fusese înregistrat. În sfîrşit, iat-o: un 
cufăr de lemn, destul de impozant, legat cu o curea ca 
să nu se deschidă. Pilotul face un salt, smulge cufărul, 
îl cumpăneşte în mîini şi-l aruncă pe umeri. Robotul cel 
mai apropiat încearcă stîngaci să-i ia obiectul. Genar îi 
loveşte centrala de comandă cu piciorul. Maşina scoate 
un nor de fum şi cade grămadă. Alţi androizi, dereglaţi 
de acest flagrant act irațional, fug, rostogolindu-se de 
pe platformă. 

Genar, cu povara sa în spate, urcă în fotoliu, 
manevrindu-l dibaci cu un picior. Aterizează uşor cîţiva 
kilometri mai departe. Porneşte apoi senin, cu cufărul 
pe umeri, spre una din ieşirile cosmoportului. 

Un tînăr miop, savurînd deliciile unei îngheţate pe 
care o studiază din cînd în cînd cu atenţie, vine din 
sens opus. Neatent, se izbeşte cu fruntea de muchia 
cufărului. Îngheţata îi cade în manşeta din stînga a 
pantalonilor. Tînărul ridică ochii, clipeşte nedumerit, 
îşi scoate ochelarii, şi-i şterge îndelung de reverul 
hainei, îi pune la loc, deschide gura şi rămîne într-o 

atitudine nu prea inteligentă, dar expresivă. Pilotul, 
cocoşat sub ladă, îl dă binişor la o parte. Celălalt îl 
lasă să treacă, apoi se repede din nou înaintea lui şi 
iar e dat deoparte. 

În momentul cînd scena se reia pentru a patra 
oară, cîţiva copii sar din căruciorul automat, care-i 
ducea la mica lor navă, şi se iau după cei doi, ţipînd de 
bucurie. Vel Genar se angajează pe autostrada 
spiralată care coboară spre oraş. Maşinile ce gonesc pe 
cele 20 de benzi de circulaţie încep să-şi piardă 
controlul. Şoferii s-au zăpăcit! 

Cinci bărbaţi ies din restaurantul apropiat, urmaţi 
de alţi 15 gură-cască şi se alătură copiilor şi tînărului 
miop. Alaiul se opreşte în faţa lui ZK - 22510, 
agentul electronic ce dirijează circulaţia în 


această zonă. Genar surinde perfid. 

- E sportiv? întreabă o femeie înbrăcată în verde. 

- Poate! răspunde un tip cu mutră posacă şi priviri 
bănuitoare. O fi vreun sport nou... 

-Ba nu-i sportiv! îi contrazice categoric o 
stewardesă de pe linia Marte - Jupiter - Saturn (aer 


pilotul Vel Genar. 


Uimire şi, la periferia grupului, comentarii în 
şoaptă. 

- Atunci cum se explică, duduie, comportarea asta 
iraţională? izbucneşte, aţiţată la culme, femeia în 
verde. 

- Ce-a zis, ce-a zis? se interesează comentatorii 
periferici. 

- Comportare iraţională!... Comportare 
iraţională! lămuresc cu 
glas tare puştii şi se prăpădesc de ris. 

Cuvintele dau ocol mulţimii ce sporeşte mereu, 
apoi pătrunde în automobile şi, cu 500 la oră, se 
împrăştie. 

ZK - 22510 îl măsoară pe Genar, îşi scotoceşte 
memoria, căutînd sensul faptei acestuia, nu-l găseşte, 
declanşează cele cinci sirene de alarmă, aprinde 
farurile - oprind circulaţia şoselei, se dereglează, 
începe să fumege ca un vulcan şi rămîne inert, cu 
instalaţia arsă. 

Tînărul cu figură posomorită îşi croieşte drum 
printre curioşi şi o rupe la fugă ca un bezmetic, fără să 
mai privească în urmă. Circulaţia e paralizată. O mie 
de oameni îngroaşă rîndurile celor din jurul pilotului şi 
pornesc mai departe cu el, în jos, către oraş. 


3 
DIDDDOODODDODOCD ODO ODO 


Psihiatrul Tuning Clit hohoteşte cu glăsuciorul său 
anemic, de parcă ar chiţcăi un şoarece. Se amuză, 
privind pe ecran convoiul impunător ce-l urmează pe 
Genar. În urmă se vede o coloană de fum de la roboții 
înşiraţi pe parcurs şi care au luat foc unul după altul. 
Prin uşa mascată din peretele laboratorului apare 
maşina-robot, aducînd „strachina cu ionizări”, aparat 
întrebuințat în terapia bolilor reumatismale, construit 
după ideile psihiatrului. (Semăna cu un lighean, în care 
savantul făcea băi fierbinţi, concomitent cu iradierile 
ce le primea din aparatura instalată pe fundul 

originalului instrument de fizioterapie). Strecurîndu-se 
atent sub pupitru, robotul îl descalţă pe profesor, îi 
introduce picioarele în apă, apăsînd apoi pe butonul 
marginal al aparatului. Sonerie, după care o voce 
alarmată: 

- Stimate maestre, mă iertaţi, un caz ciudat! Pilotul 
Vel Genar din oraşul nostru duce un geamantan în 
spate. Refuză orice ajutor al automatelor... Aici Centrul 
de Profilaxie şi de Ocrotire a Sănătăţii... Bănuim că 
Genar e bolnav. Ce ne sfătuiţi? 

- Să nu vă treacă prin cap să daţi alarma! îi 
sfătuieşte savantul. (Pe ecranele laboratorului se 
constată cu uşurinţă că procesele fiziologice din 
creierul pilotului s-au intensificat la maximum). 

-Vor apărea complicaţii! se  nelinişteşte în 
continuare colaboratorul invizibil al marelui psihiatru. 

- Nu-i cazul! răspunde acesta, surizînd fericit. 

Baia îşi făcuse efectul! 


4 
DIODDODDCDDODO DDD DO DIDO ODO 


Deasupra oraşului coboară ceața fosforescentă 
care-l va lumina pînă-n zori. Genar se odihneşte: şi-a 
lăsat jos cufărul greu şi îşi şterge mulţumit sudoarea. 
Mulțimea îi dă tîrcoale... În jur, nici urmă de automate. 
Instinctul de conservare le-a dictat să se ascundă pe 
după copaci şi tufişuri, de unde apar antene şi ochi 
răzleţi. 

Omul care-a zăpăcit urbea se gindeşte visător la 
ceva. Matroana în verde îi trage pe cei doi puşti lingă 
dînsa şi, aplecîndu-se peste ei, le şopteşte ceva la 

ureche, apoi se tupilează cît poate mai demn, în spatele 
stewardesei agresive. 

- Nene! strigă puştii care sughiţă de-atita ris... 
Nene, ce ţi-a venit matale să strici maşinile?... Nene, 
ce ţi-a venit matale să strici maşinile? 

- Pentru că nenea nu le mai poate suporta! 
răspunde cu blîndeţe pilotul, ştergîndu-şi iar sudoarea 
de pe frunte. 

- Nene, ce ţi-a venit matale să strici maşinile? 
strigă puştii mai departe, pe rînd, grozav de mîndri şi 
de veseli. 

Genar surinde şi el, îşi ia lada şi pleacă iar, singur. 

Mulțimea a căpătat un răspuns şi nu mai ştie ce 
trebuie să facă, dar în orice caz nu-l mai secondează, 
ar părea nişte caraghioşi, nu? Stau pe loc, uitîndu-se 
nedumeriţi după Genar. 

- Nene, ce ţi-a venit matale...? orăcăie copilaşii 
pină ce doamna 
în verde pune mîna pe ei şi le dă o mamă de bătaie. 


5 
DIODDOOD ODO COD DIOCDDODODIDL 


Zadarnic protestează roboții în cor... Uşa lui 
Tuning se deschide larg şi în feeria de culori a 
laboratorului se  iveşte o mare pată neagră. 
Şaisprezece indivizi, înşiraţi pe patru rînduri şi 
îmbrăcaţi cu multă sobrietate, păşesc în cadență spre 
fotoliul unde bătrinul îşi şterge picioarele pirpirii, 
înroşite de baie. Este faimoasa şi temuta „Falangă a 
Dogmaticilor” din Academie, un grup de mucegăiţi, 
tipicari şi înecaţi în rutină, al căror unic scop este acela 

de a înăbuşi progresul în faşă. Apariţia lor îi provoacă 
profesorului un acces de veselie stăpînit cu greu, căci 
pe chipul său trec tot felul de strimbături... 

-Ce vă aduce la mine, stimaţi colegi? se 
interesează el, pe negîndite ceremonios şi grav. 

Falanga a  încremenit la vederea straniei 
îndeletniciri a  amfitrionului;  rosteşte un foarte 
contrariat „Pardon!” şi face, ca la comandă, stînga- 
mprejur! 

- A, nu, vă rog, nu mă deranjaţi cu nimica! îi 
opreşte vocea şi mai gravă a lui Clit... Să continuăm! 

Falanga revine cu frontul spre psihiatru, tocmai la 
timp pentru a asista la o scenă năstruşnică: un robot 
mititel se repede într-una să-i şteargă acestuia 
picioarele, pînă cînd bătriînul, enervat, îl trînteşte de 
mozaic şi-l face praf! Bucăţi! 

-E o epidemie! şopteşte Al  Şaisprezecelea 
Dogmatic către Al Cincisprezecelea din faţa lui. 

- Există pericolul  contaminării! deduce Al 
Doisprezecelea la urechea celui de-Al Unsprezecelea. 

Falanga se retrage cu cinci paşi, intenţionind să 
treacă după vizită, pe la primul Centru Antiseptic. 

- Aşadar, vă aduce la mine...? repetă Tuning, a 
cărui ureche n-a 
scăpat nimic din schimbul de cuvinte. 

- Vel Genar! anunţă Primul Dogmatic, cu voce 
lugubră. 

- Aha, v-a dat de furcă! chicoteşte gazda, trăgindu- 
şi ciorapii, pipăindu-i mereu pe la călciie. 

- Distruge maşinile, automatele! îl anunţă Primul. 

- Stîrneşte panică în oraş! se amestecă Al Doilea. 

- Distruge maşinile, automatele! repetă Primul ca 
o maşină defectă, cu voce tremurătoare. 

- Şi ce vedeţi rău în asta? replică savantul, care şi- 
a legat şi ultimul şiret. Dumneavoastră, colega, nu vi s- 
a acrit niciodată de ele? 

Falanga holbează cei 32 de ochi la auzul acestor 
cuvinte îngrozitoare. Tuning devine brusc serios. 

- Vel Genar e bolnav. Il urmăresc de mult şi ştiu 
cum poate fi vindecat. A suferit un şoc psihic în timpul 
accidentului său din Cosmos... Sper că nu l-aţi uitat? 

- Deci e... nebun? se sperie de-a binelea Primul 
Dogmatic. 

- Dacă vreţi!... Un nebun înţelept însă. Nu 
înţelegeţi, aşa-i?... Vă rog, aş vrea să lucrez! 

Face un semn automatelor care se grăbesc să 
deschidă uşa. Vizitatorii se retrag, ţepeni de indignare, 
urmaţi de robotul ce duce triumfător ligheanul. 

7 DIODDODDODIDODDCD ODO DOODODIDIL 
ACASA LA GENAR 


O vilă singuratică, între grădini, la marginea 
oraşului. Interior simplu, cu mobilă puţină; se vede 
efortul locatarilor de a reduce lucrurile la strictul 
necesar. In schimb, multe tablouri alese cu gust 
rafinat, picturi celebre, reprezentind mai ales peisaje 
extraterestre. Fac parte din colecţia Adei, soţia 
pilotului. Mai există şi o bibliotecă impunătoare unde, 
lîngă microfilme, se aliniază ordonat şi cărţi foarte 
vechi, tipărite pe hîrtie - colecţia lui Genar. Două 
terase mărginite de grupuri statuare, cioplite în 
marmură, printre care cresc anapoda cactuşi pitici şi 
alte plante completînd modesta locuinţă. 

Ada, în bibliotecă, împleteşte ciorapi, cu agilitatea 
unui prestidigitator. E mai tînără decît soţul ei, înaltă, 
brună, aer energic şi hotărît. 

Locvorobotul de la intrare anunţă sosirea lui 
Genar. Ada lasă lucrul şi aşteaptă. Vel intră obosit, 
pune jos lada şi răsuflă adînc, încercînd să zimbească: 

- Bună seara, Ada! 

- Bună seara... După veselia ta, se pare... 

- Exact! Am venit pe jos de la cosmoport, cu 
afacerea asta în spate. Oraşul e la pămînt! 

- Vel!... Tot n-ai vrut să renunţi? 

- Să renunţ? Îşi desface cravata, din care ies o 
puzderie de scîntei electrice. În ruptul capului, draga 
mea! 

- Şi oamenii? Ce-au zis? 

- Erau aşa de zăpăciţi cu toţii! Cred că n-au prea 
înţeles mare lucru... Ada, ce grozav o să fie dacă 
izbutim! Vom începe cu un exemplu grăitor: să 
distrugem întîi maşinile noastre. 

- Zău, tu... 

- Ştiu, nu eşti de acord. Dar ai să vezi, ai să vezi 
ce bine o să ne fie fără ele! Accidentul acela mi-a 
deschis ochii... Să-ţi mai explic o dată? 

- Am impresia că exagerezi! 

- Eu sau voi? Ada, perpetuăm o greşeală care a şi 
început să ne coste. Blestemata asta de comoditate... 

- Atunci, hai să distrugem tot oraşul, cum zice 
Darn! Să distrugem rachetele, automobilele, aparatele 
de ras şi chiar ascuţitorile mecanice! 

Genar îşi scoate haina, se aşază lingă soţie şi-şi 
reazemă capul de spătarul fotoliului. 

- Bine, s-o luăm şi altfel. Cîte automate există în 
medie la casa 

unui om? Ai habar? 

- Noi avem doar şase. 

- Noi nu suntem oameni ca toţi oamenii! 

- Nu striga, te rog! 

- Noi suntem nişte nebuni, care vor să arunce 
omenirea în aer!... Ascultă, mergeam cu geamantanul 
în spinare. O mie de curioşi m-au însoţit vreme de trei 
ceasuri, repetind numai două cuvinte: „Comportare 
iraţională”. Dar n-a fost unul care să mă întrebe: „Ce-ai 
de gînd?” Am lăsat după mine un cimitir de roboţi care 
fumegau... Distruşi! 

- Probabil erau convinşi că imediat ce vei ajunge 
acasă rudele te vor duce la un medic... Hai, hai, am 
glumit! La casa omului există acum în medie cam o 
duzină de automate. 

- Şi cîte dintre ele îi sunt necesare? Poate un sfert. 
Restul e balast şi balastul creşte zilnic, alarmant. Avem 
maşini care ne depersonalizează. Nu crezi? Maşini 
dezinfectante: strănuţi - îţi aruncă în nas un nor de 
bactericide; te zgirii - zece soluţii regeneratoare; te 
doare capul - duşuri cu raze. Mai rămîne să ne spună 
poveşti cînd ne plictisim. Dacă e cald, nu mai poţi 
deschide fereastra: ai instalaţii de aer condiţionat... 
Dacă vrei să miroşi o floare, te asfixiază maşina- 
parfumerie. Faci baie - maşina de masaj îţi rupe 
coastele. Aşteaptă, nu ride! Legea minimului efort e 
aplicată strimb şi ne înlănţuie. Maşini de lustruit 
pantofii, maşini de întîmpinat vizitatorii, maşini de 
aprovizionare cu alimente, maşini de proiectat 
microcărţile, maşini de strîns patul, bucătari 
electronici, medici electronici, şoferi, piloţi, agenţi de 
circulaţie, doici - ai auzit? - doici electronice!... 
Batiste-roboţi,  mănuşi-roboţi (îşi arată cravata), 
cravate-roboţi, care se înnoadă singure, pantofi-roboţi, 

ce te duc oriunde vrei în patru ritmuri de mers: 
plimbare, mers normal, mers grăbit şi fuga... Scaune 
automate - se mulează după corpul solicitantului. 
Haine automate - cedează căldură sau te fac să crezi 
că eşti în frigider, după dorinţă. Tablouri automate - îşi 
schimbă desenul şi culoarea în funcţie de gusturi... 
lată, Ada, maşinile care ne fac viaţa uşoară şi plăcută! 
Iată de ce, din dorinţa, 

firească altminteri, de a ne uşura şi a ne înfrumuseţa 
viaţa, vom ajunge curind-curind, să avem dinţi 
electronici, ochi electronici, inimi electronice, dorinţe 
şi satisfacţii electronice! 

- Vai, cum exagerezi! Dragul meu, de ce crezi că, 
totuşi, automatele astea nu le fac celorlalţi oameni 
reale servicii? 

Genar sare din fotoliu şi se plimbă agitat. 

- Diferenţa dintre noi, Ada, e că nici tu şi nici 
altcineva n-a fost cu mine în momentul fericitului 
accident cosmic. Nu ştiţi ce înseamnă să trăieşti două 
luni fără nici o maşină. Să faci focul, un foc adevărat, 
cu lemne adevărate! Să măniînci conserve încălzite pe 
cărbuni şi pe urmă să citeşti. O, să citeşti lingă foc!... 
Adormeam cu gîndul la tine şi te-am visat. Aici robotul 
„Morfeu” mă pune să visez ce vrea el... Priveam 
stelele. Mergeam pe jos zeci de kilometri... Nu, Ada, 
undeva oamenii greşesc şi trebuie să îndreptăm 
greşeala asta. Automatele nu ne folosesc întotdeauna. 
Bunicii ne-au învăţat să le utilizăm pretutindeni, iar noi 
i-am ascultat fără să discernem. Acum, uite, ăştia ne 
sufocă!... Ne sufocă! 

Genar cheamă cu un gest unul dintre roboţi, îl 
întoarce cu spatele şi-i dă un pumn peste centrala de 
comandă. Maşina cade fulgerată, scoţînd un norişor de 
fum. 

- Opreşte-te, Vel! Tu propui renunţarea la 
automate, dar cu ce la înlocuieşti? Oamenilor trebuie 
să le dai ceva în schimb, să le laşi măcar cîteva... 

- O viaţă fără complicaţii inutile, fără corsetul unei 
comodităţi înrobitoare şi cu... 

Restul cuvintelor se pierd în zgomotul infernal scos 
de instalaţia de climă artificială. Un nor de fum 

înecăcios se revarsă în încăpere şi cei doi dispar, devin 
invizibili! 

- Dragul meu, mă sufoci! 

- Am deschis ferestrele... Ce vrei, orice început e 
greu! Mai bine aş fi scos-o din priză... 

- Vel! glasul Adei tremură de încîntare. Se văd 
stelele... Uite stelele, Vel! 

- Contemplă-le!... E primăvară, ai aflat? Simţi 
aromele florilor din grădină? 

- Simt aromele automatelor arse! 

- Totdeauna prozaică! Stai, mai am puţină treabă 
şi pe afară... Cu maşinile astea... 

Se aude uşa dintre terasă, apoi biblioteca se 
cufundă în întuneric. Vocea Adei, revoltată: 

- Hei, ce faci? Nu mai avem lumină! 

- Zi mergi!... Nu mai avem maşini! 

___ OU DODI DID ODO ODO ODO 
DIMINEAŢA, IN ACELAŞI LOC. 


Ferestrele uitate deschise, aduc parfumul 
trandafirilor şi imaginea unui splendit răsărit de soare. 
Ada, în fotoliu, priveşte fascinată zorile. Intră Genar, 
într-o haină de casă. A dormit prost, cască zgomotos, e 
posomorit. 

- Te-ai sculat, Vel? 

- Nu, tai lemne!... Nu-nţeleg cum poţi sta în frigul 
ăsta! Şi ce faci acolo? 

- Privesc... Vino, răsare soarele... 

- Zău?... Nu mi-aş fi închipuit. 

-Nu fi răutăcios! Tu îl vezi toată ziua, din 
astronavă. Poate nici nu-i mai dai atenţie. Pe cînd eu, 
de aici, dintre ziduri, îi duc dorul... N-ai cum să-ţi 
imaginezi! 

Pilotul se împiedică de rămăşiţele pămînteşti ale 
robotului casnic, îl ia în braţe cu un efort şi îl aruncă 
pe geam. 

- Abia acum îmi dau seama, Vel, cîtă dreptate ai 
avut! E ceva ca o uşurare. Şi aerul e atît de proaspăt, 
simţi? 

- Simt ceva care aduce a foame. 

- Totdeauna prozaic! 

- Măcar atîta puteai să faci şi tu, ceva de mîncare. 
N-am pus nimic în gură de ieri de la prînz. 

- Dacă te-ai apucat să sfirteci bucătarul electronic! 
îi comandasem cina şi chiar începuse s-o prepare. 

- De ce nu m-ai avertizat? Ori să-i fi dat comanda 
mai devreme. Ce sistem e ăsta, vine omul de la drum şi 
nu găseşte la el în casă o coajă de pîine? 

- A, asta vrei? Au mai rămas nişte resturi de 
friptură de la prînz. Dar, ştii şi tu, nu-i recomandabil. 
Mîncarea veche se alterează... Poate ai noroc! 

- Prostii! strigă fericit Genar şi fuge la bucătărie. 

Nişte bătăi violente izbucnesc la uşa dinspre 
stradă. Speriată, Ada se grăbeşte să deschidă. Revine 
cu DARN DOWN şi MARY WILDE, un soţ şi o soţie 
complet opuşi ca fizic şi temperament. El, un Hercule 
de vreo 30 de ani, un balot voluminos de oase şi 
muşchi, plesnind de forţă şi vitalitate, cu ochii ascunşi 
după sprincenele ca nişte streşini, o claie de fin care-i 
ţine loc de păr, două ciocane mecanice în loc de miini 
şi o pereche de turnuri în loc de picioare. Pare făcut să 
lovească şi să dărime, iar cînd vorbeşte parcă tună şi 
fulgeră. Mary e o tînără mărunţică şi mioapă, în orice 
caz sfioasă şi delicată, ca o jucărie, rămînînd o taină 
faptul că soţul ei, în preajma căruia stă mereu, n-a 
sfărîimat-o pînă acum! 

- Bun găsit! bubuie Darn Down. 

- Bună dimineaţa! Vă aşteptam... Intraţi, intraţi! 

- Dar ce, vi s-a stricat locvorobotul? ciripeşte 
Mary, cu voce suavă de înger în vacanţa de Crăciun. 

- L-a... l-a revizuit Vel, ieri! Aşezaţi-vă pe unde 
apucaţi. 

- Mary ţi-am spus eu! tună înveselit uriaşul. 

- Închipuie-ţi, Ada, v-am sunat toată seara. Darn 
prevăzuse că Vel distruge maşinile şi azi-dimineaţă m-a 
luat pe sus să venim la voi... Aşa, ca să vă dăm o mînă 
de ajutor! 

- Aţi distrus admirabil! constată Darn, privind la 
fosta instalaţie 

de climă artificială. Ei, eroule, felicitări! 

Genar a apărut în uşă, muşcînd primitiv dintr-un 
cotlet. 

- Bine-aţi venit!... Vă place? 

- Ehei, eu te-am întrecut! Ia zi tu, Mary! 

- O să vă rugăm să ne găzduiţi la voi un timp. Ela 
reuşit să ne dărime vila! 

- Cine?... Darn?... Nu mai spune! 

- Nu te mira, Ada! Chiar aşa, am făcut-o bucăţi. În 
trei ceasuri. Era îmbicsită de maşini, pînă şi în pereţi. 
Dacă tot a hotărît Vel să scăpăm de ele... 

- Stai, mă, smintitule! Nu în felul ăsta. 

- Ce, dai înapoi?!... Dă înapoi, Ada? 

LIODDOODCDDODDCDODIDCDDODODIDL 
LABORATORUL PSIHIATRULUI 


Ecranele de sus, de lîngă tavan, redau imaginea 
locuinţei lui Genar. Tuning urmăreşte discuţia, privind 
atent la tot ceea ce se petrece pe ecranele policrome. 

Genar: Vrei să rămînem în stradă cu toţii? 

Darn: Vă priveşte! Eu ştiu că o treabă e bine s-o 
faci pînă la capăt. Asta e! Ia daţi-mi ceva de-ale gurii! 
Mi-a trezit pofta Vel. Şi, oricum, să faci o casă harcea- 
parcea nu-i o bagatelă, cere un serios consum de 
energie. 

Pe Tuning Clit îl pufneşte risul, văzînd cu cîtă 
ardoare se umflă în pene eroul de pe ecran. 

Genar: Nu mai avem nimic. Dacă vrei, osul 
cotletului. 

Darn: Haida-de!... Cum, nimic? 

Ada: Bucătarul zace în lada de gunoi. 
Darn: Am impresia că istoria asta cu maşinile se 
cam împotmoleşte 

pe undeva. Voi ce credeţi? 

Genar: Vrînd-nevrind, pînă la urmă suntem nevoiţi 
să apelăm tot la automate. De la ele luăm mîncarea şi 
hainele... 

Darn: Atunci, ce facem? 

Genar: Zău că la asemenea urmări nu m-am gîndit! 

- Cred şi eu că nu te-ai gîndit! replică savantul cu o 
voce tare. Altfel nu făceai atîtea prostii. Întrerupeţi 
emisiunea! ordonă el automatelor nevăzute. 

- Maestre, se aude o voce în veşnicul difuzor, 
„Falanga Dogmaticilor” a scos o carte împotriva 
dumneavoastră şi a anunţat un ciclu de conferinţe 
publice cu tema: „Falsele dileme ale pseudoştiinţei 
adepților şcolii de psihiatrie a maestrului Tuning 
Clit”... Nu credeţi că e cazul să le răspundem? 

- Nici vorbă!... Aha, aha! se întărită, ca un motan, 
bătrinelul. Bravo! Aveţi grijă de laborator, să nu ne 
trezim cu vreo surpriză. Alerg acasă la Genar... Auzi, 
mucegaiurile!... Maşini ruginite!... Recipiente goale de 
conserve... 

) DIDDDDODODIDODOCD ODO DDODODIDIL 
ACASA LA GENAR 


Cele două familii caută o soluţie. E o linişte 
ciudată, fiecare scormonindu-şi gîndurile. La geamul 
deschis a şi apărut bătrinul Clit. E vesel ca niciodată. 

- Ce se întîmplă aici? 

- Maestrul Tuning! exclamă în cor şi uimiţi soţii 
Genar, uitînd, evident, să-l mai salute pe ilustrul, 
neaşteptatul musafir. 

- De unde aţi aflat ce se întîmplă? îşi revine Ada. 

- Aţi sosit tocmai la timp, adaugă Vel. Bun-venit! 
Intraţi! 

- Aş fi preferat uşa, dar cum e stricată, mă 
adaptez situaţiei. Şi 

bătrînul pătrunde în cameră pe fereastră. Ce vreau să 
vă-ntreb? zise el în loc de bun găsit. A, desigur!... 
Cutremurul de azi-noapte a adus pagube mari? Ştiţi, eu 
am somnul neliniştit, ca la vîrsta mea. N-am simţit 
nimic! 

- Ce cutremur? se miră uriaşul. 

- Cel care v-a distrus instalaţiile... Se uită în jur. 
Bine că a scăpat măcar vila. Aţi avut noroc... 

- A, nu, stimate maestre, îşi umflă pieptul Darn. 
Comiteţi o eroare. El..., Genar, adică noi... Le-am făcut 
inofensive. 

- Nici nu v-am prezentat. Prietenul nostru Darn 
Down, coleg de şcoală cu Vel, şi soţia lui, Mary Wilde. 

- Imbatabilul Darn Down? zimbeşte cu bonomie 
moşneagul. Cine nu-l cunoaşte pe campionul mondial 
de box şi lupte libere? Asta zic şi eu surpriză!... 
Încîntat! 

- Maestre, roşeşte atletul, de fapt, meritul meu... 
Ce să mai vorbim, dacă e ceva de dărîmat eu mă ofer 
bucuros! 

- Imi amintesc, presa observa că dumneata nu-ți 
învingi adversarii, îi dărîmi. Presa... Apropo, ce-i cu voi, 
Genarilor? Mi-au ajuns la urechi nişte zvonuri ciudate. 

- Zvonuri? se bucură Vel. 

- Da, un anume pilot ar fi comis un act irațional. Ia 
stai, mi-am spus, să verific. Am bănuieli că-i o 
ruşinoasă încercare de calomnie. Hai, povestiţi-mi!... 
Cum a fost? Pot să stau? 

- Încă o dată, iertaţi-mă! se scuză Ada. Mi-am uitat 
îndatoririle... Sîntem niţel zăpăciţi. 

- Ceea ce înseamnă că trebuie să mă aştept la 
noutăţi. 

- Povestea e cam lungă, îl avertizează Genar. 

- Am timp. 

- În urmă cu doi ani, nava de mărfuri „Elephant” 
pilotată de mine a suferit un accident. Toată lumea 
fusese convinsă că Vel Genar dispăruse dintre cei vii... 

- Ştiţi, maestrul Clit a fost atunci singurul om care 
a susţinut cu tărie că Vel trăieşte, intervine Ada, 
adresîndu-se uriaşului şi soţiei sale. 

- Singurul om?... Şi pe ce bază această „minune”? 
întrebă Mary, întorcîndu-se respectuoasă spre savant 

- Nu-i nici o minune, ia cuvîntul Genar. Sînt 
cunoscute amplele studii întreprinse de maestrul Clit 
asupra cîmpurilor de biounde... După informaţiile pe 
care le posed... 

- Şi ce-i cu asta? îl întrerupe atletul. 


-Orice om viu, prietene, gîndeşte... Scuze, 
maestre! Îmi permiteţi să dau cîteva explicaţii banale? 
- Te rog! 


- Şi, gîndind, emite un anume cîmp de biounde. 
Aceste biounde emise de creierul meu au fost captate 
de aparatele maestrului Clit. E simplu. Aşa am fdst 
salvat. 

- Da, dar nu-mi amintesc de amănuntele 
accidentului... 

- Iată, racheta s-a avariat. M-am ciocnit de un 
asteroid. Cabina s-a făcut ţăndări, laolaltă cu 
radioastralul. Am avut noroc. Purtam scafandrul 
cosmic. N-am mai putut lansa nici un semnal, iar 
racheta de intervenţie, trimisă după mine, nu m-a zărit 
şi s-a întors la bază. De unde s-a tras concluzia că m- 
am prăpădit... Între timp... 

- Maestrul Tuning... 

- Bine, continuă! îl zoreşte bătrinul, fără să mai ia 
în seamă intervenţia Adei. 

- Compartimentele cu bagaje scăpaseră şi aer 
aveam berechet în rezervoare. Astfel că două luni am 
dus o viaţă de robinsonat. 

- Asta ce mai e? ciripleşte timid Mary. 

- Odinioară, un om pe nume Robinson Crusoe a 
fost aruncat de furtună pe o insulă pustie, unde a trăit 
multă vreme singur. 

- Deunde ştii? 

- Printre mărfurile din navă se afla şi un cufăr cu 
cărţi, nişte cărţi străvechi, tipărite pe hirtie. Le-am citit 
pe toate, din scoarţă-n scoarță. La întoarcere, după ce- 
am fost salvat, am aflat că stăpînul lor navighează spre 
Sirius. Cum altcineva n-a venit să le reclame, le-am 
luat cu mine. Vă interesează? 

- Cum nu? zice psihiatrul. Să le vedem! 

Vel se grăbeşte să le scoată din bibliotecă, le 
aduce: 

- Poftim! 

- Interesant!... Aha! Robinson Crusoe, Ivanhoe... 
Ia te uită, şi ciclul Winetou, Ultimul mohican... Dar 
asta? Cei trei muşchetari, După douăzeci de ani... 
Omul tău e un maniac, dragă Vel! A adunat numai cărţi 
de aventuri. Curios, unde le-a mai găsit? Credeam că 

ale mele sunt unicele exemplare... Pe vremuri, 
literatura asta era citită doar de copii. 

- Cum, se miră Ada, şi dumneavoastră le-aţi citit? 

- Mă interesează istoria. 

- Am şi vreo cîteva cărţi numite... un moment... da: 
ştiinţifico-fantastice, spune Vel. Un soi de anticipaţii 

de-ale noastre, dar altfel. Mi-au plăcut mai puţin, vă 
spun şi de ce... 

- Vreau să le văd pe toate! intervine Mary. 

- Nu, dragă Mary, o întrerupe Darn, eu nu vreau să 
le văd pe toate! Sunt scrise într-o limbă imposibilă. 
Poftim cuvinte: turnir, mo... 
mocasini, trin-chet - asta ce-o mai fi? 

- Numele unui catarg de corabie, îl lămureşte 
savantul. Sper că măcar te-au distrat, Vel? 

- Nu numai atît. De bună seamă că multe lucruri 
nu le-am priceput decît vag. De exemplu: nişte cavaleri 
care se chinuiau să înveţe cum se luptă şi se ucide; 
nişte intrigi de curte între regi şi regine, cu un cardinal 
şi... Mă rog! Oamenii ăştia se plictiseau de moarte. Un 
mecanism grozav decomplicat. Şi pe urmă - brrr! 
Omoruri, războaie!... 

- Atunci cum de ti-au plăcut? se uimeşte Mary. 

- Oamenii trăiau mai mult în mijlocul naturii. Mai 
clar: trăiau fără maşini şi era minunat. Am avut 
străbuni viteji, căliţi, robuşti. Călăreau. N-au suferit de 
guturai cronic şi hemoroizi, ci doar de rănile căpătate 
în luptă. Natura sălbatică le era prietenă. Nu cultivau 
florile şi copacii în sere. Ce să vă mai spun?... Norocul 
a făcut ca în lunile acelea să trăiesc şi eu aproape ca 
dînşii. 

- Şi-ai fost mulţumit? Se interesează bătrinelul. 

- Fericit. Aprindeam focul cu mobilierul rachetei. 

- Admirabil! mîriie Darn. Focul! şi face un gest 
nedefinit. 

- Voi nu ştiţi ce poem e un foc adevărat... La 
întoarcere mă bucuram că vin printre oameni... Şi cînd 
colo am venit printre maşini! Diferenţa dintre viaţa 
mea de acolo şi cea de-acum este... Dumneata, Tuning, 
trebuie să-ţi dai seama. Deodată m-au prins cătuşele 

unui confort rău înţeles. În curînd, cu toate 
antrenamentele noastre sportive, muşchii au să ni se 
atrofieze... 

- Eşti sigur? se sperie campionul de box. 

- Suntem exact cum ne descriu vechile cărţi 
ştiinţifico-fantastice: un morman de automate din care 
mai ies, ici-colo, cîte-o mînă sau un picior omenesc şi 
rareori cîte-o ureche! Dacă aşa stau lucrurile, la ce ne 
mai trebuie oare suflet şi simţire? Să le extirpăm!... Să 
le extirpăm ca pe orice apendice inutil! 

- Da! se înflăcărează uriaşul. Să le extirpăm! Să 
le... Adică invers!... De ce rideţi? 

- Şi ce propuneţi voi, Genar? întreabă savantul. 

- Să nu ne mai automatizăm exagerat existenţa. 

- Depinde, îl opreşte Ada, depinde în ce fel ne-o 
automatizăm. Există o rațiune în toate... 

- Ada nu e întru totul de acord cu ideile noastre. 

- Dar dumneata, Mary? se interesează bătrinul. 

- Mie, ca om de ştiinţă, maşinile îmi sunt 
necesare... La laborator. Soţul meu are altă părere. 
Supermaşinismul ne înăbuşă. Am fost de-acord cu el. I- 
am cerut totuşi să mi-o demonstreze. Prima 
demonstraţie a avut loc: nu mai avem vilă, nu mai 
avem maşini... Avem aer, mîncăm aer... 

- Ieri, văzindu-mă cu o valiză mare în spate, 
oamenii m-au crezut nebun, se spovedeşte Vel. lar 
acum ne-am împotmolit... Mary, te rog, fără ironii! 

- De ce? Sunt obiectivă. 

- Aici, în oraş, adică pe Pămînt nu putem trăi fără 
maşini, încearcă să-l lămurească Ada. Lumina şi toate 
celelalte, hrana, ni le luăm de la ele sau cu sprijinul lor. 
Uite! Vel a stricat aseară bucătarul electronic şi-acum 
flămînzim. Aş vrea eu să gătesc, dar de unde alimente? 
Să apelez tot la Centrul cibergastronomic? Sau să-l 
trimit pe Vel să le caute pe undeva? 

- Trădare! mormăie uriaşul. 

- Avem nevoie de un sfat, maestre ClitL. Ada, nu-i 
tratezi cu nimic pe musafiri? 

- De cînd au venit mă tot întreb ce le-aş putea da. 
Scuzaţi-mă un moment, să caut! şi iese. 

- Nu m-am gîndit niciodată la ideea voastră, deşi 
acum, ascultindu-vă, îmi vine să cred că aveţi dreptate. 
Adică să scăpăm de anumite maşini... 

- De toate maşinile! strigă campionul categoric. 

- Ba nu, doar de roboții inutili, îl temperează 
Genar. 

-Nu prea vă-nţelegeţi. Totuşi, ceea ce este 
important, e să vă puteţi argumenta punctul de 
vedere... De-acord? 

- Exact! aprobă cei doi bărbaţi. 

- Atunci iată ce vă propun: luaţi-vă zborul! 

- Încotro? intră Ada cu o tavă. Am găsit nişte 
răcoritoare şi ceva prăjituri. Serviţi? 

- Uh!...Ce-i asta? se strimbă Down. Suc de 
portocale? 

- Cu ananas. 

- Pune-i şi lămîie, să fie ceai! 

- Adevărat, recunoaşte gazda, băutura e cam 
caldă. Ce să fac, nu mai avem frigider! 

- Deci primele rezultate sunt cam vagi, conchide 
Clit. 

- De ce ironizaţi, maestre? 

- Vreau să vă ajut... Ziceam să plecaţi. Cred că 
soțiile voastre vă pot însoţi. 

- Dar unde? ciripeşte Mary din nou. 

- Pe o planetă descoperită recent. Are condiţii 
prielnice vieţii, dar n-a fost încă poluată. Planeta 
Fantomelor Albastre. 

- Fantome, maestre?! intervine stupefiat 
campionul. Astea nu pot fi decît electronice! 

- Nu vă neliniştiţi, îi calmează savantul. I s-a spus 
planetei aşa din cauza unor jocuri de umbre şi lumini... 
Mă rog, o să le vedeţi... Rămîneţi acolo o vreme, să 
zicem un an. E mult? 

- E bine. 

- Fără nici o maşină. Ca strămoşii voştri. 

- Minunat! strigă uriaşul. Auzi, Mary? 

- O echipă mare de actori vor reconstitui acolo 
universul Europei din secolul XVII, din vremea 
muşchetarilor. Veţi trăi în mijlocul lor aşa cum vă 
doriţi! 

- Splendid! E o epocă anterioară maşinismului... 

-Vă avertizez însă! Glasul bătrinelului sună 
hotărît: Nici măcar o secundă nu veţi putea ieşi din 

atmosfera timpului. Veţi participa la o experienţă 
ştiinţifică pentru a cărei rezolvare se apelează la arta 
condiţionării, deci a interpretării. Actorii au fost 
condiționaţi după toate principiile moderne în aşa fel 
încît arta lor va atinge perfecțiunea. Să nu vă mire că 
amintesc aici de artă. Arta adevărată se bazează pe 
elemente 

ştiinţifice, ba chiar ponind de la sisteme de matematici 
superioare, abstracte. În jocul vostru deci nu trebuie să 
existe nici o greşeală. Orice abatere de la acest joc va 
fi interpretată ca un act de nebunie, cu consecinţe greu 
de precizat. Să nu uitaţi că veţi trăi într-un ev primitiv. 
Va trebui să luaţi totul foarte în serios, de la 
galanteriile curţii şi pînă la dueluri. Poate va trebui să 
vă apăraţi viaţa, poate va trebui să ucideţi... 

- Maestre! se îngrozesc femeile în cor. 

- Tăcere! Sunt regulile jocului. Morţii vor fi 
reanimaţi, nu le purtaţi de grijă... Sunt şi dezavantaje 
în epocile voastre de glorie, aţi uitat? Acum, băgaţi de 
seamă! Va trebui să faceţi dovada că puteţi trăi fără 
maşini, fără nici cel mai mic mecanism... Dar, din 
cauza unor pericole imprevizibile, v-aş ruga să luaţi cu 
voi muschete şi ceasornice. Nu mai mult! 

- Inţelegem... 

- Ei, vă încumetaţi? 

-Mai e vorbă? mormăie uriaşul, încleştindu-şi 
pumnii. 

- De bună seamă! străluceşte Genar. 

- Poate că merită, încă mai şovăie Ada. 

- Dar dumneata, Mary? 

- Dacă zice Darn... 

- Atunci ne-amînţeles. Aşteptaţi-mă două 
săptămîni, să pun la punct expediţia. Şi mai e ceva, 
Genar! Adu-ţi alte maşini, e păcat să vă chinuiţi atîta 
timp fără ele! 

Dispare pe fereastră. 

- Nu admit alte maşini! bubuie campionul, trîntind 
un pumn în primul fotoliu găsit, care sare din 
încheieturi. E o inconsecvenţă egală cu laşitatea! 
continuă el. 

Vila tremură, vibrează. 

- Vrei s-o faci praf şi pe asta, dragul meu? cîntă 
Mary. 
- Ia... iartă-mă! şopteşte bietul atlet, liniştit ca prin 
minune. Ai dreptate, forţa nu rezolvă nimic! 

OO0OOOOOOOOOOOOOOOOOOOOOOOO 
UNUL DINTRE CORIDOARELE ACADEMIFI 
DIN 
ORAŞ 


Mostră de arhitectură sobră şi încărcată, numai 
clasicism, tăcere şi, ici-colo, grupuri de oameni 
respectabili şi respectaţi. În mijlocul culoarului, 
trecerea bătrînului Clit e barată de o delegaţie a 
Falangei, compusă din Al Patrulea, Al Optulea şi Al 
Doisprezecelea Dogmatic. 

- Salutare, stimaţi colegi! mustăceşte Tuning. 

- Auzim că pui la cale o nebunie, îl admonestează 
Al Patrulea, pipăindu-şi neîncrezător ochelarii cu 
lentile groase. 

- Specialitatea mea! replică iute savantul. Un 
experiment. 

- Te-ai gindit cît are să ne coste? vine la rînd Al 
Optulea. Şi batista robot îi iese singură din buzunar, la 
o comandă cerebrală, îi şterge fruntea şi-i suflă nasul. 

- Ei şi?... se amuză Clit. 

- Tarde venientibus, ossa! strigă revoltat Al 
Doisprezecelea, socotind să-l dea gata, deşi nu prea e 
sigur cum se traduce dictonul şi se încruntă amarnic. 

- Vă cedez oasele cu dragă inimă! 

- Dar oamenii, oamenii? se înăbuşă Al Optulea, 
care nu mai poate scăpa de batistă - i se viră în urechi 
şi pe după guler. 

- Lăsaţi oamenii în pace. 

- Pe... planeta aia? Terorizaţi de nişte... nişte. 

- Întocmai! Rezultatele vor fi surprinzătoare. 

- S-o crezi! Am trimis o hîrtie la Preşedinte. Am 
cerut anularea experienţei... Eşti periclitat. 

- Trebuie să riscăm. Orice experienţă ascunde 
un coeficient de 


risc... Vă e teamă? 

- Nebunie!... Curată nebunie!... 

- Pentru sănătatea voastră fizică şi psihică, pentru 
liniştea şi fericirea celor care nu le au încă, pentru 
nişte oameni pe care sîntem obligaţi să-i ajutăm. 

- E inuman, psihiatrule! sforăie batista, care a luat- 
o în sus, spre chelie. Vom cere o comisie de expertiză. 

- Dacă vi se strică într-o zi maşinile, o să vă 
spînzuraţi cu cravatele automate! Nu înţelegeţi că şi 
pentru voi şaisprezece mă lupt?... Pe curind, 
respectabili colegi! 

1 Celor veniţi tîrziu la ospăț, li se dau oasele (în 1b. lat) (n.a.) 

INTERVALUL CERUT DE TUNING A 
TRECUT... 


Grupul lui Genar aşteaptă în grădina vilei. E o 
dimineaţă posomorîtă. În depărtare se aude tropotul de 
cai, patru umbre sar zidul nu prea înalt al grădinii şi 
tot atîtea călăreţi apar pe alee. Poartă haine pestriţe, 
pline de fireturi şi dantele, cizme înalte, răsfrînte peste 
genunchi, pelerine largi le flutură pe umeri, spade 
lungi atiîrnă de centuri, pălării splendide, cu pene, le 
ascund chipurile. 

Descalecă sprinten şi înaintează cu animalele de 
dirlogi. O reverență  desăvirşită, în grup, face 
panaşurile să măture nisipul. Apoi feţele celor patru 
seridică semet, ochii le scînteiază, plini de îndrăzneală 
şi siguranţă. 

- Omagiile noastre doamnelor, rosteşte unul dintre 
ei, frecîndu-şi urechile ca să şi le-mbujoreze şi ţinîndu- 
şi mîinile ridicate, să nu li se umfle venele. 

- Domnilor, intervine alt bărbat, falnic, se cuvine 
să ne plecăm spadele în faţa acestor doi bravi 
gentilomi, în slujba cărora ne punem de 

azi înainte viaţa, onoarea şi vitejia. 

Clasicul salut al muşchetarilor este scurt, precis şi 
impresionant. Cei patru rămîn nemişcaţi ca nişte 
statui. 

Cele două familii s-au ridicat uimite de pe fotoliile 
în care şedeau, neştiind ce trebuie să facă. În această 
clipă grea se iveşte şi bătrînul Clit. li priveşte în fugă, 
îşi freacă mulţumit mîinile, se înclină pe rînd în faţa 
celor patru muşchetari şi se retrage într-o parte. Un 
oftat de uşurare, scăpat fără voie de femei, dovedeşte 
cît de necesară îi era prezenţa. Necunoscuţii, după ce 
şi-au acuns sub pelerine spadele lucitoare, cu gesturi 
elegante şi gingaşe sărută mîinile femeilor. Apoi, 
întorcîndu-se spre soţi, se înclină cu sobrietate, mîndri 
şi provocatori. Cele două tabere se privesc în tăcere. 

- Cei trei muşchetari! bîiguie, în sfîrşit, Genar. 

- Cea mai mare satisfacţie a unui gentilom e să afle 
că faima isprăvilor lui trece din gură în gură şi-l 
întîimpină la porţile unde se opreşte, spune acelaşi 
bărbat falnic, poate cel mai mindru din grup, a cărui 
înfăţişare orgolioasă trădează un om deprins mai 
degrabă să poruncească. Da, domnule, ni se spune cei 
trei muşchetari sau cei trei nedespărţiţi, cum vreţi s-o 
luaţi. Domnul d'Artagnan e deocamdată ostaş în gardă, 
însă cu suflet de muşchetar, de aceea ar fi poate mai 
nimerit să ni se spună cei patru... Insă tradiţia, 
domnule, sfinta tradiţie!... 

- Pe dumneavoastră vă cheamă Athos, aşa-i? 
întreabă Genar, încîntat. lar dumnealui, care-şi ţine 
mîinile ridicate, trebuie să fie Aramis, celebrul Aramis! 

- Întocmai, domnule, răspunde acesta, şi 
muşchetar de ocazie, căci vocaţia mea adevărată este 
preoţia. Sunt un umil vînător din oastea Domnului, ca 
şi Nimrod. 

- Uriaşul de colo bănuiesc că trebuie să fie 
Porthos! 

- E cel mai mare adevăr rostit de o limbă 
omenească, pe legea mea! confirmă uriaşul, răsucindu- 
şi ţanţoş mustata. 

- D'Artagnan, ieşi, te rog, în faţă, dumneata, cel 
mai tînăr şi mai înţelept dintre noi! Degeaba te 
ascunzi, aerul dumitale şiret, de gascon, 

se vede de la o poştă, zise Athos. Iată domnilor, omul 
care i-a jucat nu ştiu cîte renghiuri pebhlivanului de 
cardinal şi mi-aş da un an din viaţă ca să vă pot arăta 
turbarea monseniorului cînd îi aude numele! 

- Domnii vă vor însoţi pe Planeta Fantomelor 
Albastre, intervine savantul. Au să vă ajute să treceţi 
mai uşor peste perioada de acomodare şi nişte aventuri 
neaşteptate... Împreună o să faceţi minuni! 

- Aşteptăm să cunoaştem şi numele domnilor, 
răsună glasul lui Athos. Legile cavalereşti n-au fost 
cred uitate! 

- Şi, dacă se poate, şi pe-al doamnelor! şopteşte, 
smerit, Aramis. Mă voi ruga pentru curăţenia sufletelor 
lor! 

- Cred că doamnele şi domnii sunt dintr-o ţară 
îndepărtată şi nu cunosc legile noastre, încearcă să-i 
scuze d'Artagnan, înclinîndu-se reverenţios. 

- Gata, anunţă bătrînelul înveselit, a-nceput jocul! 
Dragii mei, vă rog să vă prezentaţi! 

- Numele meu e Darn Down! 

- Gentilom de paie! îl repede Athos pe nefericitul 
campion. Ce reguli ale unei bune-cuviinţe pocite te fac 
să uiţi a da întiietate doamnelor? Pe cinstea mea că-mi 
ies din fire! 

- Ce-i asta, maestre Clit? 

- Politeţea secolului al XVII-lea, dragă Genar, adică 
primul contact cu istoria. Jucaţi, doar aţi intrat în horă! 

Femeile se recomandă timid, prilejuind noi 
reverenţe, care le încîntă. Bărbaţii sunt salutaţi la fel 
de scurt ca şi înainte, apoi muşchetarii îşi leagă caii de 
copacii cei mai apropiaţi şi cu infinite invitaţii şi 
înclinări se aşază alături de gazde în fotoliile din vilă. 

- Am auzit, dacă nu cumva am aflat din surse 
sigure, domnilor, că trebuie să vă însoţim undeva, 

începe d'Artagnan, netezindu-şi părul lung şi negru. La 
ce vă pot folosi spadele noastre? Să vă apărăm sau să 
vă scăpăm de duşmanii ce-i aveţi? 

- Fiindcă spadele noastre se numără printre cele 
mai straşnice din regat, domnilor, ţineţi minte, 
intervine Porthos. 

- Domnilor, ia cuvîntul psihiatrul, strîngindu-şi 
pelerina neagră de pe el, oamenii pe care-i vedeţi au o 
însărcinare de mare răspundere, de la însăşi... 

- Sşşşt! îl obligă Aramis la prudenţă. De la 
maiest... 

- Exact. Dumneavoastră îi veţi însoţi, veghind ca 
nici un fir de păr să nu li se clintească! 

- Mai ales acele fire lungi şi ondulate, care cu atita 
graţie se revarsă pe umerii rotunzi ai doamnelor... Fiţi 
fără grijă, prea nobile domn! murmură Aramis, ca un 
pişicher ce e. 

- În onoarea acestui sublim moment istoric şi 
pentru succesul misiunii voastre secrete, se piţigăie 
bătrînelul, m-am gindit să golim cîte o cană de 
şampanie! 

În acel moment, deasupra grădinii şi-a făcut 
apariţia un aparat silențios. Seamănă cu o libelulă. 
Aterizează. Caii sunt neliniştiţi. Nechează. 

O uşă se deschide, scăriţa cade la părnînt. Din 
aparat ies în şir indian patru tinere fete, înalte, 
bronzate, sfidător de frumoase. Scufele albe de pe cap 
şi  guleraşele  creţe amintesc de accesoriile 
arhicunoscute ale vechilor costume de călugăriţe 
medievale. Dar în loc de pelerine, aceste graţioase 
nimfe care par că plutesc, au pe trup nişte sutiene 
negre şi pantaloni scurţi. Cizmuliţele argintii le 
completează sumara îmbrăcăminte. Pe şolduri au 
prinse cîte o cană de aramă şi cîte o sticlă de 

şampanie. În mîini poartă cîte o măsuţă de aluminiu. 
Tăcerea care s-a aşternut este solemnă. Lui Aramis i-au 
căzut mîinile pe lîngă fotoliu, se ridică în picioare şi îşi 
pipăie penele de la pălărie. Ceilalţi muşchetari privesc 
la cele patru fete cu uimire şi încîntare. 

- Acest aparat face parte din arsenalul secret al 
regelui? întreabă Athos, aplecîndu-se spre pirpiriul 
savant. 

- Desigur, îl linişteşte Clit. Regele este 
atotputernic. 

- Aha! îşi înghite Athos stupefactia. 

- Dacă-mi este permis, nobile domn, intervine şi 
Aramis, aceste neprihănite fecioare sunt călugăriţe? 

- Hm!...Hi! Hi! se înecăpe neaşteptate bătrînelul. 
Neprihănite, cavalere, neprihănite! În singura noastră 
mănăstire, legile canonice nu sunt chiar atita de... 
ortodoxe! Din cînd în cînd, aceste copile au voie să 
cunoască şi ce se mai întîmplă prin viaţă! Multe au 
profesiuni respectate. Fetişcanele astea sunt, de 
exemplu, dansatoare într-un cabaret de noapte. 

- Într-un bar?... Dansează pentru clienţi? Şi 
diavolul nu le-a cumpărat sufletele? O, doamne! 

- Încă n-am aflat dacă au căzut la învoială! 

- Aş fi gata, noapte de noapte, să le chem pe rind 
pentru a înălța împreună rugi către Domnul, ca să le 
ierte păcatele! 

- Tinere cavaler, după îndeplinirea misiunii mai 
stăm de vorbă! Dacă bunul Dumnezeu ne va ajuta să ne 
mai întîlnim! 

- Amin! 

Tinerele fete au aşezat măsuţele, Ada şi Mary au 
fugit în vilă după pahare, bărbaţii s-au înveselit. 
Dopurile celor patru sticle de şampanie au pocnit, au 
sărit în aer, cănile şi paharele au fost umplute cu 
lichidul auriu. Clit ia cuvîntul: 

- Doamnelor şi domnilor, pentru victorie! ridică el 
paharul. 

- Vive le Roi! strigă muşchetarii. 

Beau toţi pe nerăsuflate. Bravii cavaleri îşi şterg 
mustăţile şi cad în fotolii pe neaşteptate, în poziţii 
nefireşti. Adorm pe loc. Fetele se retrag în aparat, 
acesta decolează. 

- Acelaşi sfat, dragii mei, se grăbeşte să vorbească 
savantul, înainte de a vă lăsa în compania acestor 
straşnici seniori: jucaţi cît se poate de serios! Nu vor 
înceta nici în somn să fie muşchetarii lui Ludovic al 
XIII-lea, iar încercările voastre de a-i scoate din rol vor 

eşua. V-am explicat toate astea. Pentru reuşita 
experienţei voastre e bine să nu le uitaţi. 

- Sunt actori desăvirşiţi! se minunează Mary. 

- Ca să vă fixaţi în epocă, se întoarce Clit către cei 
patru soţi, studiaţi cu atenţie romanele din ciclul 
muşchetarilor... Le găsiţi la Vel... Mai treceţi în revistă 
şi legile empatiei! 

- Aramis este cuceritor! şopteşte Ada, visătoare. 

Un sforăit îngrozitor le întrerupe dialogul. Aerul 
vibrează. Geamurile unei ferestre sar în toate părţile. 
Caii speriaţi se ridică în două picioare, rup dirlogii, 
galopînd prin grădină. Porthos, cu gura deschisă 
continuă canonada. Batistele-robot din buzunarele 
bărbaţilor ies ca săgețile, şerpuiesc pe alee, ajung la 
uriaş, se caţără pînă la gura lui. Una intră în gură, alta 
se răsuceşte şi se înnoadă la spate ca un căluş. A treia 
stă la pindă... Portos doarme în continuare neclintit. 
Linişte. 

- Luaţi pildă!... Şi ne-am înţeles, Genar! Nici cea 
mai mică maşină! Să nu care-cumva să vă prind! 

- Cum!?... Cînd noi abia aşteptăm să nu le mai 
vedem? 

- Perfect! Doamnelor şi domnilor, următoarea 
întîlnire în regatul francez de pe Planeta Fantomelor 
Albastre. O planetă de poveste, total necercetată, cu 
mii de umbrele, uriaşe umbrele albastre. Şi fascinantul 
joc de umbre şi lumini... Şi acum atenţie! Vă expun 
planul principalelor dumneavoastră acțiuni. Veţi 
debarca pe planetă împreună cu muşchetarii. După ce 
coboriţi din astronavă va trebui să căutaţi la nord 
hanul lui Pillard, hangiu renumit. Acolo vor aştepta 
muşchetarii. Împreună o să faceţi o vizită regelui şi 
reginei. Sarcinile voastre viitoare le veţi primi acolo, la 
palat. Desigur, pe parcurs mai pot interveni şi alte 
întîmplări. Acţionaţi după cum vă taie capul. Am 
încredere în voi... Ah!... Era să uit! Va trebui să intraţi 
în anonimat, ca să spun, aşa. Darn se va numi maitre 
Nigaud, Vel, seigneur Perroquet, iar voi, fetelor... Mă 
rog, nu mai are importanţă. O să aflaţi şi voi cum vă 
numiţi. Asta e tot!... 

În acea clipă, muşchetarii se trezesc. Sar în 
picioare cu mîinile pe spade. Il văd pe Porthos cu gura 
legată... Acesta vede batista-robot în aer, scoate spada 
şi o taie în patru... Athos fandează fulgerător şi-i taie 
căluşul din gură. Muşchetarii se adună în grup, spate 
în spate, cu săbiile scoase... Ada şi Mary cad în fotolii. 
Atunci se aude glasul bătrinelului: 

- Gata! Repetiţia s-a terminat! La bivuac! 

Spadele sunt introduse în tecile lor, fiecare cavaler 
fluieră anapoda, caii vin docili pînă la ei. Ca nişte 
acrobati, cavalerii sar în şei. Pornesc în galop. Porthos 
se apleacă şi-l ia pe sus pe Clit, îl aşază în faţa lui, 
bătrinelul se clatină caraghios, dă din mîini, pălăria îi 
cade la pămînt, apoi încă un obiect. Fluturările 
panaşelor produc o boare de vînt parfumat, cavalcada 
dispare şi ropotul copitelor se stinge. Darn se repede şi 
culege pălăria, apoi peruca psihiatrului. Revine în 
goană lîngă fotoliul soţiei. 

- A început! mugeşte el vesel. 

Apucă fotoliul şi-l aruncă în sus cu soţie cu tot! 


12 
DLIDODDICODIDODCICO DIO DCICIODICIDDILI 

O flacără prelungă, sîngerie se ridică spre cerul 
întunecat. E astronava care se întoarce pe Pămînt. 
Mary oftează fără voie, întinzînd mîna după bunul ei 
Darn, pentru a se convinge că e lingă ea. Bezna 
compactă creează o anumită stare de nelinişte, mai 
întotdeauna nemărturisită, dar normală pentru orice 
om care coboară pe o planetă necunoscută. 

- Ne aflăm deci pe Planeta Fantomelor Albastre! 
spune într-o doară Vel Genar - după glas, stăpîn pe el 
însuşi. 

- Vasăzică, abia peste un an... murmură Ada. 

- Crezi că mai bine rămîneai acasă? o întrebă Vel, 
acum nesigur, încercînd să mai zărească ceva în afara 
cailor ce aşteptau pe aproape, neliniştiţi, nechezînd 
încetişor. 

- Nu ştiu!... Haideţi la cai, să nu se sperie şi să 
fugă. In timpul antrenamentelor de călărie am 

descoperit că  patrupedele astea spendide sunt 
imprevizibile! Mai ales cu femeile! 

- Principalul e să ne amintim că nu ne paşte nici un 
pericol! zice filozofic uriaşul, pare-se cel mai indiferent 
dintre toţi. Un foc ar fi fost dat dracului! 

- Mă rog)!... Ce mai aşteptăm? strigă Mary cu glas 
subţire. Să ne 
cadă dantela de la pantalonaşi? Mai bine tremurăm pe 
cai! 

Replicile s-au schimbat într-un întuneric desăvirşit 
- pe Planeta Fantomelor Albastre e o noapte afurisită, 
fără stele. Cei patru, după zgomote şi mormăieli, 
încalecă anevoie, chinuindu-se fiecare cum poate. 
Îmbrăcămintea le foşneşte mereu, de parcă ar sufla 
vîntul. Alte sunete ciudate se aud... 

- Darn, nu-ţi bate calul de pomană!... Ştiţi care e 
părerea mea? Pe întunericul ăsta e şi mai periculos să 
pornim la... 

- Hanul se află spre nord, aşa spunea comandantul 
navei. Dar unde o fi nordul, poţi să-mi spui?... Uf, şi 
calul ăsta nu vrea să facă un pas, măgarul! 

- Lasă-l în pace! se aude glasul Adei, neînduplecat. 
Şi al meu a încremenit... Nici barbarii nu-şi băteau caii! 

- Darn mi-e frig! scînceşte Mary. 

- Frig? ride campionul. Cu atîtea haine? Mă mir 
cum mai reuşiţi să vă mişcaţi sub ele. 

- Corsetul, corsetul este insuportabil! se vaită Ada. 
Nu mai pot respira. Mă înăbuşă! 

- Frumos ne-a garnisit maestrul! intervine Genar. 
Şi zîmbetul său la despărţire!... Nu mi-a plăcut de fel. 

- Pe mine m-a impresionat cînd flutura batista! 
exclamă sentimentala Mary. Un gest atît de vechi şi 
frumos! 

- Auzi ce idee, să coborim pe planetă noaptea! 
Parcă visez urit. Atenţie, dragii mei! Dacă mai stau 
mult proţăpit pe cal, mi se despică trupul! Picioarele 
mi-au îngheţat!... Moşulică e un zănatic! 

- Darn, termină cu insultele! caută să se impună 
Mary. 
- Ce insulte? V-a îmbrăcat ca la circ! Rochii pînă-n 
călcîie şi pline de broderii de aur - pe puţin zece 
kilograme fiecare! Pantalonaşi cu dantelă, pelerine de 
catifea, pantofi Ludovic al Nu-Ştiu-Citelea, bonete ca 
ale sugarilor, părul răsucit într-o mie de bucle şi nişte 
decolteuri!... Hm!... Nişte decolteuri!... Parcă nu mai 
sunteţi soțiile noastre, ci... 

- Ei, bravo! se indignează Mary. Abia ne-au 
proporţionat mai bine 

siluetele. Şi decolteurile sunt nostime... Tu, Ada, nu-i 
aşa? Fac frumos! 

- Da, fac frumos! 

- În schimb ei... Hi, hi, hi! chicoteşte soţia 
mignonă. 

„Parcă voi sunteţi mai cu moţ! replică uriaşul. 
Asta-i vodevil, nu experienţă ştiinţifică! 

- Aşa era moda pe-atunci, în secolul al XVII-lea, 
încearcă să-i împace Genar. Dacă Darn şi-ar... 

- Ba pardon, numele meu e maitre Nigaud! Nu ştiu 
ce-nseamnă, dar sună teribil, ca şi al dumitale, 
seigneur Perroquet! 

- Linişte!... Răsare soarele! 

Lumina vine pe neaşteptate - rotaţie rapidă a 
planetei - se caţără pe povirnişul munţilor de la 
orizont, străluceşte acolo cîteva secunde, adunîndu-se 
tot mai înaltă şi, deodată, se revarsă, spumegînd, la 
vale, într-o ceaţă argintie, compactă; linia dreaptă a 
culmii muntoase o reflectă ca o colosală oglindă 
semicirculară, parcă un miliard de focuri s-ar fi aprins 
în acelaşi timp, între cer şi pămînt, şi din fiecare 
flacără se deschide un superb curcubeu, pe care eşti 
tentat să-l prinzi în palmă, atît pare de aproape; iar 
bolta de deasupra capului capătă o suavă culoare 
albastră, care spre răsărit are nuanţe verzi, străvezii, 
ca smaraldul, şi din partea opusă altele, grele, de 
ultramarin. 

- Ce lumină ciudată! 

- Şi munţii, o minunăţie! Ne înconjură din toate 
părţile... Observaţi, totul seamănă cu un crater lunar! 
Valea poate să măsoare pînă la 200 de kilometri în 
diametru. 

- Parcă am fi în fundul unui castron! 

- Nu prea fericită metaforă, Nigaud! remarcă Vel, 
privind cu atenţie împrejur. Cred că ţi-e foame. 

- Aş mînca un berbec întreg... Ca un porc! 

- Să-ţi fie ruşine, sălbaticule! îl pune Mary la 
punct. Mai bine uită-te cum arăţi!... Sperietoare, nu 
alta! 

Amîndoi soţii sunt îmbrăcaţi oarecum la fel: 
surtucuri verzi, cu mîneci largi, garnisite cu dantelă, 
pantaloni strimţi, galbeni, croiţi din 

țesătura de mătase cunoscută sub denumirea 
„aimable”, ciorapi lungi pînă la genunchi, măslinii, 
pantofi bonţi, cu catarame de argint. Down - recte 
Nigaud - are o mustață mare, ca o perie de ghete, iar 
Genar - Perroquet, favoriţi, mustață în furculiţă şi cioc. 
Părul lung şi l-au împletit într-o coadă pe spate şi şi-au 
pus pe cap tichii tot verzi, de negustori întilniţi prin 
epoca respectivă. 

- Mda, nu prea suntem arătoşi! ... 

- Vel, deasupra noastră e o pînză de apă! îl 
trezeşte Ada. Concavă ca o lentilă... Şi se sprijină de 
culmile munţilor. 

- Formidabil! strigă Genar. Are forma unei 
umbrele... Dar e un paradox! Planeta asta ar trebui să 
se numească Planeta Umbrelelor Albastre, nu... 

- Fantomele apar după miezul nopţii! cîntă Mary. 

- De unde ştii? sare campionul. Le-ai văzut? 

- Nu! Am citit undeva... Era o carte veche... 

- Apă în loc de cer! se minunează din nou Genar. 
Adică, ce apă! Mare ca marea!... Dacă nu mai mare! 

- Aşa se explică şi prezenţa curcubeielor. 

- Cum stă acolo şi nu cade pe pămînt? Ce forţe 
teribile susţin calota? Staţi! Poate că nici pămîntul ăsta 
nu e pămînt! 

- Întreabă-mă să te-ntreb! intervine Darn posac. 

- Curios! Ce presiune să aibă aerul? N-aţi uitat 
vreun barometru prin corsaj, fetelor? Curată bătaie de 
joc să ai asemenea fenomen sub nas şi să nu-l poţi 
analiza! Ce monstru! 

- Cine?... Eu? se burzuluieşte campionul. 

- Clit!...  Ţi-aminteşti ce-a spus, planeta e 
necercetată. 

- Şi actorii ăştia, muşchetarii ăştia... 

- Adevărat! Nu sunt deloc curioşi să afle 
mecanismul... 

- Dragă Vel, pe vremea lor nu se făcea ştiinţă la 
nivelul actual! Se pricepeau mai mult la poveşti! 

- Cînd o să te condiţionezi şi tu să nu mai fii atît de 
curios? Sau vrei să debitezi numai prostii? atacă Ada. 

- Aş, sunt contemporanii noştri. Bătrinul vrea 
să ne tragă pe 

sfoară, însă nu-i merge. Poţi să te antrenezi pentru o 
mie de spectacole şi în cea mai rigidă atmosferă de 
epocă, dar nu poţi trece indiferent pe lîngă o minune 
ca această Umbrelă! Ne vor spune tot! 

- Dacă nu mă înşeală memoria, cînd am plecat de- 
acasă ne propusesem anumite reţineri, insinuează Ada. 

- N-ai înţeles intervine campionul, aspru. Fără 
probleme ştiinţifice şi fără maşini! Altfel ai de-a face cu 
mine! Asta e! Şi-acum, încotro ne îndreptăm?... Ge... 
pardon, Perroquet? 

- Ție cînd îţi intră ceva în cap devii un pisălog 
insuportabil... Ții atît de mult la numele ăsta? Şi de 
unde vrei să ştiu eu... încotro... Ah, măcar să fi avut o 
hartă! 

Grupul debarcase aproape în munţi, înspre est, la 
marginea unei păduri întinse. Nordul se afla în stînga, 
unde un şir de stînci nu prea înalte închideau orizontul, 
formînd un unghi drept cu liziera pădurii bătrine. 

- Într-acolo! arată Genar acel punct, liniştindu-se 
pe neaşteptate. Acolo trebuie să fie şi hanul... Să 
mergem! 

- Noi ne vom ridica puţin malacoavele! se scuză 
Ada. Altfel nu putem călări. De-a curmezişul şeii e 
dificil. Ne iertaţi! 

- Prima şi ultima oară! le avertiză Perroquet. Dacă 
vă văd caraghioşii de la han, o să vă pierdeţi toată 
stima lor! 

- Amazoane în pantalonaşi cu volănaşe, se 
indignează Nigaud. Asta n-o să i-o iert lui Clit 
niciodată! 

- Hugh!... Hao! Howk!... Ua-ua-ua-uaaa! 

Uriaşul a citit toată colecţia de cărţi vechi a lui 
Genar şi îşi  etalează cunoştinţele  pronunţind 
onomatopee specifice triburilor pieilor roşii. Caii, 
dezlănţuiţi în galop, mănîncă pămîntul şi, în ciuda 
antrenamentelor făcute acasă, călăreţii saltă destul de 
caraghios pe bietele animale. 

- Ce răcneşti aşa, omule? 

- Pentru ce simt nu-mi ajunge toată cîmpia. Ah, ce 
viaţă, ce viaţă, dragii mei! Parcă m-am născut a doua 
oară! 

- Nu poţi scăpa un om serios în mijlocul naturii, 
ride fericit Genar, că a şi dat în mintea copiilor! 


- luhuuu!... Hai, fetelor, ţineţi-vă de sîrmele 
rochiei, că acum zburaţi ca nişte paraşute! 
- Genar!... Perroquet! Să ne oprim, ne iese 


sufletul! strigă Ada, alunecînd periculos pe spinarea 
calului. 

- Aici, sub curcubeu!... E bine? Stai, căluţule, 
opreşte-te! 

Genar descalecă dintr-un salt şi se trinteşte în 
iarbă, cu faţa-n sus. Ceilalţi îl urmează. 

- Frumoasă goană! Trei ceasuri! 

- Cu frumoase urmări. Priviţi la Down! 

- Asta zic şi eu adaptare la mediu, se clatină 
campionul pe picioarele curbate. Mai trist e că nu pot 
călări decit pe... o singură parte... Pe aia dreaptă! 

- Nigaud, te rog! Fără grosolănii! îl ameninţă 
Mary. 
- Iartă-l, Mary, e ultima grosolănie. De-acum nu va 
mai vorbi decît în paranteze, îi arată Vel picioarele 
soţului şi ride ca un apucat. Băiete, scoate zăbalele 
cailor şi lasă-i să pască. Sper că salata asta nu-i 

otrăvitoare şi va fi gustoasă fără oţet şi fără ulei... Uf, 
numai să nu facem bătături! 

- Nu vezi decît pericole!... Uiţi ce ne-a spus 
bătrinul Tuning? Planeta e blindă ca o pisicuţă. 

- Pînă-şi scoate ghearele! 

- Seigneur Perroquet, tresare Ada, ştii că acest 
curcubeu, unde ne-ai dus, e un izvor în toată legea? 

- Văd, replică Genar foarte calm. Iese din pămînt şi 
curge în sus, arcuindu-se spre munte, pînă pătrunde în 
Umbrelă. Ca un gheizer... Cine ştie ce fenomen 
gravitațional care ne scapă! 

-Nu te uimeşte? 

- Renunţ, draga mea. Nu mă interesează. Altfel, 
lipsit de posibilitatea cercetării, aş înnebuni. 

- Exagerezi! Şi Paranthropus s-ar fi interesat 
măcar dacă apa e bună de băut! 

- E bună, e bună!... Nigaud, du-te şi adapă caii! 

- Pardon, seigneur Perroquet! Eu nu mai rezist. 
Am dreptul să mănînc ceva, nu?... Şi, întins cu faţa în 
jos, Darn ronţăie lacom din iarba deasă, grasă, spre 
stupefacţia veselă a celorlalţi. Asta zic şi eu salată 
verde! bombăne el cu gura plină. 

- Asta zic şi eu întoarcere la natură! ride Ada 
molipsitor. Poftiţi la masă domnilor! 

Călăreţii s-au oprit la intrarea unei fortărețe de 
piatră - hanul - o clădire cenuşie, solidă, răsărită parcă 
din pămînt la răscrucea aceea de drumuri. Singura 
poartă, de stejar, e ferecată cu şine late de fier, groase 
şi în perfectă stare. Un zid exterior, înalt de vreo patru 
metri, străpuns din loc în loc de ferăstrui înguste, 
zăbrelite, pare menit să facă faţă oricăror atacuri. 
Deasupra porţii se ridică un mic turn, de unde se poate 
tăia cheful asediatorilor de a pătrunde înăuntru prin 
acest unic drum de acces. Acum, porţile sunt larg 
deschise. În dreapta, într-un cârlig ruginit, atîrnă firma, 
urgisită de vremuri: „Au Point du Jour”. În curte se văd 
cîteva caleşti şi un faeton negru lăcuit. Cu miînecile 
suflecate, doi rîndaşi agită tot atîtea mături de nuiele, 
ridicînd nori de praf. Grupul lui Genar intră în han o 
dată cu al cincilea călăreț, înveşmîntat într-o haină 

sobră de preot, cu gluga mult trasă peste ochi şi al 
cărui cal, prăfuit, abia îşi mai trage sufletul. La apariţia 
lor, în uşa sălii mari, din fundul curţii, iese un bărbat 
înalt, brunet şi zdravăn, avind încinsă peste burtă o 
cîrpă soioasă şi un coşcogeamitea pistol la centură. 


67 


Perroquet coboară sprinten şi înaintează cutezător: 

- Hola, papa Pillard, bine te-am găsit! 

- Prea cinstite doamne şi slăviţi cavaleri, bun sosit 
în paşnicul nostru han! le urează patronul, cu ochii 
ţintă la necunoscutul în sutană. Vă cer să mă iertaţi 
cîteva clipe, după care sunt sluga dumneavoastră!... 
Hei, Jean, Baptiste, Leon! Aveţi grijă de caii domnilor! 

- Cred că prietenii noştri, muşchetarii majestăţii- 
sale, te-au  înştiinţat că-i aşteptăm, continuă 
imperturbabil Perroquet. 

- Chm, chm! se îneacă fără veste hangiul şi dispare 
din uşă ca bătut de vînt, îngrijorat ca din senin. 

Trei riîndaşi se reped şi-i ajută pe ceilalţi să 
descalece, inclusiv pe individul cu haine preoţeşti, care 
priveşte lung la noii veniţi, dîndu-le ocol şi măsurîndu-i 
din cap la picioare. 

- Hei, Nigaud, ce-ai rămas de lemn? strigă Genar. 

- Seigneur Perroquet, rănile ultimei bătălii nu mi s- 
au vindecat încă, se vaită Nigaud. Abia mă mai mişc - 
şi se ţine cu mîinile de locul unde spatele îşi schimbă 
denumirea. 

- Lasă, lasă, o bărdacă de Clos-Vougeot! şi o pulpă 
de berbec rumenită cu tot respectul sunt tocmai 
leacurile necesare. 

- Înălţimea voastră mi-a citit gîndurile, pe legea 
mea!... Doamnelor, după dumneavoastră! 

Pătrund în sala mare a hanului; laolaltă cu preotul, 
de care se ciocnesc în uşă şi care-şi viră gluga sub 
nasurile bărbaţilor, scrutindu-le chipul. Are ochii 
nesuferiţi de verzi şi aprinşi ca ai pisicilor. 

- Cine e popa ăsta? murmură Vel după ce s-au 
aşezat la masă. L-ați mai văzut undeva? 


1 Podgorie din sudul Franţei. (n.a.) 

- Cine-a zărit picior de om pînă să ajungem la han? 
îi replică Ada, privind cu curiozitate înjur. 

- Cum, uiţi de tipul care pîndea la marginea 
pădurii? îi aminteşte uriaşul. Mutra aia respingătoare 
din tufişuri? 

- În orice caz nu-i tot ăla, spune şi Mary. 


- În afară de friptura de berbec, pe-aici miroase şi 
a aventură. Nu crezi, seigneur Perroquet? atrage 
atenţia Ada, oarecum alarmată, fără să înceteze să 
scormonească împrejurimile. 

- Prostii!  'Trăieşti sub influenţa cărţii citite, 
bombăne Genar, gîndindu-se încruntat la ceva. 

- Pe mine mă scuzati un moment, se ridică Nigaud. 
Ştiţi rănile, iarba şi apa de izvor... Nenorocire! 

- Puteai tu să nu fii grosolan? se strimbă Mary şi 
aruncă priviri furişe prin sală, ţinînd, evident, să fie 
remarcată. 

Uriaşul ride şi iese. Se îndreaptă spre grajduri, în 
dosul cărora se află două şire lungi de paie. Se opreşte 
lîngă una, apoi i se văd numai umerii şi capul plecat în 
jos. Deodată tresare. Din apropiere se aude glasul 
hangiului: 

- Sfinţia-voastră, vă aşteptam! Sfinta Fecioară să 
ne aibă în buna şi prea milostiva ei pază! 

- Domnul Hilfe a venit? întrebă o voce autoritară. 

- De mai bine de două ceasuri. E în camera de 
onoare de la catul al doilea. Tocmai îl judecă pe 
bătrinul Lapin, ştiţi, braconierul. L-a prins asupra 
faptului. 

- Termină  pălăvrăgeala,  hangiule! Cine sunt 
străinii care au intrat în acelaşi timp cu mine? 

- Să mă trăsnească Cel-de-Sus dacă ştiu ceva, 
serenissime! Nişte călători! Nu i-am văzut niciodată. 

- Vorbeau despre muşchetarii regelui, Pillard! Nu- 
mi fă pe prostul!... De altfel Michelet i-a urmărit şi mi-a 
raportat. Îţi poruncesc să-mi spui cum îi cheamă. 

- Sfinţia-voastră, n-am să vă ascund nimic. Acum 
două nopţi şi două zile jumătate au venit la mine doi 
muşchetari şi un soldat din gardă. Nu mi-au spus 
numele... 

- Fie de treizeci şi trei de ori blestemaţi! îi cunosc 
eu foarte bine!... Continuă! 

- Mi-au spus... m-au anunţat că vor sosi două 
doamne şi doi cavaleri pe care i-au descris în amănunt. 
Mi-au cerut să-i găzduiesc aşa cum se cuvine, fără să le 
pun întrebări, că de nu îmi dau jos, cu spada, urechile. 

- Neruşinaţii! 

- Ce să fac, înălţimea voastră, să rămîn fără 
urechi? Şi-apoi nu mă pot pune rău cu maiestatea-sa, 
vreţi să mă suie în furci?... Am nouă copii, şase nepoți, 
o soacră şi trei bunici! 

- Vasăzică am nimerit bine! exclamă necunoscutul. 

- Trebuie să înţeleg, serenissime, că şi înălțimile 
voastre sunteţi pe urmele străinilor? 

- Mai încet, ticălosule, să nu dăm de bucluc! Eşti 
isteţ ca un diavol. Aşa e!... Află că cei doi indivizi 
îmbrăcaţi ca nişte măscărici sunt ultimii descendenţi ai 
marchizului Fil de Toile, iar doamnele care-i însoțesc 
nu sunt decît baroana de la Rose şi ducesa du Muguet. 

- Călătoresc incognito, sfinţia-voastră? Şi 
muşchetarii? 

- Hm! Trebuie să-ţi spun tot. Dar ai grijă, Pilard, 
dacă sufli o vorbuliţă!... Mîna cardinalului e lungă, ţine 
minte! 

- Mut ca un cimitir, înălţime! 

- Atunci ascultă! Regina, care întotdeauna a vrut 
să scape de monseniorul Pauvrelieu, cardinalul 
nostru... 

- Fie-i numele slăvit, amen! 

- ... are nevoie de bani, bani mulţi pentru planurile 
ei. Marchizul Fil de Toile a ascuns în munţi, într-o 
grotă, argintul şi aurul adus de trei corăbii din Lumea 
Nouă. Singurii care ştiu locul ascunzătorii sunt cei doi 
nătărăi de nepoți, Nigaud şi Perroquet. Ei vor să dea 
totul în mîna reginei... 

- Şi doamnele? 

- Femeile reginei, prostule! Vor să afle unde e 
grota. lar muşchetarii trebuie să-i păzească pe toţi 
patru. a 

- Bine zis, să-i păzească!... Înălţimea voastră, am 
presimţirea că în seara asta prea cunoscuta linişte a 
hanului meu o să fie tulburată de o încăierare. Domnul 
să mă aibă în pază! Că nu degeaba omul 
monseniorului, Michelet, pîndeşte în pădure şi nu de 
florile mărului a venit aici şi cavalerul Hilfe, căpitanul 
gărzii elveţiene, cu zece ostaşi, şi acum şi sfinţia... 

- Gura, ticălosule! Dacă eşti prudent şi stai 
cuminte, totul se termină repede şi pe tăcute. 

- Da’ de unde, o să iasă un balamuc! Nu-i 
cunoaşteţi pe zurbagii de muşchetari, se vede treaba. 

- Am înţeles, pungaşule! Ţine şi fii rezonabil! 

Se aude sunetul unei pungi bine garnisite şi 
pomelnicul de mulţumiri ale hangiului, apoi două 
umbre se strecoară spre curtea hanului: papa Pillard 
şi... omul în haină preoțească! 

Darn Down îi lasă să se îndepărteze, întorcîndu-se 
într-un suflet la ai lui, care-au şi început să mănînce. 

- Ia ascultați ce mi-a fost dat să aud la paie... 

- O problemă de gravitație, ascultă-mă pe mine! De 
levitaţie, mai bine zis. Ar trebui să ajungem pe culmile 
munţilor, unde se sprijină calota de apă, acolo e 
dezlegarea. 

Mary se foieşte pe scaun, chicotind veselă; Ada e 
obosită şi simte că i se închid ochii, iar campionul s-a 
grizat şi are chef pe nepusă-masă de ceartă. 

- La dracu' toate umbrelele din lume! Important e 
c-am nimerit-o straşnic şi n-am de gînd să mă întorc pe 
pămînt nici peste şapte ani... Vinul mai ales... e 
formidabil... Prosit! 

- Chiar crezi că ne ameninţă vreo primejdie? 
întrebă Ada. Sunt nişte caraghioşi, Vel, oameni în toată 
firea şi să... Te credeam mai înţelept... Copilării! 

- Nu-i cunoşti pe actori! Oricum, ei se pregătesc 
pentru o suită de spectacole, muncind cu seriozitate în 
atmosfera asta de epocă... Chiar, ce părere or fi avînd 
desprre Umbrele?... Papa Pillard!... Hangiule! Fă-mi te 
rog onoarea! 

- Domnule cavaler? 

- Ia-ţi un scaun şi hai să golim o sticlă în sănătatea 
dumitale!... Vreau să te întreb ceva. 

- Eu nu ştiu nimic, domnule! Pe ochii mei, mă 
iscodiţi degeaba... Regina are socotelile ei, cît despre... 

- Stai, frate, lasă-l pe cardinal! 

- Sfinte Antoane! Aţi şi aflat? Fie-vă milă, cavalere, 
nu mă nenorociţi! Nouă copii, şase nepoți, o soacră şi 
trei... 

- Gata, gata, termină cu jocul, vreau să vorbim 
serios. Voi cum vă explicaţi fenomenul cu apa asta care 
curge în sus? 

- Păi încotro să curgă, domnule? ride hangiul, pe 
jumătate uşurat, pe jumătate neîncrezător. Să curgă în 
jos? 

- Omule, lasă gluma, noi abia am venit de pe 
pămînt şi suntem nedumeriţi. Nu aveţi aici ingineri, 
cercetători ştiinţifici cu aparate de măsură? 

- Ce limbă vorbiţi, Maică Preacurată? Nu înţeleg o 
iotă! Ingineri?... Ăştea sunt de-ai regelui sau... 

- Ascultă nu-ţi bate joc de mine! N-o s-audă nimeni 
ce-am vorbit, e o simplă curiozitate. Cum se susţin 
Umbrelele? 

- Domnule cavaler, sau vreţi să rideţi, sau... 

- Care e numele dumitale adevărat, hangiule? 

- Pillard, din tată-n fiu. [inem hanul ăsta de un 
veac şi mai bine... L-am apărat ca pe ochii din cap! 

- De un veac?!... Ai înnebunit? 

- Ha, ce-ţi spuneam eu? ride uriaşul zgomotos, 
acompaniat de soţia lui şi a cărei veselie continuă 
devine suspectă. N-o scoţi la capăt cu ăştia, moş 
Tuning a avut dreptate. 

- De necrezut! Pillard, unde ne aflăm noi acum? Pe 
ce pămînt, spune măcar atita! 

-În regatul Franţei, domnule! Nu ştiaţi? La 
miazănoapte e Englitera, la asfinţit Spania... 

- În sănătatea dumitale! îl întrerupe amuzat Genar, 
convingindu-se şi după zîmbetele celorlalţi că nu era 
nimic de făcut. 

48 

Din curtea hanului izbucnesc pe negîndite tipetele 
răguşite ale unui bărbat şi mai multe sudălmi, printre 
care se amestecă poruncile date decineva cu voce 
autoritară. „Ajutor! Fie-vămilă!... Călăilor!” strigă 
răguşitul. 


-O nimica toată, domnule, explică politicos 
hangiul. Un braconier din împrejurimi, moş Lapin, a 
fost prins de gardă punînd capcane în pădurea 
Prințului şi acum îşi ia pedeapsa. 

- Ce pedeapsă? 

- Douăzeci de bice, ca de obicei. 

- Asta niciodată! sare Darn Down, clătinîndu-se. 
Cum, pentru că a vrut să mănînce?... Imposibil! Chiar 
aşa de ticăloşi aţi ajuns aici?... Ei, lasă,v-arăt eu! 

- Domnule, nu vă pierdeţi cu firea! Hilfe, căpitanul 
gărzii, e un om îndrăcit, ar fi în stare... 

- Sunteţi nebuni cu toţii? Doar n-o să biciuiţi un 
bătrîn în faţa mea!... Nu, nu, nu! 

- Nigaud, fii rezonabil! Nu ne-a spus Clit?... 
Actorii... 

Insăşi uriaşul nu mai aude. Din cîţiva paşi e pînă la 
uşă, pe care o deschide şi contemplă spectacolul din 
curte. Moş Lapin, un bătrîn gol pină-n briu, a fost 
culcat cu sila pe o bancă şi doi elveţieni zdraveni îi 
leagă mîinile pe dedesubt, ca să nu se poată ridica. Un 
al treileă îşi pregăteşte biciul lung, din fişii de piele 
împletite, afundîndu-l într-un ciubăr cu apă. Alţi doi 
ostaşi asistă mulţumiţi la aceste preparative. 

- Blestemaţilor! ţipă bătrînul, căruia vederea lui 
Darn Down îi dă puteri noi. Auziţi, domnule, pentru doi 
iepuri nenorociţi să încasez douăzeci de bice! Am 
luptat în 11 războie pentru rege şi biserică şi-am ajuns, 
om bătriîn, să mă bată ca pe un cîine! Scap eu de-aici, 
domnule Hilfe! Te prind eu în vale, la poteca 
domişoarei Angelette! 

Uriaşul pătrunde în curte, apropiindu-se de soldaţii 
care leagă mîinile moşului. Îi apucă de ceafă, izbindu-i 
cap în cap, pînă le turteşte coifurile. Cel de-al treilea îi 
atinge în acest timp patru bice zdravene, stîrnind nori 
de praf din surtucul lui verde. Darn se întoarce, îi 
smulge biciul şi începe să-l bată pe elveţian cu 
codiriştea în cap. Moş Lapin şi-a desfăcut legăturile şi 
se foloseşte de banca lungă cu foarte multă îndemînare 
şi precizie, cotonogindu-i pe cei doi soldaţi... 

- Nu-i rău, nu-i rău! face socoteala Genar, venit să 
privească. Doar nu suntem de paie! Măcar pentru 
refuzul grosolan de a ne explica ce-i cu Umbrela. 

- Frumos început pe drumul  sălbăticiei! 
Reproşează Ada, sever. Aşa, vă întoarceţi precis la 
instincte! 

Genar nu aude, iar de la fereastra catului al doilea 
căpitanul Hilfe nu întîrzie să vadă prăpădul din curte şi 
să ia măsurile de rigoare, strigind cît îl ţin bojocii: 

- Gardă!... Hangiule! Pe ei! ordonă furios. 

Şase ostaşi cu forţe proaspete şi tot atilţea rîindaşi 
se reped din toate părţile. După o luptă scurtă şi 
înverşunată îi pun pe răzvrătiți la pămînt, legîndu-i 
fedeleş. 

- Bestii! spumegă campionul. 

- Douăzeci de lovituri pentru fiecare! comandă 
Hilfe. În numele legii!... Numai aşa o să vă vină mintea 
la cap! 

- Domnule, intervine Genar, ridicînd privirile, 
influenţat desigur 

de tonul ameninţător al căpitanului, domnule, vă rog! O 
simplă neînțelegere a dat naştere acestui regretabil act 
de violenţă. Prietenul meu şi-a închipuit că aveaţi, într- 
adevăr, intenţia să-l loviți pe bătrin. Asta e tot, n-a 
priceput că dumneavoastră vă jucaţi rolurile cu 
pitoresc şi trăire autentică, în sfîrşit, ce s-o mai 
lungesc, repetiţia interpretată magistral l-a convins atît 
de puternic, încît... 

- Evident, evident! îl umflă risul pe căpitan. Şi 
repetiţia asta o să-i bage minţile în cap! Numai ţine-ţi 
gura că de nu îţi pironesc limba în stilpul porţii! Ostaşi, 
executarea! 

Elveţienii îi sfişie uriaşului haina, îl întind pe bancă 
şi aşteaptă semnalul de începere. li şopteşte celuilalt 
ceva, căpitanul devine atent, se foieşte. 

- Cum? face Hilfe. Chiar aşa? Atunci să-i lichidăm 
pe amindoi, înălţimea-voastră! Ce să-i mai aşteptăm şi 
pe ceilalţi patru... Cum aţi zis? 

- Demnitatea mea de om e călcată în picioare, 
strigă Nigaud, ţinut zdravăn de soldaţi. Actul dumitale 
e bestial, e umilitor, e lipsit de cel mai elementar... O 
să vă rup gitul! 

- Domnilor, propun ca gluma să se termine, ia 
cuvîntul din nou Genar. Nu-l puteţi include în 
spectacolul pe care-l pregătiţi. Nu-şi cunoaşte rolul, 
credeţi-mă! 

- Bine, serenissime! replică Hilfe. Daţi-i drumul, 
băieţi! 

Biciul şuieră prin aer şi brăzdează spinarea lui 
Darn. 

- E oribil, Vel! strigă Ada cutremurată. Trebuie să 
facem ceva... Şi tocmai acum muşchetarii nu sunt aici! 

- Îşi trăiesc cu pasiune rolurile. Suntem depăşiţi de 
joc. 

- Respectul pentru om... Au! Libertatea 
individuală... Oh! Ghîm! Nobleţea sufletească... Ah! 
Mustrările de conştiinţă... Aoleu! se tinguie bietul 
Nigaud. 

- 'Ţineţi-vă bine, domnule, abia v-au tras cinci, îl 
îmbărbătează calm Lapin, care primeşte loviturile de 
bici cu indiferenţă. Dracul va pus să vă băgaţi nasul 
unde nu vă fierbe oala? Asta mai rău i-a înfuriat. Eu m- 
am obişnuit. Primesc porţia săptămînal. Aş spune că nu 
mai ştiu dacă alerg după iepuri sau după bătaie. 
Dumneavoastră însă... de! spate fin! 

- Ce-am să mă fac cu el? îşi fringe mîinile Mary. 
Vai, şi toţi ziceau că ăsta era secolul galanteriei, 
cavalerismului... 

- E monstruos! se frămîntă Genar. Şi nu putem 
interveni... Riscăm... Să ne fi înşelat aşa tare? 

- Muşchetarii! geme Ada. Ei or să ne ajute să-i dăm 
de capăt întregii poveşti. Sunt singurii noştri aliaţi. Nu 
mai plinge Mary, că tot nu rezolvi nimic. Darn rezistă 
cu curaj... 

- Ah!...Vai!... se aude scîncetul lui Darn. Scap eu 
de-aici. Vă calc în picioare, vă pulverizez... vă rup 
oasele... 

- Muşchetarii? repetă Genar absent. Au treburi 
mai importante, nu le arde lor de... Ce e asta, papa 
Pillard? Te credeam prieten, om întreg, de suflet. 

- Oamenii cardinalului, domnule! răspunde rece 
hangiul. Ce pot să fac? Să-i trag de urechi? 


16 

Se apropie amiaza şi căldura aduce în han 
somnolenţă şi linişte. Slujitorii cardinalului s-au închis 

să ţină sfat, cu excepţia a doi soldaţi care, sub 
pretextul că beau veşnica lor bere la o masă sub 
umbrar, pîndesc venirea muşchetarilor. Odaia ocupată 
de soţii Down e plină de gemete şi blesteme, cum se 
întîmplă în asemenea situaţii. 

- Canaliile! abia mai suflă campionul. Nu-mi 
ajungeau bătăturile lăsate de cal!... Nemernicii! 

- Vel, crezi că Tuning a pus vreo iscoadă pe urmele 
noastre? se interesează Ada, practică şi pozitivistă 
totdeauna. 

- Atât ne-ar mai lipsi!... De ce? 

- Mă voi opune prescripţiilor lui! şi scoate din 
corsaj - o, decolteurile, ce de taine mai pot ascunde!!! 
- un tub de material plastic, roşu. 

- Paradalor! se extaziază Darn.  Panaceul 
universal pentru 

vindecarea oricăror răni! Eşti o zînă bună, Ada! 

- Oare avem dreptul să-l folosim? murmură ea, 
nehotărită. 

- Mai încape vorbă! se agită neliniştit uriaşul. Doar 
nu-i maşină!... lar la urma urmei, halul în care am 
ajuns... 

- Cum de te-ai gindit să-l iei, Ada? 

- Ştiam că va fi greu la început. Contactul cu atitea 
obiecte contondente... Gîndiţi-vă numai la aceste spade 
oribile! 

- lată cuvîntul: oribile! Simt că nu mai rezist! 
Unge-mă! 

- Unge-l! se învoieşte Genar. Poate că, întreg, mai 
e bun de ceva. Măcar să ne încurce socotelile! 

- Dar moş Lapin? Întrebă Mary. Pe el l-am uitat. Şi 
cu delicateţe şi duioşie începe să ungă rănile 
campionului. 

- În monologul biciuirii a şi recunoscut, bombăne 
rănitul. Cum de-mi aduc aminte, e o minune! 
Mulţumesc, Mary! Parcă niciodată mîna ta nu m-a 
mîngiiat cu atîta tandrete. 

- Credeam că în urma bătăii ai devenit mai 
înţelept, se zbîrleşte consoarta, întorcîndu-i spatele. 

- Ia tăceţi! îi atenționează Ada. Se aud tropote de 
cai! 

Adevărat. Un zgomot de copite şi o melodie vin de 
dincolo de poarta deschisă a hanului: 

- „Mon bras seul faisant l'attaque...”! 

Vocile bărbăteşti, puternice, bine timbrate, se aud 
din ce în ce mai aproape, aducînd numeroase speranţe. 

- Sunt muşchetarii!... Fă-le un semn, Mary! 


1 Începutul ariei dintr-un vodevil franțuzesc: „Cu-n singur braţ săr 
la atac...” (n.a.) 

Drăgălaşa soţie a prospătului biciuit se pleacă 
peste fereastra deschisă şi îşi agită de trei ori batista 
dantelată... 

Desigur, şi ostaşii lui Hilfe fug să le ducă stăpînilor 
vestea; nu peste mult timp, cei patru cavaleri ciocăne 
amabil la uşă şi pătrund în încăpere. Uriaşul s-a 
îmbrăcat, de bine de rău, cu o cămaşă găsită în han, 
dar asta nu-i poate înşela pe vajnicii slujitori ai reginei. 

- Pe cinste mea! strigă Porthos. Doamnelor şi 
stimaţi cavaleri, în  hardughia asta miroase a 
ciomăgeală! Cine e victima? 


- Niciodată nu vei fi în stare, dragă prietene, să dai 
întiietate unor nobile sentimente! remarcă Athos, cu 
zimbetul lui blind şi atît de frumos, care-i dă acel aer 
distins şi nobil. Doamnelor, omagiile mele! Aveţi 
îngăduinţă faţă de limbuţia domnului Porthos; acesta e 
caracterul său. Cum vă simţiţi? Aţi fost găzduiţi cu 
onoarea cuvenită? 

- Nu mă-ndoiesc cîtuşi de puţin că pungaşul de 
Pillard s-a achitat de îndatoriri, intervine Aramis. 
Judecînd după chipul vesel al prea frumoaselor 
doamne, adaugă cu smerenie nesuferită, impresionînd- 
o însă pe Mary. 

- Da, da! mormăie Darn. Şi încă onorabil! 

- L-am întîlnit în curte pe un bătrîn prieten, Lapin, 
zimbeşte d'Artagnan - nu ştii dacă maliţios ori 
compătimitor. Ne-a povestit cîte ceva. 

- Ticăloşii! îşi dă frîu liber furiei uriaşul. 

- Trebuie să te răzbuni, prietene, îl sfătuieşte 
Porthos, aşeziîndu-se lîngă el. O, nu cu spada, nu-i 
demn să încrucişezi spada cu nătîngul de Hilfe. Te ajut 
eu să-l ciomăgeşti în lege şi nu mai departe decît în 

noaptea asta. Are şi la mine o mică datorie de care-aş 
vrea să-i amintesc! 

- Porthos, dragul meu, nu uita că avem o misiune 
de îndeplinit, îl apostrofează Aramis. N-o putem 
compromite pentru cîteva lovituri de bici. Maitre 
Nigaud, priveşte asta ca pe o penitenţă, în numele 
purificării sufletului dumitale. Eu însumi, domnilor, 
obişnuiesc să-mi înfrinez pornirile animalice prin 
biciuire. E un lucru atît de plăcut în faţa ochilor lui 
Dumnezeu! şi-i aruncă lui Mary o ocheadă. 

- Domnule Athos, spune-mi, ce ne mai rămîne de 
făcut? se plinge Vel Genar. Suntem cu totul 
dezorientaţi. Bine, înţeleg că dumneavoastră, o 
numeroasă trupă de actori, vă pregătiţi aici pentru 
nişte spectacole, dar chiar aşa, cu bătăi la sînge şi... 
crime bestiale? 

- Duelul nu e o crimă, domnule Perroquet! 
răspunde liniştit muşchetarul. Adevărat, edictele îl 
interzic, dar în fapt şi maiestatea sa, bunul nostru rege 
Louis, şi eminenţa sa, cardinalul Pauvrelieu, îl 
încurajează. Şi-apoi nu înţeleg despre ce actori vorbiţi. 
Toţi oamenii sunt nişte actori pe lunga, lata şi mai ales 
înalta scenă a vieţii, aveţi dreptate, şi fiecare îşi joacă 
rolul cum ştie mai bine. Altceva ce să vă mai zic? 

- Cum de se menţin în aer aceste formidabile 
Umbrele Albastre?!... Nu se poate să nu fi încercat să 
vă explicati, îl pune Genar la proba focului. 

- Ele stau acolo dintotdeauna! se amestecă Aramis. 
Şi noi nu putem şti de ce, dacă asta e voia Celui 
Atotputernic. Ţot astfel cum nu trebuie să ne mire că 
plouă în fiecare zi, între amiază şi ceasurile două. O 
voinţă mai presus de noi le-a orînduit pe toate cele 
văzute şi nevăzute! 

-Mă veţi ierta, domnule Aramis, intervine 
politicoasă Ada, însă explicaţia dumneavoastră e destul 
de naivă sau, ca să pricepeţi mai exact, ea aparţine 
unor timpuri apuse, cînd... 

- Să lăsăm pentru mai tîrziu reflecţiile, prieteni! îi 
întrerupe d'Artagan, privind pe ferastră. Prezenţa aici 
a căpitanului Hilfe, sceleratul de Michelet, omul 
cardinalului, pe care l-am întîlnit spionînd prin pădure, 
dar mai ales venirea abatelui de l’Âme Grise sunt tot 
atitea indicii sigure că ni se întinde o cursă! 

- Cursă?... Capcană de elefanţi! sare campionul. 
Credeam că e o glumă, dar după bătaia asta cu biciul 
mă apucă spaima. Să-l ia toţi dracii pe moş Clit, că în 
urîtă chestie ne-a aruncat... Uite-aşa! Vreţi să ştiţi ce 
părere am? Ne vom lăsa cu toţii oasele pe sub Umbrela 
asta nenorocită! 

- Cum?! 

- L-am auzit pe hangiu vorbind cu abatele vostru 
că... 


17 

Sala hanului e plină de muşchetari - călători sau 
localnici - printre care mulţi nobili, cu sîngele între 
„bleu-ciel” şi „ultra-marin”, ce se ţin 

departe de plebe, fiind foarte demni; atit de demni, că 
par înfipţi în scaune. Cei patru eroi şi garda lor de 
muşchetari şi-au găsit cu greu locurile la o masă, chiar 
lîngă scările ce duc la etaj. Se înserează. Hangiul şi 
suita de slujnice se învîrtesc abil printre oaspeţi, cu tot 
soiul de vinuri şi de mîncăruri. Mary şi-a invitat soţul 
pe locul de sub scară şi ea s-a aşezat în capătul, opus al 
mesei, dinspre centrul sălii. La dreapta ei stă Aramis, 
la stînga Perroquet. 

- Papa Pillard e iscusit în meserie, tocmai spune 
d'Artagnan. Şi, pe sufletul meu, avem puţine şanse să-l 
păcălim. 

- Mai e şi destul de înţelept, confirmă Porthos, ca 
să ţină prin preajmă cîte patru-cinci vlăjgani, înarmaţi 
pînă-n dinţi şi gata de orice şi care îi conving, pe cei 
prea grăbiţi, să-i plătească înainte de plecare. Şi cum 
noi nu avem decît doi bănuţi de aramă şi mai purtăm şi 
grija doamnelor, ca şi acestor doi nobili... 

- Prostii!... Fleacuri! intervine Aramis. Moşul e un 
regalist convins. Are să ne-nţeleagă. 

- Şi pe urmă, în degetul dumitale, prietene, 
remarcă Athos, străluceşte un diamant de toată 
frumuseţea. Cu preţul lui putem bea şi mînca două 
săptămîni încheiate. 

- O, s-a roşit Aramis - în vreme ce Mary se foieşte 
şi ride tare, ca şi la prînz - o, e o amintire de la mama, 
şi întoarce inelul cu piatra spre palmă. 

- Mama dumitale? se strimbă Porthos şi ride şi el, 
brutal. 

Dar atenţia preotului-muşchetar e atrasă de data 
asta de către Mary - aceasta ride mereu, chicotind, 
peste limitele normale ale bunei-cuviinţe. 

- Vasăzică, domilor, precizează Darn, noi plecăm 
acuma după o comoară... În munţi. 

- Ssssst! îl îndeamnă Athos la prudenţă. Hanul e 
numai urechi. Pornim după miezul nopţii, să nu ne 
simtă nimeni. 

- Dar încotro? se impacientează Ada. 

- Domnii ştiu! îi arată d'Artagnan pe aşa-zişii 
urmaşi ai lui Fil de Toile. Noi doar îi însoţim. Aflăm 
locul comorii şi ne întoarcem glonţ la 

curte, să-i spunem reginei. 

- Unde dracu' le ducem pe aceste doamne ale 
reginei şi viteaza lor escortă? mîriie Darn, mai mult ca 
pentru sine. 

- Las'că ştiu eu! îl linişteşte Vel. Ştiu eu şi pentru 
voi. 

- lată un om de înţeles, îl bate Porthos pe umăr. 
Hei, papa! Un rînd de Sauterne mousseux! pentru 
toată lumea! 

- Ei, ei, am auzit exact? răsună lingă el o voce 
hodorogită. S-a pronunţat cuvîntul „cinste”. Eu, 
domnilor, fiind un om cinstit, cred că am dreptul... 

- Pere Lapin!... Bun venit, braconierului! Trage-ţi 
un scaun şi stai colo, lîngă maître Nigaud! îl îndeamnă 
Genar. Tot aveţi voi amintiri comune! 

- Doamnelor, nişte eroi jigniţi trebuie să-şi stingă 
în vin setea de răzbunare, declară moşul şi bea pe 
nerăsuflate. Bătuţi, dar nu învinşi, pe legea mea! 

- Ascultă, bătrîn guraliv, n-ai vrea să intri în slujba 
regelui? îl trage de limbă Porthos. Ai putea ajunge 
căpitan. 

- Pe trăsnetele din cer şi din iad, domnilor, 
libertatea e de aur. Îmi pare rău să las iepurii să dea 
iama prin verzele prinţului! Iar în pădure e un anume 
domn Miche... Michelet, care merită un plumb în 
perucă. Să trăiască! goleşte el din nou. 

- Michelet? tresare Athos. Unul subţire cu mutră 
de şoarece înecat?... M-ai făcut curios, bătrine! 

- Ha... hîc!... ha! Înecat, dar vezi că mai încolo, în 
ograda pastorului din satul Feuille Verte, şoarecele 
ăsta are ascunşi 60 de arcaşi... înarmaţi cu archebuze. 

-Drace! 


1 Vin alb, spumos, (n.a.) 

- Abatele de l!Âme Grise, cunoscut în regiune sub 
numele de Millescroix, a vorbit azi în zori cu Miche - 
hic! - let despre nişte muşchetari care trebuie trimişi 
undeva, de unde nu se mai întorc decît cu voia lui 
Satan!... Hic! 

- Norocul nostru că  Pillard e  regalist 
convins! îi întinde 

d'Artagnan o cursă, urmărindu-l atent. 

- A fost odată un om de treabă ce se chema Pillard. 
La ora asta, cînd noaptea vine tiptil, uşile hanului se 
închid... Muşteriii care nu rămîn peste noapte sunt daţi 
afară din această cetate... hîc!... a morţii! 

- Drace şi iar drace! Planul nostru de a pleca în 
Zori... 

- Ho, ho! moş Lapin s-a făcut praf. Ho, ho!... 
Şoarecele a încercuit hanul. Domnul Hilfe, aici, cu 
ostaşii lui şviţeri! Şi sfinţia-sa Millescroix! Pe deasupra, 
haidamacii hangiului. O s-avem serbare la noapte, să 
mă trăsnească! Şi moş Lapin tace brusc, obosit de 
efort. 

Mary izbucneşte într-un hohot de rîs nestăvilit şi 
îngrijorător, dindu-şi capul pe spate. Aramis suride şi 
el, absent. 

- Mary! Ducesă de Muguet! ia atitudine Nigaud, 
cam nervos, fiindcă spinarea a început să-l usture din 
nou la auzul atîtor grozăvii. Nu credeţi că acest 
amuzament e cam depla... ? 

- Sacré nom de Dieu! ţipă deodată Aramis şi se 
înverzeşte de furie. Nu cred că mi s-a părut! 

Tînărul gentilom englez care şade în spatele lui 
Mary, la masa de alături, are o tresărire vizibilă, se- 
ntoarce o clipă spre muşchetar, apoi începe să-nfulece 
preocupat. Aramis îl bate pe umăr pe umăr, arborînd 
un aer implacabil de dispreţ şi, în acelaşi timp, de 
indignare: 

- Domnule, vă cer scuze pentru deranj! Doresc o 
explicaţie! 

- What? întreabă tînărul englez, făcîndu-se că nu 
pricepe. 


1 înjurătură franţuzească. (n.a.) 

- Nu ţi se pare prietene, că mîna dumitale stingă 
se afla adineauri sub scaunul acestei doamne? Sau, ca 
să fiu mai precis, deasupra scaunului? 

Mary e cuprinsă de un alt acces de ris. 

- Cum? se ridică Nigaud, pricepînd cu greu cele 
întîmplate. 

- Dacă nu mă-nşel, domnule muşchetar, răspunde 
flegmaticul străin, mîna care-a apucat-o pe a mea nu 
era însă a nobilei doamne. Era o mînă de bărbat şi avea 
un inel al cărui diamant mi-a zgîrîiat puţin pielea. Iată 
dovada! 

- Ei bine, amice englishman, am să-ţi fac o 
zgirietură ceva mai 

adîncă, la git, dacă nu-ţi retragi îndată calomnia! 

- La dispoziţia dumitale! se înalţă calm englezul, 
cu mîna pe minerul spadei strălucitoare. 

- Asistăm la cea mai banală metodă de provocare! 
murmură Athos la urechea bietului Nigaud, care nu 


== 
Dea 
-m 
pr 


"e — 
| Narmer = 


ştie ce atitudine să ia, ridicîndu-se şi aşezinu-se mereu 
pe scaun. 

- Loc, faceţi loc! Strigă grijuliu papa Pillard, 
grăbindu-se să golească centrul sălii. Apoi, ridicîndu-se 
pe o masă: Atenţiune!... Atenţiune! Preacinstiţi cetăţeni 
prezenţi aici, de faţă! Cea mai ilustră spadă a regatului 
francez este gata să se încrucişeze cu neînvinsa şi 

celebra lamă de oţel purtată încă din Englitera de 
acest brav trimis al ducelui de Buckingham! anunţă el 
pe nerăsuflate, arătîndu-i pe cei doi cavaleri ce-şi 
aruncă priviri de moarte. Pentru trei bănuţi, oricine 
poate asista la spectacol, trăind alături de spadasini 
emoţiile luptei. Pentru doi bănuţi oricine poate părăsi 
sala, dînd dovadă însă de înţelepciune, deoarece pielea 
dumneavoastră este mai în siguranţă afară decît 
înăuntru. Antoine, încasează taxa de la domnii care vor 
să rămînă la spectacol! Jean, Baptiste, Charles şi 
Roman, luaţi banii de la cei care vor să respire aer 
curat!... La o parte, domnilor, la o parte! Trebuie să 
pregătim scena bătăliei. Nu uitaţi: plata consumaţiei 
este obligatorie pentru toată lumea! 

Se produce larmă, rumoare, au loc diferite 
comentarii etc. 

- Mary, poţi să-mi explici? întreabă Ada, uimită. De 
ce rideai aşa... nebuneşte? 

- Femeia, domnilor! se apucă moş Lapin să 
filozofeze. Iată hîc! marea întrebare! 

- Îşi căutau mîinile pe piciorul meu, răspunde 
precipitată graţioasa Mary. Probabil pentru a avea 
motive de duel. Eu mă gidil din orice... Stai jos, Darn! 
porunceşte apoi. Trebuie să fugim, alt mijloc nu există. 

- Ciudaţi gentilomi! remarcă Ada mai mult pentru 
sine, în vreme ce muşchetarii devin atenţi, strecurîndu- 
şi mîinile la spadele de la şolduri, gata să intre în 
acţiune. 

- Acum ce facem? cade în gol spusa lui Genar, de 
parcă nimeni nu l-ar fi auzit. 

Antoine a perceput taxa de la veselii muşterii, cei 
doi bărbaţi trag spadele, se salută, aruncîndu-se apoi 
furioşi unul asupra celuilalt. Dar abia începe lupta, 
cînd, la capătul de sus al scării, apare domnul Hilfe. 

- Bravo! Duel în toată regula! Şi cu edictele cum 
stăm, bravi cavaleri?... Gardă! 

Garda, care atît aştepta, dă buzna prin uşi şi prin 
ferestre şi începe să-şi facă datoria, dezarmîndu-i pe 
toţi clienţii hanului, la întîmplare. Multe surtucuri, dar 
şi mai multe uniforme sunt ciuruite cu ajutorul unor 
arme apărute nu se ştie cum şi de unde. Muşchetarii se 
retrag spre ieşire, luptînd. 

-După ei! comandă Mary, cu o energie 
neaşteptată. 

- Asta s-o crezi tu, mugeşte Darn ca un taur. Nu 
plec nici mort pînă nu-i spun două vorbuliţe la ureche 
acestui Hilfe... Moş Lapin, sări! 

Amîndoi tabără pe căpitanul elveţienilor, îl 
dezarmează şi, luîndu-l pe sus, ies cu el pe fereastră, în 
întunericul curţii. Genar s-a rătăcit pe undeva, în 
centrul bătăliei, şi încasează lovituri cu nemiluita, de la 
prieteni şi de la duşmani, în mod echitabil, ca să nu fie 
nici o supărare! 

- Puneţi mîna pe abate! îl luăm ostatec, strigă 
d'Artagnan şi mai străpunge trei ostaşi din gardă, din 
cei cinci din jur. 

În curte, căpitanul începe să-şi strige numele!, ca 
un cuc. Genar, nu se ştie de ce, şi-a revenit şi face 
minuni cu ajutorul a două scaune - cîte unul în fiecare 
mînă. Aramis, rămas fără partenerii ajunge din urmă 
pe Athos şi se reped în sus, pe scări. Porthos nu mai 
are cu cine lupta. Plictisit, cară cadavrele soldaţilor 
ucişi, aruncîndu-le pe fereastră. Ada şi Mary, 
dezorientate, au  încremenit una lîngă alta în 
apropierea uşii. Pillard a pus să se ferece poarta şi stă 
în fruntea argaţilor gata să ceară plata muşteriilor, 
care, obosiţi de petrecere şi vin, vor cu orice preţ să 
părăsească hanul. 

De sus se aude vocea lui Aramis: 

- Sfinţia-sa a spălat putina... O fringhie atîrnă de la 
fereastră, dincolo de ziduri. 

- Atenţiune!... Atenţiune! răsună glasul lui Pillard. 
După toate probabilitățile, stimaţi cetăţeni, hanul a fost 


1 În limba germană, „Hilfe” înseamnă „ajutor!” (n.a.) 

asediat! Contra unui ludovic de aur, suntem gata să 
asigurăm viaţa oricui, în condiţii onorabile... 

a DIDI DDD ODO DDODODIDIL 
CAMARUJA DIN TURNUL PORȚII 


Prin uşa deschisă se vede zidul hanului - un drum 
mărginit de creneluri. Mai jos, în curte, într-mi dulce 
clar-obscur, Lapin şi Nigaud îl ciomăgesc pe Hilfe, unul 
cu o nuia flexibilă, celălalt cu o scîndură - pentru 
variaţie. Trag la el pe rînd, ca fierarii, pe îndelete. 

- Nigaud!... Veniţi încoace! Cred c-aţi obosit, 
răzbunîndu-vă atîta timp, strigă Mary şi soţul o ascultă 
conştiincios. 

- În pădure se văd luminiţe, anunţă Vel. Asediatorii 
vin ca la plimbare... Ce facem? 

- Sunt sigur că blestematul de hangiu le va 
deschide porţile şi ne va preda fără şovăire, spune 
d'Artagnan. 

- Am înţeles, gascon viclean ce eşti, ripostează 
Athos... Porthos, pofteşte-l pe papa Pillard aici, să 
închinăm o cupă în sănătatea regelui! 

- Şi crezi că nu ne mai dă pe mîna ăstora? remarcă 
Porthos cu îndoială, fără să priceapă unde bate 
muşchetarul. 

- Poate-l înduplecă rugăminţile noastre, ride Athos. 
Dumneata adu-l, viu sau mort! 

- Straşnică treabă! se laudă Darn Down, urcînd 
scările. M-am răcorit de-abinelea. 

- D-apoieu! zice Lapin. Ar trebui să vă 
binecuvîntăm... scaunul, doamnă ducesă. L-am învăţat 
minte pe nemernicul ăla. 

Se aude un ceas bătînd de douăsprezece ori. 

- Miezul nopţii! Peste vreo trei ceasuri mijeşte de 
ziuă. Pînă atunci ar fi cazul să fim departe, doamnelor, 
domnilor şi prieteni, se frămîntă Aramis. 

- Şi luminiţele se apropie mereu. Oamenii lui 
Michelet. 

- Ce-ai păţit, moş Lapin? întrebă Ada. De ce 
priveşti în toate părţile cu... teamă? 

- Doamnă baroană, să ne ierte Dumnezeu! E 
ora cînd se arată 

stafiile! Şi... hanul ăsta e cel mai plin de strigoi din tot 
regatul... Dar nu numai plin. Fantomele astea sunt 
puţin albastre. Pesemne de foame!... De aceea vin cu 
felinarele aprinse oamenii lui Michelet. Să-i sperie, că 
strigoii se feresc de luminile pămîntenilor... Doamne, 
apără-ne! îşi face el cruce. 

- Strigoi? exclamă Mary, fulgerată de o idee. 

- Nu cred că merge, o ghiceşte Genar. Uiţi că 
avem de-a face doar cu un grup de actori? Cine naiba 
mai crede azi în... 

- Vi-l aduc! strigă Porthos. Urcă berbecule, că te 
trec prin frigare!... Te dai drept regalist, nu? 

Împins de muşchetar, apare hangiul, cu un ochi 
vînăt şi umflat ca o ceapă, cu mîinile legate şi cu spada 
uriaşului proptită în şale. Pillard caută să-şi păstreze 
cumpătul. 

- Bun găsit, prieteni! mai are puterea să zîimbească 
ironic hangiul. Frumos renghi v-a jucat sfinţia-sa de 
Millescroix. 

- Şi ce fel de strigoi îşi scot nasul pe-aici? îl 
iscodeşte Mary pe braconierul Lapin. 

- Taci, ticălosule! se-ncruntă Aramis la Pillard. O 
să te frigem la un foc mititel, ca pe un sălbatic. 

- Strigoii de pe-aici se interesează de pungile 
călătorilor! Bombăne Lapin, puţin speriat. Numai că 
bieţii călători pot povesti cum arată strigoii şi-atunci... 
atunci sunt ucişi. Strigoii sunt oameni sărmani. Dar au 
fost şi unii mai de neam. Domnul să ne aibă în paza 
Lui! Ăştia sunt cei mai afurisiţi. Mai ales vicontele de 
Chou Aigre şi iubita lui Pourboire, care, la drept 
vorbind, era numai o slujnică... 

- Taci, moară stricată! şuieră hangiul, cu toate că-i 
este frică... Vreţi să mă pirjoliţi? Nu cred că se poate. 
Domnul Michelet atît aşteaptă. Mă va răzbuna! 

- Merită să-ncercăm? o întrebă Mary şi pe Ada. 

- Altă soluţie n-avem. Însă, precis, n-o să aibă nici 
un efect! La oamenii zilelor noastre... 

- Măcar pentru verificare! 

- Ai tot ce-ţi trebuie, Mary? întrebă şi Genar. 

- Aduceţi-mi toate oglinzile şi toate lămpile din 
han! cere aceasta... Şi un voal subţire de mătase 
albastră. lar dumneavoastră, domnilor muşchetari, 
ţineţi-i pe atacatori la respect vreme de un sfert de oră, 
nu mai mult. 

- Bucuroşi, ducesă! răspunde Aramis pentru toţi. 
Dar, vă rugăm, să nu întirziaţi. Lupta poate fi 
periculoasă! 

- După aceea vor pleca şi singuri! făgăduieşte 
Mary... Nigaud, Perroquet, ce mai staţi? Aduceţi 
materialul! 


19 

f DLIDODDICODIDODCICODICODCICIODIDIDDIL 

In fruntea atacatorilor, luminat de numeroase 
felinare, înaintează ţanţoş Michelet, omul cardinalului. 
În urma sa, păşeşte smerit de l’Âme Grise. Ajunşi în 
poarta hanului, oştenii slobozesc preventiv cîteva 
gloanţe, apoi bat ceremonios în stejarul masiv, cu 
minerul spadelor. 

- Cine-i acolo? se informează d'Artagnan cu glas 
naiv. 

- Noi! răspunde categoric Michelet... Deschideţi! 

- Regretăm, papa  Pillard nu serveşte după 
închidere! 

- Domnule Hilfe!... Gardă! strigă abatele la caii 
troieni lăsaţi în interiorul hanului. 

- Să nu vă pierdeţi vocea, sfinţia-voastră! ride 
Porthos cam mitocăneşte. Garda domnului cardinal 
doarme dusă. A 

- Deschideţi! In numele legii! se burzuluieşte 
Michelet. 

-Nu deschidem! În numele regelui! răspunde 
Athos demn. 

- Regele este legea!... Spargem poarta! 

- Spor la lucru! 

Urmează 48 de lovituri date cu diverse obiecte 
dure - printre care şi capetele a doi ostaşi prea zeloşi, 
apoi: 

- Papa Pillard! 

- Aici, sfinţia-voastră! geme hangiul. 

- Unde eşti, omule? Vreau să te văd! 

- Asta nu se poate! aprobă mieros Aramis, şi o 
umbră, care se zbate de mama focului, e coborită cu o 
fringhie prin ferăstruica de piatră a turnului de 
deasupra porţii. 

- Nefericitule! 


////// 
VZ 

Domnul Hilfe are nevoie de odihnă! Cît despre soldați... 
În clăile cu fîn, legaţi cîte doi... ca găinile-n piață! Şi 
argaţii mei... k 

- Cavete canem” îi ameninţă de l'Ame Grise pe 
asediați... Veţi da socoteală înaintea Domnului... 


1 Temeţi-vă de cîini (de adversari) (în lb. latină) (n.a.) 

- ... cardinal? chicoteşte moş Lapin. Mai bine feriţi 
din poartă, că acuşi vă stropesc!... Pardon! Cu 
permisiunea distinselor doamne!... 


Blestemaţilor! 

- Berbecul! comandă Michelet. 

- Vă rugăm chiar. Sunteţi invitaţii noştri! strigă 
careva. 

Douăzeci de oşteni apucă trunchiul de lemn, se 
îndeamnă cu strigăte vesele şi încep să bată în poartă. 

- Sssst!... Vă rugăm, dom... domnilor, păstraţi 
linişte! îi roagă Lapin printre bocănituri. E miezul 
nop... nopţii, ce dracu! Să nu... să nu treziţi... strigo... 
ii! 

Bim! bam! buf! se încăpăţinează berbecul să bată 
din coarne. Şi iar: bim! bam! bum! 

Dar nu-i mai e dat să bată şi a treia oară. O pată 
tulbure de lumină coboară încet peste poartă, se 
desface în două şi glisează înspre canaturi, pînă 
întilneşte cele două ziduri... Şi, brusc, în elipsele albe- 
gălbui îşi face apariţia vicontele de Chou Aigre şi 
tinăra lui iubită, sau mai bine zis umbrele lor, învăluite 
în aure albăstrii - magistral regizate de contesa Mary 
du Muguet! 

La vederea acestei plăcute surprize, cavalerii 
Berbecului rămîn cu gura căscată şi cu însemnul 
ordinului în braţe; nici nu ştiu dacă sunt mai mult 
speriaţi decît extaziaţi - ba mai degrabă ai înclina să 
crezi a doua variantă - pentru că majoritatea acestori 
bravi se holbează spre zidul stîng, unde-şi face de cap 
spiritul domnişoarei Pourboire! 

Îmbrăcat suspect de sumar pentru o fantomă 
respectabilă, numitul spirit execută, într-o tăcere de 
moarte - pentru că stafiile adevărate nu vorbesc 

niciodată - dansul cunoscut îndeobşte sub denumirea 
de cancan french, cum ţin să-l catalogheze locuitorii 
Insulei Inceţoşate, de parcă ar mai putea fi şi un 
cancan english. In vremea asta, umbra vicontelui pare 
să înfulece cu poftă dintr-un picior prea lung ca să fie 
de curcan, dar prea gros ca să fie de giscă. 

Infernale apariţii! Să aduci în faţa unor oşteni 
imaginea unei femei care nu se sfieşte să-şi arate 
goliciunile şi a unui găman care mănîncă de parcă 
numai pentru asta ar trăi (căci dintre toţi morţii, s-o 
recunoaştem, fantomele sunt cele mai pline de viaţă!). 
Noroc că pe lume mai sunt şi abaţi şi domni Michelet, 
gata oricînd să se sacrifice pentru mîntuirea tuturor 
păcătoşilor - după cum se va vedea. 

- Inapoi!... Vade retro, Satana! Potius mori quam 
foedari!! strigă de Millescroix, îngrozit. 

- Sfinte Augustin! îi ţine Michelet isonul. Strigoi în 
carne şi oase!... Sauve qui peut’ 

Dacă cineva ar fi mai atent, ar auzi podelele din 
camera turnului scîrţiind sub paşii de dans ai lui Mary 
Wilde, ca şi mormăitul de satisfacţie al mîncăciosului ei 
de soţ. Singuri în încăpere, cei doi se străduiesc să le 
ofere asediatorilor un spectacol cît mai plăcut şi variat, 
dar, urmînd porunca expresă a şefului, soldaţii pun în 
aplicare îndemnurile acestuia şi o rup la fugă, cu mult 
zel, lăsînd berbecul sprijinit de poartă şi întorcînd 
capul, cu jind, spre silueta ispititoarei Pourboire. Iar în 
urma lor răsună hohote sarcastice - demonii iadului, 
care se amuză de farsa făcută bieţilor muritori! 


1 Înapoi, Satana! Mai curînd moartea decît dezonoarea! (în 1b. lat) 
(n.a.) 
2 Scape cine poate! (în 1b. franceză) (n.a.) 

DLIDODOLICODIDODCICODICODICIODICIDIDIL 

Caii bat din copite, gata s-o pornească la drum, 
muşchetarii îşi aşază cu graţie teribilele lor pălării, 
Nigaud se saltă în şa, blestemîndu-şi bătăturile, moş 
Lapin trage de dîrlogi o mîrţoagă, bine încărcată cu de- 
ale gurii, contesa şi baroana admiră răsăritul soarelui - 
nu fără a zvirli, cu perseverenţă, cîte-o ocheadă 
bravilor gentilomi - şi toţi aşteaptă nerăbdători 
indicaţiile lui Genar. 

- Aşadar, domnule Perroquet, care e drumul spre 
comoară? repetă d'Artagnan întrebarea. 

- Drumul spre comoară e drumul spre munte, 
răspunde ca un veritabil sofist Perroquet. 

- Şi crezi că... începe Nigaud o contrazicere. 

- Nu voi avea linişte pînă nu aflu ce-i cu Umbrela, 
îl întrerupe Genar în şoaptă. Tot complexul de 
fenomene se ascunde acolo, în lanţul muntos. Ergo”, 
cum ar zice Aramis, într-acolo mergem, prieteni! 

- În regulă!... Dar comoara? Ăştia ne fac praf dacă 
nu-i ducem la comoară. Sau nu eşti convins? 

- Bah! Comoara au furat-o oamenii monseniorului 
Pauvrelieu. Noi nu mai avem nici o putere. 

- Hm!... Ai curaj, dragul meu, ai curaj, îşi freacă 
uriaşul umerii, unde păstrează încă vie amintirea unor 
lovituri de bici 

- En route, les amis’, îi îndeamnă pe toţi 
d'Artagnan. 


1 Aşadar (în lb. latină) (n.a.) 
2 La drum, prieteni! (în lb. franceză) (n.a.) 

- Adieu, „point du jour”! îşi flutură Porthos 
panaşul. Adio vinuri spumoase şi slujnicuţe picante! 
Facă cerul să ne întîlnim sub o zodie mai bună! 

- Amen! se grăbeşte Aramis cu o binecuvîntare ad- 
hoc. 

Şi calvarul blîndului campion Darn Down reîncepe. 
Dar acum chinurilor lui trupeşti li se mai adaugă şi 
altele, morale. De ieri, purtarea graţioasei Mary îl 
intrigă şi-l nelinişteşte. 

- Vel, dragul meu! încearcă el o consolare la 
prieten, rămînînd cu acesta în urma convoiului. Spune 
drept, erai lingă ea la masă. Aseară, Mary,... cu 
englezul acela... Să nu minţi! 

- Eu n-am văzut nimica, îţi jur! Athos mi-a spus că 
englezul a vrut să-l provoace pe Aramis, sau invers!... 
Nu te mai gîndi la prostii. Eşti coşcogea... 

- Mary, care mă iubea aşa de mult! Mă urmăreşte 
risul ei, ştii, ridea mereu, în hohote. Vel, te... te 
pomeneşti că i-a plăcut!... Dar să nu crezi că... 

- Pentru asemenea îndoieli ai merita cîteva vîrfuri 
de spadă. Ca să te-nveţi minte. O jigneşti pe nedrept pe 
Mary. 

- Planetă blestemată! Clit afurisit!... lartă-mă 
Genar! Mi se pare 

că sunt gelos. Ştiu, e umilitor. Am ajuns la instincte. N- 
am crezut... că mă vor domina... Nu, nu, e oribil. Nu 
pot să fiu atît de... Să ştii însă..., dacă zevzecul ăsta de 
Aramis încearcă măcar o aluzie, necum să se atingă de 
Mary, îi rup oasele ca unui pui, ţi-o jur! 

- Mai bine stai de vorbă cu ea. 

- Am încercat. Ride mereu şi nu spune nimic. 
Poftim de-o mai înţelege!... Ascultă, pune-o pe Ada s-o 
descoase! Te rog! Altfel, zău, povestea asta o să se 
termine urit pentru cîţiva dintre noi. Nu te uita aşa, 
vorbesc serios. 

Şi Nigaud aruncă o privire foarte expresivă către 
muşchetarul cu vocaţie de preot. 

- Doamnă ducesă, se apropie Lapin, smerit, de 
Mary, înghiontindu-şi de zor mîrţoaga. Sfintul Nicolas 
să vă aibă în pază, că de mare ajutor ne-aţi fost! 
Domnul Hilfe şi gardalui de şviţeri stau cu botul pe 
labe, ticălosul de Pillard şi argaţii săi s-au îmblinzit ca 
mieluşeii, arcaşii şobolanilor de domn Michelet fug şi- 
acum de rup pămîntul, şi toate astea mulţumită cui?... 
Dumneavoastră! Toţi ne pierdusem nădejdea să mai 
scăpăm cu pielea întreagă - deşi eu şi cu domnul 
Nigaud o aveam niţel zdrenţuită, chm! - şi tocmai 
dumneavoastră să ne salvaţi, ce minune!... Cerul să vă 
binecuvînteze farmecele! 

- Nu ştiu ce-o să spună bătrinul Tuning despre 
trucul ăsta, intervine Ada. Mi se pare că am promis că 
nu ne vom servi niciodată de vreun aparat sau maşină. 

-La naiba cu prejudecățile! se strimbă Mary, 
veselă. Am fabricat noi vreo maşină? Întîmplător, în 
odaia aceea erau nişte lumînări şi nişte oglinzi aşezate 
sub anumite unghiuri... Nu ştim nimic, n-am înţeles 

nimic, n-am făcut nimic... Ex nihilo nihil, maestre 
Clit!.. 

- Dar cancanul? 

- Gimnastica mea de dimineaţă, pe cuvînt de 
onoare! Negăsind un timp matinal prielnic..., am făcut- 
o şi eu după miezul nopţii! Ce, n-am 


1 Din nimic, nimic nu apare (în lb. latină) (n.a.) 
106 


voie? Cînd eram acasă... 

- Nu-mi mai aduce aminte! oftează Ada. Aş da nu 
ştiu cît să fac undeva o baie. O baie adevărată. 

- Şi cu un automat zdravăn care să te maseze... 
Avem noi unul, comandat special pentru Darn. O 
minunăţie! 

- Ne-am prostit. Nu crezi? Discutăm despre 
maşini... 

- Doamnă ducesă, iertaţi-mă! le întrerupe Lapin cu 
sfială. Dacă tot umblaţi dumneavoastră cu..., n-aţi 
putea să mi-l împrumutaţi şi mie pe...? Ştiţi, ca să... 
Numai din cînd în cînd, la un an o dată, să zicem! Să 
am şi eu un sprijin la bătrîneţe, de, dacă m-o ajuta 
Dumnezeu să-mi ţină zilele! 

- Pe cine, moşule? 

- Ei, ei!... Pe Aghiuţă! şopteşte moşul conspirativ şi 
suficient de speriat. Nu-i greu de ghicit. Cu cîţiva 
strigoi îmi fac treaba, nu glumă! Ce spuneţi? 

- Bine, pere Lapin. Îţi promit! 

- Domnule Aramis, strigă  bătrinul spre 
muşchetarul ce se află în fruntea grupului, fiţi bun şi 
rostiţi o rugăciune pentru îndepărtarea lui Ducă-se-pe- 
pustii şi mîntuirea sufletelor noastre! Nu de alta, dar 
tămiie nu avem! 

- Hei, hei! strigă din răsputeri şi Darn, din coada 
convoiului. Domnilor muşchetari! 

- Domnule marchiz? se întoarce Athos. 

- Mutra lui Michelet... I-am văzut-o printre tufişuri. 

- Priviţi-o bine, domnule, se-nfurie d'Artagnan, că 
n-o s-o mai vedeţi de prea multe ori. Punem noi mîna 
pe iscoadele astea ale monseniorului, nici o grijă! 

21 
Hgg 

Focul se stinge în spuză, iar fețele celor nouă 
oameni abia se mai văd, ca nişte pete palide în bezna 
nopţii. Caii răsuflă greu, obosiţi de drum şi dorm 
agitat, lovind din copite. 

- Ce noapte grozavă! exclamă Mary. Priviţi cum se 
văd stelele prin pînza de apă de deasupra noastră! 

- Oare cît să mai fie pînă la comoară, domnule 
marchiz? întreabă d'Artagnan vizibil neliniştit. 

- După socotelile mele, viteze gentilom, mîine în 
zori ar trebui să ajungem. Pe-aici, pe undeva, îşi are 
Umbrela obîrşia. 

- Observati? Lumina stelelor trece spre noi numai 
pe la marginile Umbrelei, unde, probabil, grosimea 
acesteia este foarte mică, remarcă Ada. Curios, mă 
aşteptam să fie invers. 

- În orice caz, doamnelor şi domnilor, îi previne 
Lapin, miine să fim gata să respingem atacul mişelului 
de Michelet... S-a ţinut de urmele noastre pînă aici; 
dimineaţa, în revărsat de zi, va da năvală cu ciracii lui. 

- Şi tot nu-mi explic fenomenul, o ia de la capăt 
Genar. Apa trebuie să mai conţină o substanţă, sau mai 
multe, cu proprietăţi antigravifice. Dacă nu cumva 
chiar emanaţia solului! 

- I-ai văzut dumneata? stă la îndoială Athos. 

- Ehei, muşchetare! Poţi să fii sigur! Moş Lapin nu 
se poate înşela. I-am simţit mereu în preajmă. 

- Interesantă ipoteză, Vel! îl aprobă Mary. Dar 
atunci cum explici forma lenticulară a Umbrelei? Adică 
grosimea ei maximă în zona centrală? 

- Şi prezenţa barierei de minereu magnetic prin 
care abia am găsit trecătoarea aceea? adaugă Ada. 

- Nu-mi mai aduceţi aminte! strigă campionul. Mi- 
am rupt oasele în bucăţile voastre de roci. Şi eu, şi 
bieţii căluţi. Ce naiba v-a apucat să luaţi atitea probe 
geologice? Deschideţi vreun muzeu la hanul lui papa 


109 


Pillard? 

- Pentru analize, iubitule! îl mîngiie Mary. O să 
luăm şi probe de apă în burdufuri. Dacă dumnealor - 
gest spre actori - n-au nici măcar curiozitatea 
efectuării unor analize, s-o facem noi cînd ne vom 
întoarce pe Pămînt. 

- Eroare!... Dacă ne vom întoarce pe Pămînt! 

- Apă! se strimbă Porthos. Puah, doamnă ducesă, 
mă dezamăgiţi, zău aşa. De-ar fi fost vorba de vin... 

- Căci numai vinum et musica laetificant!, sau 
aproape numai ele, exclamă şi Aramis. 

- Să lăsăm pălăvrăgeala! intervine aspru şi Athos. 
Ce vom face cu Michelet? Va cădea în luptă sau îl vom 
lua prizonier? 

- Să lăsăm divagaţiile! spune şi Genar. Ce-i cu 
Umbrela? 

- Eu cred că-i bine să ne aşezăm undeva, la o 
cotitură, propune Lapin. Să-i luăm unul cîte unul. 

- Eu cred că apa este atrasă în sus, pînă la limitele 
zonei unde se manifestă  levitaţia, zice Mary. 
Complexitatea... 

- Uaaa-hii! cască magnificul ei soţ, Darn, de-i pîriie 
fălcile. Excelent somnifer, draga mea, zi-i înainte! 

- Dar ploaia zilnică de la prînz? întrebă Ada. 

- Ar fi apa riurilor şi pîraielor, care se întoarce 
astfel în sol, menţinînd Umbrela într-un echilibru 
dinamic, îşi continuă peroraţia Mary, dezarmant de 
calmă. 

- Ah, nu e rău! se bucură Genar. Pare o explicaţie 
plauzi... 

- Pare, dar nu e! îl întrerupe Ada. Ne lipsesc 
probele. 


1 Vinul şi muzica uşurează sufletul. (în lb. latină) (n.a.) 

- Ne lipsesc, recunoaşte şi Mary. Hai, mai bine să 
ne culcăm! Pic de somn, iar mîine nu se ştie ce ne 
aşteaptă. 

- Doamnă ducesă, e tocmai propunerea pe care mă 
pregăteam să v-o fac, intervine curtenitorul Aramis. Vă 
cer îngăduinţa, nobile doamne, să-mi permiteţi ca 
slujitor al Domnului să mă culc în imediata 
dumneavoastră apropiere. Ştiti în caz de 
pericol... Vae 

soli! 

- O, desigur! aprobă Mary, amuzată fără veste. 
Chiar te rog, cavalere! Paza dumneavoastră 
duhovnicească ne va linişti odihna, ne va limpezi 
spiritul şi va goni visele rele! 

- Vel, îngînă cu chip fioros campionul, strîngînd de 
braţul prietenului, eu îi sfărim ţeasta! 

- Prieteni, se grăbeşte Aramis să le explice. Eu 
sunt numai păstorul umil care veghează turma 
Domnului! Nu vă fie teamă, fiicelor, veţi fi mai la 
adăpost lîngă spada mea decît în casa părintească. 

- Linişteşte-te, Darn! îl roagă Genar. Cu Ada lingă 
ea, Mary e la adăpost de primejdie. Şi nu uita că 
muşchetarii nu ştiu nimic de legăturile ce le avem cu 
frumoasele doamne... 

- Nu-nţeleg, Vel, de ce caută Mary prietenia 
acestui... motan încălţat? Ce-i place la el? 

- Ce-ţi place la el, Mary? tocmai întreabă, în 
şoaptă, şi Ada care pare mai mult amuzată decît 
intrigată. 

- Totul, draga mea, totul, răspunde Mary. Tare-aş 
vrea să-i cunosc părinţii... Cei adevăraţi, bineînţeles! 

- Mary! Ştiam că inginerii, mai ales ciberneticienii, 
nu-şi pierd niciodată capul! Ce-i cu tine? N-ai observat 
nimic la bunul tău soţ, la Darn? 

- Dă-l încolo pe Darn, draga mea! Tu ştii cine-i 
Aramis? 

- Cine? 

Mary îşi lipeşte buzele de urechea Adei, vorbindu-i 
îndelung, în vreme ce pe chipul Adei uimirea creştea 
mereu. 

- Înţelegi? 


1 Vai de cei singuri! (în lb. latină) (n.a.) 

- De necrezut! 

- Pe cuvînt de onoare! 

- Formidabil!... Şi el nu ştie nimic? 

- Numai ţie ţi-am spus. Dar, vezi, nu sufla o vorbă! 

- Bietul bărbatu-tău! Ai de gînd să-i înşeli buna- 
credinţă? 

- Parcă tu? Nu-i faci la fel lui Genar? 

- Atunci, chiar sub nasul lui Darn, ai să te-ntilneşti 
cu muşchetarul, cu Aramis? 

- Trebuie!... Ca să verific. lar dacă gelosul meu soţ 
are să turbeze, cu atît mai bine! 

- Le auzi cum se amuză? se chinuie Darn Down... 
Hei, ia terminaţi cu risul! De distracţie ne arde acum? 
Trebuie să ne odihnim... Că mîine o să vă iasă risul pe 
nas! 

- Lapin, rezişti să faci primul de gardă? întreabă 
Athos. 

- Mai încape vorbă, cavalere! Noaptea mi-e 
prietenă. 

- Atunci treci acolo şi fii cu ochii în patru! 

- Trec, se poate să nu trec? 

- Încearcă să dormi! mormăie Genar, aproape 
aţipit. 

- Ziceam că, după ce-am dus în spate un munte de 
pietroaie, ca un măgar ce sunt, o să am parte măcar cu 
nevasta să dorm... (Genar a zimbit în întuneric.) Şi, 
poftim, apare domnul Aramis... Nu-mi vine şi mie 
rîndul? Vedem noi care pe care... 

- Hei, bătrîne! îl strigă încetişor d'Artagnan pe moş 
Lapin. Dacă vezi sau auzi ceva, dai alarma. Ai 
înţeles?... Ei drăcie! exclamă muşchetarul, neprimind 
nici un răspuns de la strajă. Şi, fiind foarte disciplinat, 
gasconul se ridică de la locul său şi se duce la santinela 


Lă 

care doarme buştean. Ce faci, dormi? miriie el, lovindu- 
l] cu vîrful cizmei pe moşneag. 

- Se poate, domn’ Michelet? De cînd vă aşteptam! 
bolboroseşte Lapin, înotînd încă prin apele somnului. 
Noi doi avem o vorbuliţă! şi sare ca o zvîrlugă drept în 
gîtul muşchetarului, trîntindu-l la pămînt. 

- Pe toţi dracii din infern! gifiie d'Artagnan, 
chinuindu-se să scape de Lapin. Ai înnebunit? Priveşte- 
mă bine, altfel îţi găuresc scăfirlia, netrebnicule! şi-l 
aruncă pe bătrîn cît colo, pregătindu-se să-şi scoată 
spada. 

- Măreţe cavaler... Înălţimea voastră... Brav 
luptător al dreptăţii! se bilbiie Lapin, holbînd ochii. 
Zău, sunt o javră bătrină şi am tot felul de năzăreli. Mi 
s-apărut.. Pe sfinta Maria Magdalena! Vă jur! Dorm cu 
ochii deschişi. Aud şoarecele cînd umblă. Liliac să 
ajungă domn’ 

Michelet şi tot îl simt. Vă cer iertare, nobile muşchetar, 
şi... şi vă rog, fiţi discret, altfel îmi pierd prestigiul. Mai 
mare ruşinea! Dacă află doamna Mary, nu mi-l mai dă 
pe... Mă nenorocesc! Ce mă fac la bătrineţe fără... Fie- 
vă milă! 

- Bine, bine! şopteşte d'Artagnan, înduioşat. Nu te 
mai culca însă. Nu de alta, dar miine dimineaţă ne 
putem trezi într-o altă lume, cu găuri în cap şi cu 
maţele afară! şi muşchetarul se întoarce la locul său. 

- Ei, dacă-l aveam cu mine, ce ne mai distram! 
mormăie Lapin culcîndu-se liniştit, chiar acolo unde 
căzuse. Nu după multă vreme toţi au adormit. Genar se 
trezeşte scuturat de o mînă, se freacă la ochi, priveşte 
buimac. 

- Hm!... Ce? 

- Auzi, Vel? şi Genar recunoaşte vocea 
campionului. Popa ăsta de muşchetar n-o să mai 
încerce precis figura de la han! 

- Da?!... De ce? 

- Păi nu-ţi dai seama? Aici Mary nu mai stă pe 
scaun... 


22 
DUDU COD OODDICCOODIDICIC 
Fără îndoială, privit de aici, răsăritul soarelui e şi 
mai încîntător. Trezite înaintea tuturora, femeile îi 
contemplă în tăcere pe actorii care dorm alături de cai, 
îşi spun apoi una alteia o sumedenie de lucruri 
interesante şi dau semnalul deşteptării cum se pricep 
mai bine. 


- Admiraţi şi voi răsăritul! le recomandă ele soţilor 
şi se duc să se spele în apa unui izvor, nu mai gros 
decît o frînghie şi care se repede drept în sus, ca un joc 
de apă. 

- Crezi că dacă am bea zece litri din pîriul ăsta, ne- 
am ridica şi noi ca nişte balonaşe? întreabă Genar, cu 
ochii cîrpiţi de somn şi a cărui indispoziţie se vede de 
la o poştă! însă Darn s-a sculat de pe culcuşul tare, 
căptuşit cu fînul pentru cai, şi-i dă ocol lui Aramis, 
studiindu-l 

atent. 

- Memento quia pulvis es” îl salută muşchetarul cu 
blîndeţe, tocmai deschizînd ochii, iar sfatul ăsta blajin 
are asupra lui Darn efectul unei înjurături. Mormăie 
ceva, în timp ce Aramis rămîne surd şi orb la această 
ofensă adusă bunelor maniere. 

- Eu am plecat după ouă de păsări, îi înştiinţează 
Lapin. Braconajul e o meserie de aur, te-ajută să te 
descurci oriunde. 

- Vin şi eu, se ridică Genar. Să vedem dacă 
marginile Umbrelei ating sau nu virful muntelui. Sunt 
aproape convins că acolo e un cîmp de forţe. 

- Mai bine stai să-ntimpinăm cîmpul de forţe al 
domnului Michelet, îl povăţuieşte Ada. Ce te omori 
atita cu Umbrela asta? Parcă tu ai spus primul că nu 
mai ai nevoie de maşini şi de ştiinţă... Acum ce, te-ai 
răzgîndit? 

- Nu înţelegi? Nu pot rămîne insensibil la minunea 
asta! 

- Toate minunile sunt uluitoare, dragul meu. E 
condiţia lor esenţială. Dacă nu mă-nşel, cineva, la 
venirea noastră, îşi manifesta indiferența faţă de riurile 
care curg în sus. Nu cumva respectivul domn e... 
Perroquet? 

- Bravo! Credeam că dau peste nişte oameni de- 
nţeles, care-or să-mi explice fenomenul. De unde să 
ştiu... 

- Dacă vrei să ne convingi că trăim în veacul al 
XVII-lea, te înşeli, te înşeli cumplit, Vel Genar! 

- Dar nici n-am pretins vreodată, dragă, se scutură 
pilotul cosmic. Ai vrea să mă vezi ca pe nătărăii voştri 


1 Adu-ţi aminte că eşti ţărînă (în lb. latină) (n.a.) 

de muşchetari? adăugă în şoaptă. Să nu-nvirt decît 
frigarea de la şold? 

- Domnule, nu veniţi? Eu vă las în plata Domnului 
şi plec, se impacientează Lapin. Doar nu mergem după 
floricele. 

- Numai că, vezi tu, muşchetarii ăştia mai pot să şi 
placă, fandează Ada, însoţindu-şi parada cu cel mai 
inocent suris! 

- Lui Mary?! 

-De ce nu şi mie? Sunt politeţea şi curtenia 
întruchipate... N-am 
mai primit un compliment de la tine de trei ani şi 28 de 
zile numărate, dragul meu soţ! 

- Ada! 

- Să nu vă treziţi mîine, poimîine, cu un glonţ de la 
moş Lapin, care-o să vă confunde în pădure cu nişte 
cerbi! Eu atita-ţi spun! Restul n-au decit să vă 
povestească muşchetarii! 


23 


LIODDO DDD CD ODO DDODODIDIL 
LABORATORUL LUI CLIT 


Pe ecrane, imaginea grupului expeditionar de pe 
Planeta  Fantomelor Albastre. Moşneagul chiţcăie 
încîntat. O voce se aude în difuzorul central: 

- Stimate maestre, tensiunea nervoasă a celor 
două familii e în creştere. Acum opt minute atingea 
nivelul de 110 clinţi. 

CLIT - Perfect, draga mea! Pasiuni dezlănţuite, 
asta am şi urmărit... Să mai iasă din amorţeală! 

- Mi-e teamă să nu devină periculos! Nu uitaţi, 
maestre, subiecţii principali sunt neştiutori! 

CLIT - Ba pardon! Dar muşchetarii ce păzesc?... 
Poftim? 

- Ştiţi bine că oamenii nu pot fi păziţi acolo de 
propriile lor greşeli. Şi-acum, ultima ştire: Falanga 
Dogmaticilor prepară un studiu amănunţit asupra 
experienţei dumneavoastră. Vor să-l înainteze 
Academiei Interplanetare, maestre! Vă pîndesc pentru 
a vă descoperi erorile! 

CLIT - Din ce în ce mai bine! Am să-i iau cu mine 
pentru scena finală, o merită din plin... la zi, v-aţi 
pregătit aparatele? Urmează etapa a cincea. 

- Suntem gata, maestre! 

CLIT - Straşnic!  fabricaţi  comoara!... să-i 
vedem ce vor face 
între ispita aurului şi ameninţarea lui Michelet. 


24 

- Doamnelor şi domnilor! strigă Perroquet de pe 
stînci. 
- Domnule Perroquet! strigă domnii şi doamnele, 
într-un septet admirabil armonizat în si bemol major! 
- Am găsit comoara! anunţă Lapin. 
- Suntem atacați de Michelet! răspunde Darn. 
- Pe puţin o tonă de aur şi mii de pietre scumpe! 
- Pe puţin o sută de cavaleri cu paveze şi cincizeci 
de pedestraşi cu arme de foc! replică amabilul Aramis. 
- Urcaţi s-o vedeţi! îndeamnă cei de sus. 

- Coboriţi!... Să ne ascundem! cer cei de jos. Hai! 
Veniţi repede, domnule! Moş Lapin, las-o naibii de 
comoară! 

- Fuga jos, domnule! ordonă Lapin. Ce auziţi 
şuierind acuma nu mai sunt curelele biciului, ci gloanţe 
adevărate! 

Adevărul e că soldaţii nu poartă nici un fel de 
însemne după care să poată fi identificaţi, dar cele 
două aprige mutre - Michelet şi Millescroix - le servesc 
bine drept semn de recunoaştere. Urmaşii marchizului 
Fil de Toile, cele două doamne ale reginei, cei patru 
apărători ai lor şi cu braconierul s-au strîns la 
adăpostul unei stînci de lingă tabără şi caută o soluţie 
pentru ieşirea din impas. 

- Cucu!... Ştrengarilor! strigă Vesel Michelet. 
Predaţi-vă cu frumosul, altfel vă ciuruim urit! 

- Salutare, domnule! se înclină Lapin. Bine-aţi 
venit! Ce se mai aude pe la curte? Cum a ieşit 
vinătoarea în sezonul ăsta? Pe aici se spune că 
mistreţii încep să dispară; cică intră în slujba 
monseniorului Pauvrelieu, ca simpli porci! 

Comandantul corpului de represalii, un căpitan 
bătrîn şi fioros, cu 

mustăţile ca două cuiere, porunceşte începerea luptei. 
Ostaşii sunt cu vreo trei sute de metri mai jos decît 
viitoarele lor victime. Panta e foarte abruptă şi 
presărată cu tot felul de bolovani închişi la culoare. 

- Prieteni, clipa e grea, începe Aramis o mică 
predică. Să ne pregătim sufletele pentru marea 
călătorie! Nu, n-am să vă spovedesc, propriile mele 
păcate mă apasă şi-aşa destul de mult. 

Mary îi smulge pumnalul de la cingătoare, îl aşază 
pe o piatră netedă şi-l priveşte cu atenţie cum se- 
nvirte, oscilează nehotărit, iar apoi rămîne cu virful 
îndreptat spre inamici. 

- Din ce material e confecţionată această minunată 
armă, viteze gentilom? întrebă ea. 

- Din oţel de Toledo, frumoasă ducesă, răspunde 
muşchetarul. O, beati pauperes spiritu! N-aţi ales 
momentul cel mai fericit pentru scamatoriile 
dumneavoastră, doamnă. 

- Atenție, atenție! anunță cantabil Lapin. Micuța 
doamnă umblă iarăşi cu... dumnealui! Slavă ţie, 
Doamne! Vom fi salvaţi! 

- Foc! ordonă căpitanul cu figura de căprar. 

Un lanţ de pîrîituri şi o melodie veselă, fluierată de 
cincizeci de gloanţe, îi obligă pe toţi să-şi tragă 
capetele la adăpost, după stînca salvatoare. 

- Ia uite, poveste! se minunează Genar. Asta zic şi 
eu repetiţie cu actori. Dacă pun în scenă un episod cu 
război, ăştia sunt în stare să ucidă şi publicul! 

- Ei, vă predaţi? intervine sec abatele. Să nu mai 
facem drumul pînă la voi... Mai avem şi alte treburi. 

- Urcaţi, urcați, sfinţia-voastră! Să vă mai scadă 
niţel din pîntece! îl şicanează Lapin foarte binevoitor. 


1 Fericiţi cei săraci cu duhul! (în 1b. latină) (n.a.) 

- Asta înseamnă că valea e străbătută de un flux 
magnetic, trage concluzia Mary. Cu direcţia est-vest - 
aşa arată busola noastră de Toledo. Exact cum 
bănuisem. 

- Perfect, domnilor! se agită fioroasa sutană. 
Deci fără vorbe 


inutile. Abyssus abyssus invocat!! 

- Darn, dragul meu, adu probele geologice pe care 
le-ai cărat pînă aici. Toate! Ne vom distra puţin. Ah! 
Cum de n-am observat... Un depozit întreg de pietre 
autentice, chiar lingă noi... Bătălia e ca şi cîştigată, 
domnilor! 

- Mary, nu cumva... ghiceşte Ada. 

- Ba da! confirmă Mary. Va fi o adevărată surpriză 
pentru bunii noştri prieteni de jos. Şi cum au venit cu 
armuri, va fi cu atît mai interesant... Bravi muşchetari, 
lăsaţi-vă, vă rog, toate armele aici, după stiîncă! 

- Luptăm fără spade, stimată doamnă? întreabă 
Athos neliniştit, deoarece pregătirile femeii nu l-au 
convins. (Se pare că şi ceilalţi muşchetari au îndoieli, 
ezitind să rămînă dezarmaţi, uitîndu-se unii la alţii cu 
aceeaşi mută interogaţie.) 

- Iubiţi prieteni, aveţi puţină încredere în noi! Vom 
lupta cu ajutorul pietrelor. Repede, cît mai multe 
pietre, din acelea roşii, de acolo! lar muşchetarii, Lapin 
şi Genar, se supun ordinului, după ce, în prealabil, şi- 
au ascuns armele... Hallo, drăguţilor, strigă apoi Mary, 
cu mîinile piîlnie, retrăgeţi-vă cît vă mai dăm timp! 
Altfel veţi avea neplăceri! 

Fiorosul căpitan se opreşte o clipă, după care îşi 
reia, perseverent, urcuşul. Armura uşoară, dar 


1 Abisul cheamă abis!(în 1b. latină) (n.a.) 

rezistentă, ce-l acoperă în întregime zdrăngăne mereu, 
ca un cărucior cu fiare vechi. 

- Noi vrem comoara! precizează Michelet, cu 
cinismul său caracteristic. Daţi-ne comoara şi duceţi-vă 
la toţi... 

- Colega, îl întrerupe altă sutană, să fim 
cuviincioşi! 

- Gata pietrele! anunţă Darn. La ce sunt bune? Ce 
facem... 

- Aruncă-le spre inamici! Cîte una şi nu prea tare! 
îi comandă nevasta cu o admirabilă stăpinire de sine. 

- Dacă tu crezi c-o să-i sperii... 

Totuşi începe să le-arunce. Pietrele plutesc lin, ca 
nişte baloane de săpun, purtate de cîmpul magnetic 
rectiliniu şi uniform al văii, dar, în timp ce străbat 
acest cîmp, se magnetizează puternic, mărindu-şi 
viteza. La sfîrşit, în chip normal, încep să se lipească 
zdravăn de metalele întilnite. Şi, ce să mai vorbim, 
întîlnesc metale cu nemiluita, spre stupefiacţia 
războinicilor aflaţi în marş... alpin! 

Văzind rezultatul excelent al acestui tir iniţiat de 
Darn, ceilalţi îi urmează pilda cu entuziasm şi veselie. 
Victimele se preschimbă astfel în atacatori! Pietrele 
aruncate, mari şi mici, se transformă în ghiulele de 
bombarde, iar efectul lor e năstruşnic. E o adevărată 
desfătare să auzi veselul tam-tam bătut pe platoşe şi pe 
spade şi să vezi pedestraşii şi călăreţii scoţîind strigăte 
uluite cînd pe arme li se prind kilograme de pietroaie 
sau cînd se simt loviți în moalele capului... căci oştenii 
adevăraţi poartă, spre nenorocul lor, coifuri! 

- Înapoi! urlă Michelet ca scos din minţi, pentru 
că, deşi fără armură, a interceptat traiectoria unui 
proiectil şi s-a ales cu un cucui cît o gutuie! 

- Vedete in pace” îi binecuvîntează Aramis. 

-Ne mai întîlnim noi, domnilor, le promite, 
mărinimos, abatele, stringîndu-şi poala sutanei în care 
se împiedică. 

- E şi dorinţa noastră cea mai fierbinte, sfinţia- 
voastră! răspunde Lapin cu amabilitate exagerată. 

După acest amical rămas-bun, Millescroix începe 
să coboare cît mai demn, urmat de cucuiul lui Michelet 
şi, imediat în urma acestuia, de Michelet însuşi. 
Călăreţii le-au luat-o înainte şi acum le fac o primire 
triumfală, desfăşurindu-se în faţa lor ca la paradă - cei 
doi animatori rămîn însă surprinzător de indiferenți la 
aceste demonstraţii de tehnică militară. 

- Retragerea! comandă şi  furiosul căpitan, 
înghițind în sec. 

Uşor de zis! Cum procedezi, totuşi, cînd fiecare 
duce o sarcină suplimentară între 65 şi 88 de 
kilograme? Spadele şi muschetele fură aruncate cu cea 
mai ostăşească grabă, păgubind astfel visteria ţării de 
1050 de dubloni de aur. Dar ce te faci cu platoşele? 
Bieţii oşteni seamănă fiecare cu un Lagardere travestit, 
iar cocoaşele de piatră se ţin aşa de bine, încît toate 
strădaniile oamenilor de a şi le da jos rămîn fără 
succes. Şi iată că soldaţii încep să-şi scoată pieptarele 
de oţel - act plin de dramatism, căci nu poţi rezista 
mult timp privirilor ironice ale adversarului. 

- Gloria victis! îi laudă pişicherul de Aramis. 
Domnule căpitan, aţi luptat eroic. 


1 Mergeţi în pace! (formulă întrebuințată de preoţii catolici după 
darea absoluţiunii - în lb. latină)(n.a.) 
2 Glorie celor învinşi! (în 1b. latină) (n.a.) 

- Dominus nobiscum!” se  cruceşte Lapin. 
Vrăjitorie! şi cercetează pietrele cu atenţie, sperînd, 
speriat, să-l vadă pe... 

Cel mai mare eroism, totuşi, trebuie să-l probeze 
căpitanul, ieşind din armură sub ochii acestor doamne, 
la care, - o, fortuna labilis’? - pînă acum cinci minute 
rivnise şi era sigur că le va... iubi! Părăsit de toţi, ca un 
comandant de vas ce se scufundă, el face mai multe 
mişcări energice şi ţişneşte dintre plăcile de oţel ca un 
prunc din pîntecele mamei - literalmente, adică şi în 
costumul noilor-născuţi! Se ridică uşurat, îşi înalţă 
braţele şi răsuflă adînc, neştiutor asupra înfăţişării sale 
de la sud de ecuator, dar nişte risete zglobii de doamne 
îi dau de bănuit. Neavînd curajul să privească în jos, îşi 
aruncă ochii spre armură şi vede acolo - horresco 
referens’ - brăcinarul pantalonilor de uniformă...! 

Cu binecunoscutul gest instinctiv îşi duce mîinile în 
faţă şi fioroasa lui înfăţişare capătă un aer grotesc, de 
un comic irezistibil - tablou unic în analele 
confruntărilor militare! 

La care foştii săi adversari răspund printr-un lung 
şi nestăvilit hohot de ris, fapt care-l zăpăceşte total. 

- Hein! Vă... vă cer scuze... anta... onii... mas... 
nuntru... Bon sang/4... Permiteţi să mă retrag? 

-O meriţi din plin, domnule căpitan! răspunde 
Mary, înecîndu-se de ris, cu lacrimi în ochi. 


1 Domnul fie cu noi! (în 1b. latină) (n.a.) 

2 O, soartă schimbătoare! (în 1b. latină) (n.a.) 

3 Îmi e groază să povestesc! (în 1b. latină) (n.a.) 

1 Exclamaţii franţuzeşti fără corespondent în lb. română. (n.a.) 

Căpitanul înclină ţeapăn din cap, vrea să se- 
ntoarcă cu spatele, îşi dă seama că ar oferi doamnelor 
o privelişte şi mai puţin nobilă şi atunci recurge la un 
compromis: începe să coboare panta menţinîndu-se în 


=? D 


pease 


ii te Lai 


profil! 


25 

PE PAMINT 
- ... de asemenea remarcabil, maestre, deoarece n- 
au construit nici o maşină.Folosesc doar principiile 
fizicii... 
_ — Sunt destul de şireţi, draga mea colaboratoare! 
În fond, experienţa noastră nu şi-a propus să-i dezveţe 
pe oameni de a face din automate elementul sine qua 
non! al vieţii lor? 


1 Indispensabil; fără de care nu se poate (în lb. latină) (n.a.) 

- Opinia publică se interesează tot mai mult de 
această experienţă. Falanga Dogmaticilor i-a făcut o 
reclamă deosebită. Un milion de scrisori şi telegrame 
au sosit în ultima zi... 

- Invită-i, te rog, pe reprezentanţii presei şi 
radioteleviziunii la o conferinţă pentru astăzi după- 
amiază. Miine noapte plecăm spre Planeta Fantomelor 
Albastre, însoţiţi de Dogmatici. Cu noi pot veni şi 
curioşii... Pentru scena finală. 

- Am înţeles, maestre! 

- Ia spune-mi, dragul meu, prezenţa acestei comori 
nu ţi se pare suspectă? Cum se face că am dat peste ea 
tocmai aici, unde tu ne-ai adus întîmplător? 

Soții Genar stau fiecare pe cîte un sac cu bani, din 
care monedele, prea multe, s-au revărsat pe jos. Un 
morman de bijuterii - movila pare să atingă circa trei 
metri - se află în spatele lor, iar pe cele două laturi ale 
peşterii sunt înşirate obiecte mari, din aur masiv: 
policandre, sfeşnice, cutii pentru cosmetice, gratii, uşi, 
icoane, pumnale sau numai simple lingouri. 

Pe jos un strat de pietre preţioase, nestemate de 
toate culorile, amestecîndu-se de-a valma; ici-colo 
scînteiază rubine, safire şi smaragde uriaşe. Femeile s- 
au gătit cu lanţuri şi coliere, cu agrafe, brățări şi alte 
podoabe pentru degete, urechi, păr, gît, piept, mijloc, 
glezne şi pantofi, prinzîndu-şi-le de sus pînă jos, de 
parcă ar fi nişte paparude... Muşchetarii trag cu 
urechea la orice zgomot şi ţin bine mîinile pe spade. 

Moş Lapin se chinuie să-şi vîre în sîn şi în nădragi cît 
mai multe pietre preţioase, umflîndu-se, din clipă în 
clipă, ca într-o subită criză de elefantiazis. 

- Ba mă surprinde şi pe mine, Ada. Sunt obligat să 
trag o concluzie:  bătrînul Clit ne urmăreşte 
pretutindeni. Tu, Mary, ce părere ai de toată povestea 
asta? 

Apropiindu-se, Mary zornăie din lanţuri ca un 
ocnaş! 

-E la mintea oricui. Ştiţi foarte bine că în 
spatele acestor 

războinici de operetă se ascund o mulţime de oameni 
de ştiinţă, medici şi ingineri. Ei îi reanimă pe morţi şi 
tot ei trebuie să fi ridicat oraşele, hanurile, ei cresc şi 
întreţin caii, ei aduc hrană şi prepară vinurile care v-au 
plăcut atita. Da, sunt nişte oameni minunaţi. 

- În consecinţă, cunosc şi secretul Umbrelei, nu? 

- De bună seamă. Cînd v-am spus să căraţi probele 
geologice, ştiind că soldaţii domnului Michelet ne vor 
ataca din nou, am folosit, aprope empiric, resursele 
naturale ale acestei frumoase planete. Vă imaginaţi 
însă ce-au putut să creeze inginerii de aici, ce minuni 
tehnice au pus la punct, slujindu-se de cîmpurile 
magnetice, de apele care ţişnesc din sol ca nişte 
arteziene, de ploile cotidiene... 

- Ai început să vorbeşti în rime, romantico, 
remarcă Ada. 

- Trebuie să dau peste un inginer de ăsta, să-mi 
explice mecanismul de sustenţie al Umbrelei... Chiar 
aşa! 

- Domnule Aramis, ciripeşte Mary, îndreptindu-se 
spre muşchetar. Cum mă prind aceste bijuterii? 

- Sunteţi de-a dreptul fermecătoare, nobilă 
doamnă, se apropie Aramis călcîind pe virful 
picioarelor, ca un demn filfizon, scrişnind prin pietrişul 
de  nestemate şi ciupindu-şi insistent urechile. 
Incîntarea m-a amuţit, doamnă! Voi fi obligat să vă 
vorbesc prin gesturi. 

- Oh, gesturile dumneavoastră, brav gentilom! 
suride, plină de graţii, Mary, privind pe furiş la falnicul 
ei soţ. Gesturile tale, de cînd le aştept! 

Darn strînge pumnii. Genar a înţeles şi el; pentru 
prima oară se înduioşează gîndindu-se la chinurile prin 
care trece bunul său prieten. Pe de altă parte, îşi dă 
seama cît de caraghios este acesta, în costumul său de 

negustor, cu mustaţa ca o perie de ghete şi fără nici o 
armă ca să-l poată pune la punct pe trufaşul actor; 
ochii i-au căzut în fundul capului şi obrazul i s-a ascuţit 
de cînd o pîndeşte pe Mary cu priviri mereu neliniştite, 
simțindu-se, evident, inferior acestui fanfaron plin de 
siguranţă. 

O clipă, numai o clipă, pe Genar îl bate gindul că şi 
Ada ar putea să cadă în ispită. Nu se întreabă de ce, 
pentru că, oricum, nici bărbaţii 

care şi-au pus întrebarea n-au reuşit să răspundă. Sau 
poate că, din instinct, adaptarea la mediu e mai rapidă 
în cazul femeilor? Complicată problemă pusă din toate 
timpurile tuturor bărbaţilor... 

- Bravi şi cinstiţi marchizi! ia cuvîntul Athos, 
zimbind grațios şi fin, pentru că-i urmărise cu multă 
atenţie pe amindoi. Sunt, cred, în asentimentul 
doamnelor să vă mulţumesc pentru strădaniile depuse 
cu atîta abnegaţie în slujba strălucitei noastre 
suverane, maiestatea-sa re... 

- Ba pe dracu, nene Athos! îl întrerupe Darn, cu 
voce total lipsită de chef. Eu m-am cam săturat şi m-aş 
întoarce acasă. 

- Să fim la înălţimea misiunii, domnule Nigaud! 
intervine Vel Genar, simțind de unde bate vintul! 

- Parcă-i mai bine printre maşini, monsieur 
Perroquet, şopteşte uriaşul. Pentru că ele nu-ţi oferă 
surprize. , 

- Dar acasă şi mergem, domnilor, la Paris! In 
cîteva zile vom fi acolo. Nu uitaţi că ni se cuvine o 
răsplată împărătească. Maiestatea sa ne aşteaptă 
pentru a ne mulțumi şi regii nu trebuie lăsați să 
aştepte. 

- Jocul începe să devină obositor, domnule Athos. 

- Obositor?... Cum aşa? Este foarte interesant, 
intră în discuție Mary. Cred că sunteți de acord, 
domnule Aramis?! 

- N-am nici o îndoială, doamna mea! 

- Eu n-aş vrea să se termine, continuă Mary. 

- Ha, ha, ha! Aşteptaţi răsplată de la regi? sparge 
atmosfera Lapin. Cînd vă bălăciţi în nestemate, la ce 
nădejdea unei pungi sărace cu pistoli? 

- Vanitas vanitatum et omnia vanitas!, prietene! 
Nu vezi că totul e amăgire? murmură Athos cu 
zimbetul lui înţelept. Ne jucăm de-a regii şi de-a 
muşchetarii, de-a dragostea şi de-a vitejia numai aşa, 
în spatele cortinei, unde publicul nu are acces 
niciodată. De ce să le pui pe toate la inimă, de parcă n- 
ar mai fi sub soare atitea lucruri demne de luare- 
aminte? Puţină înţelepciune nu strică nimănui! 

- Hei, domnilor, strigă Porthos din fundul 
grotei, vă arde de 
discursuri şi timpul trece. Eu zic să ne cărăbănim de 
prin locurile astea afurisite, să ne lăsăm spre cîmpie, 
unde găsim de-ale gurii şi de-ale... sufletului! Mintea 
poate să mai aştepte, ce naiba! 

- Da... surîde iar Athos, trist. Mintea!... Ce se poate 
face cu mintea? 

- Eu propun, Athos, să prăvălim mai întîi o stîncă la 
intrarea peşterii, intervine, plin de înțelegere, 
d'Artagnan. Mi-e teamă de iscoadele monseniorului. 

- Iată o judecată bună, pe cinstea mea! se declară 
de-acord nobilul Athos. S-o şi punem în aplicare, 
neîntirziat... Pe urmă, d'Artagnan, trebuie să vorbim 
amîndoi. Între patru ochi. Despre nişte lecţii de 
scrimă... 


27 

1 Deşertăciunea deşertăciunilor şi toate sunt deşertăciune (în 1b. 
latină) (n.a.) 

- Păcatele mele, domnilor! se apără Pillard ca de 
foc. Eu? Nu mă cunoaşteţi. Omul maiestăţilor lor pînă 
la moarte! 

- Ce spui? se miră moş Lapin. Asta nu-mi miroase a 
bine, pe legea mea! Teamă mi-e că monseniorul de 
Pauvrelieu ne pregăteşte un renghi afurisit. 

- Domnilor, înţelegeţi-mă şi pe mine! Hanul e la 
răscruce de drumuri, trec tot felul de oameni pe-aici şi 
trebuie să-i mulţumeşti pe toţi, nu? 

- Dă-ne atunci odăile mari! porunceşte Aramis. Şi 
adu de-ale gurii! Doamnele au flămînzit şi au nevoie să 
prindă putere. 

- Aţi fost în gîndul meu, confirmă Mary, în timp ce 
pe chipul lui Darn trec umbre de furie şi neputinţă. 
Cine ştie ce încercări ne mai aşteaptă şi în noaptea 
asta! 

- Da, cine ştie!? îngăimă Aramis. 

Marea sală a hanului e aproape pustie. Doi 
gentilomi aflaţi la o 


masă din fund se ridică şi fac o reverență adiîncă spre 
noii veniţi; la care muşchetarii răspund cu o reverență 
la fel de politicoasă. Se cunosc, desigur, căci sunt 
cavalerii englezi cu care s-au bătut ca leii săptămîna 
tecută; deşi fuseseră ciuruiţi cu spadele, acum s-au 
înzdrăvenit ca prin minime. 

- În sănătatea bunului nostru rege, domnilor! se 
grăbeşte Pillard să le dea un rînd de băutură tuturora. 
Dumnezeu să-i dăruiască zile multe şi fericite lui şi 
supuşilor săi. Mai deunăzi au trecut spre Paris, fără să 
poposească, domnii Millescroix şi Michelet, cu suitele. 
Păreau foarte trişti, nu ştiu de ce. Mai ales căpitanul, 
care-şi ţinea mîinile grijuliu în dreptul locului acoperit 
la unele statui cu o frunză... 

- Prieteni, îl aveţi în faţă pe cel mai deşucheat 
mincinos al regatului! spuse Lapin. Straşnic le mai 
croieşti,ticălosule! Mutra de şoarece murat nu se 
învîrte prin pădurea de lîngă han, ai? Am văzut-o, 
şmechere! Porcul ăsta de Michelet are noroc. De mult 
trebuia să-i fi trimis sufletul în iad. 

- Pe cinstea mea că habar n-am! Vă jur pe odihna... 

- Las-o! Să bem prieteni pentru despărţirea 
noastră! 

- Ce? Pleci? Te desparţi de noi?... Aşa, pe 
negindite, pere Lapin? Asta nu-i frumos! 

- Nu plec nicăieri, dragii mei, dimpotrivă, m-am 
întors! De-aici m-aţi luat, lăsaţi-mă aici. Am ţinut să 
văd şi eu munţii, să iau puţin aer curat şi, credeţi-mă, 
am luat şi-am tot luat, pentru toată viaţa! rosteşte 
moşul, lovind de masă o pungă respectabilă ce zornăie 
şi mai respectabil! 

- Asta aşa-i, bătrine! îl ameninţă cu degetul 
Porthos. Numai vezi ai grijă de pietrele din nădragi şi 
din sîn! Să nu rămii cumva fără piele, pe legea mea! 
Michelet atita aşteaptă! 

- Sssst, că aici şi masa are urechi... He, he! Cu 
bogăţiile astea trebuie să-mi cumpăr sufletul de la... ca 
să nu nimeresc într-un cazan cu smoală. Distinsă 
doamnă Mary, poate pînă miine dimineaţă puneţi o 
vorbă bună pe lingă... Sunt om de treabă, zău! O să ne- 
nţelegem de minune. N-o să-i pară rău! şi zornăie 
punga. 

- Nu, nu, fără bani! ripostează hotărită Mary. Al 
meu e un tip modern, nu se-ncurcă cu aşa ceva, ca să 
n-o păţească! 

- Cum vreţi, doamnă ducesă, numai să nu mă uitaţi 
înainte de despărţire, o ţine morţiş braconierul.Mi-aţi 
promis! 

- ÎI vei avea, pere Lapin. Miine în zori. Dar trebuie 
să dai o mînă de ajutor... Singură... 

- Fac orice, slăvită doamnă! Iscălesc şi un pact cu 
sîngele meu. Ştiu că aşa se obişnuieşte. Aveţi cumva un 
formular la îndemînă? Ca să nu pierdem vremea. 

- Nu-i nevoie. Asta-i un procedeu depăşit. Eu am să 
mă retrag acum în camera mea cu domnul Aramis 
pentru o convorbire particulară. Fii dumneata bun şi 
păzeşte-ne uşa! 

- Hi, hi! face moşul cu ochiul. Lăsaţi pe mine, 
doamnă! 

- Perfect. Dar bagă de seamă: nu intră nimeni.Nici 
maiestatea-sa regele!... Să mergem! Domnilor, ne veţi 
scuza pentru cel mult o oră. 

- Mary, abia mai suflă Darn. Mary, n-ai să faci asta, 
nu? P 

- Ba da, domnule! Simt nevoia să mă spovedesc. Il 
voi plictisi pe domnul Aramis cu o confesiune 
îndelungată. 

- Nobilă doamnă, mă supun. Nu uitaţi, prieteni, că 
în tinereţe trebuia să fiu hirotonisit preot, aşa că am 
căderea să ascult confesiuni şi să dau păcătoşilor 
penitenţe. Vă urmez cu respect, stimată doamnă, se 
înclină Aramis, zimbind uşor. 

Cei trei pornesc în sus, pe scara împodobită cu 
stema regală şi cu portretele regelui şi a reginei, 
desenate naiv... 

Regina are un aer cam indecent şi provocator! 

- Ce-i asta? se ridică buimac Nigaud. Voi aţi 
înţeles? 

- Ho, ho! ride din toată inima Porthos. Pe legea 
mea, a naibii confesiune... Spusă la ureche! 

- 'Ţine-ţi gura, pentru Dumnezeu! îşi iese din fire 
bravul muşchetar d'Artagnan. N-ai priceput că domnul 
Nigaud este soţul doamnei ducese? 

- Domnul... soţul... şi doamna... cu Aramis? se 
dezmeticeşte 

Porthos... Milles tonnerres!”  lertaţi-mă, domnule 
marchiz, sunt un măgar. Ce măgar, un dobitoc! 

- Şi tu, Ada, ce tot rizi acolo? îşi admonestează 
Genar soţia. V-aţi pus în gînd să ne scoateţi din minţi? 

- Aşa e! se agaţă Darn de replică precum înecatul 
de pai. 

- Domnilor, pîn’ aici! bate din picior Ada. Uitaţi, 
pesemne, în ce secol trăim, încoronaţii sunt la modă, 
dragii mei! N-ai decît, maître Nigaud, să-ţi găseşti şi tu 
o iubită şi să te răzbuni... Deşi m-aş mira să se afle 
vreuna dispusă să-ţi ofere farmecele... Nu crezi? 

- Da?... Şi de ce, mă rog? 

- Pentru că sunteţi imposibili amîndoi, şi tu, şi 
Genar. Vă bate gindul că Mary a căzut victima 
muşchetarului? Eroare! Ea s-a adaptat cel mai bine 
acestei epoci de galanterie. 

- Bine zis, galanterie! se posomorăşte Perroquet. 
Asta vine de la galantar? 

- Mai eşti şi grosolan pe deasupra! Imaginaţi-vă, ca 
nişte proşti, că nevestele vă aparţin prin lege, 
confundaţi-le cu mobila din apartament, cu animalele 
de pe lingă casa omului!... Sfătuieşte-l pe prietenul 
dumitale să brutalizeze mereu pe toată lumea ca un 
erou de circ! 

- Au diable? suduie Vel cu năduf. Şi asta face 
parte din programul de repetiţie al actorilor?... Cînd 
mă gîndesc, doamnelor, că abia v-am convins să veniţi 
cu noi! Mai bine vă lăsam încuiate în casă. 

- Vreau să-nţeleg pentru ce nu mă mai iubeşte, 
intervine Darn cu voce tremurătoare. N-am nici o vină 
că arăt aşa. 


1 Mii de tunete! (în lb. franceză) (n.a.) 
2 La dracu! (în lb. franceză) (n.a.) 

- Trebuie să întreprindem ceva, domnilor! tună 
Porthos, în culmea indignării. Eu dau buzna peste ei şi 
lasă că-i frec urechile părintelui de i le fac zdrenţe. 

- M-am gîndit şi eu la asta, mormăie d'Artagnan, 
dar nu merge şi pace! 

- Pe copitele diavolului! Şi de ce? 

- Pentru că suntem gentilomi. Şi cine ne-a poruncit 
să stăm liniştiţi? Doamna ducesă. N-o să ne ridicăm 
niciodată împotriva unei femei, îl lămureşte, răbdător, 
Athos. 

__ — Dacă-i aşa, atunci mă ridic eu, strigă campionul. 
Imi închipui că mai am dreptul ăsta... Măcar dreptul 
ăsta! 

- L-aţi uitat pe nătărăul de Lapin, domnule. Vă 
pune jos cît ai bate din palme. La urma urmei, de ce să- 
i arătaţi doamnei atita atenţie? se împotriveşte 
d'Artagnan. 

- la te uită, ce secol al galanterie! ironizează 
Genar, mult mai relaxat acum după intervenţiile 
muşchetarilor. 

- Atunci îi lăsăm să-şi facă de cap? e gata să plingă 
Darn. 

- Nici gînd... Si vis pacem, para bellum!! Ăsta era 
dictonul iezuitului de Aramis. Haideţi să i-l scoatem pe 
nas! hotărăşte Athos, zimbind cu zeci de subîinţelesuri. 

- Cum? 

- D'Artagnan, cum stă domnul Nigaud cu lecţiile 
de scrimă? 

- Excelent. L-am instruit în acuns, zilnic, după 
sfatul dumitale, chiar din ziua în care am găsit 
comoara. 

- Rezultatul? 

- Maître Nigaud a dovedit calităţi excepţionale. 
Poate ţine piept, cu succes, chiar spadei mele. 

- Aşadar, domnule Athos, dumneata ai prevăzut 
încă de atunci ce are să urmeze?! se minunează 
Perroquet. 


1 Dacă vrei pace, pregăteşte-te de război! (în 1b. latină) (n.a.) 

- Îmi cunosc bine prietenul. La ieşirea din camera 
doamnei du Muguet, Aramis trebuie provocat la duel. 
Aşa, cel puţin, domnul Nigaud îşi va spăla onoarea. 

- Un duel! chicoteşte Ada, foarte veselă. Ce 
nostim! 

- Da! se-nflăcărează Darn. Să vadă dumneaei... Să- 
mi ceară iertare în genunchi, iar eu n-o voi ierta 
niciodată... Adică domnul Athos, chiar... să-l omor? 

- Mai ales!... Veniţi în curte, domnule, să vă 
arătăm care sunt 


loviturile preferate ale lui Aramis. Să vă feriţi de ele. 

- Merg şi eu, se ridică Ada. 

- Ba dumneata, doamnă, rămii aici, cu mine! 
trinteşte Genar un pumn în masă. Că pe urmă 
întoarcem foaia, ai înţeles? 


28 
DUDIDDODDDIC DODI OODDICCDODIDILIC 

- Maestre Clit! Scuzaţi... 

- Ei, ce mai e? Îmi fac bagajele, nu ştii că diseară 
plecăm? Nu mai avem timp de pierdut. 

- Şi eu mi le fac, maestre, dar acolo s-a întîmplat 
ceva. Mary Wilde, din oraşul nostru, s-a închis într-o 
odaie a hanului cu muşchetarul Aramis. 

- Măi, fir'ar să fie! Şi crezi c-o să afle cine ştie de 
la el? Orice reacţie greşită poate fi controlată. 

- Femeile... 

- Nu, nu, băiatul ăsta o să-şi ţină gura! 

- Să nu dea toată experienţa peste cap. 

- N-are cum fetiţo!... Ia zi, ce scriu ziarele? 

- Dacă-mi  permiteţi o expresie  neacademică, 
Falanga e pe ducă, maestre! Toată planeta se 
interesează de dumneavoastră. Sunt aşteptate cu 
nerăbdare rezultatele. 

- Toţi vor fi mulţumiţi, te asigur. Şi ştii de ce? 
Doamna ducesă n-are decît să-şi pună la bătaie întreg 
arsenalul de farmece personale pentru aflarea 
secretului. Scena finală de poimiine tot se va juca după 
cum vrem noi... Cu atît mai rău pentru Genar! Să 
vedem, are să poată împiedica deznodămîntul? 

- Nu, maestre! 

- Ei, vezi? Şi-acum dă fuga la bagaje! 

f DIDDDDDDODIDODDCD ODO DDODODIDIL 
S-A INNOPIAT 


Muşterii din sala hanului sunt veseli ca niciodată. 
Pillard îi îndoapă cu mîncăruri şi băuturi de parcă 
mîine ar veni sfîrşitul lumii. lar ei beau şi mămîncă, 
inconştienţi de această prezicere sumbră, pînă cad pe 
sub mese şi abia mai răsuflă. 

Dar în curtea pustie, cufundată în întuneric, Darn 
Down, cu ochii aţintiţi la fereastra necredincioasei, 
unde abia piîlpiie o lumînare, îşi muşcă mîinile de ciudă 
şi amărăciune, aşteptind clipa răzbunării. Şi ea nu 
întîrzie să vină. Pe uşa hanului iese pere Lapin şi se 
îndreaptă spre şirele de paie. Nigaud sare la el şi-i vîră 
spada în mustăţi. 

- Stai! 

- Stau, dom'Nigaud, păcatele mele! 

- Doamna a... a terminat? Unde-i domnul Aramis? 

- Terminat de mult, domnule! Acum beau 
aldămaşul amîndoi cu prietenii dumneavoastră. Aşa se- 
ntîimplă, nu ştiţi?... Dar au făcut un tărăboi, domnule, 
de să-nvie şi morţii! Ca să vezi!... Pirpiriu cum e 
domnu'Aramis, nici nu l-aş fi crezut aşa de năbădăios... 
Ştiţi ce cred? Doamna cu... I-o fi dat tîrcoale! 

- Hmmm! geme Darn. Moşule, fugi înăuntru şi 
cheamă-i pe ai noştri aici. Mai ales pe domnul Aramis 
şi pe ducesă. Ai înţeles? Că de nu, te spăl pe dinţi cu 
sabia asta. 

- Ferească Dumezeu! Tocmai acum, cînd m-am 
îmbogăţit? 

Mugşchetarii, Genar şi cele două femei vin în curte 
ca şi cum nici n-ar şti ce are să urmeze, dar Nigaud îi 
pune la curent pe toţi, cu cea mai mare iuţeală. 

- Domnule, e prea tirziu! îl anunţă rece Aramis. 
Trebuia să mă anunţaţi mai din timp despre legăturile 
dumneavoastră cu doamna, deşi nu ştiu dacă şi aşa n- 
aş fi cedat rugăminţilor atît de fierbinţi ale domniei- 
sale. 

- Uite ce e, prietene, spumegă Darn, voi fi nevoit 
să te ucid în duel. Pe dumneaei las-o. A terminat cu 
mine pentru totdeauna... Stimată doamnă, miine puteţi 
lua prima... prima caleaşcă spre iad! Povestiţi-i şi 
ramolitului ăla de Clit ce bine v-aţi simţit aici... 

Mary ride, dar se vede de departe că este 
impresionată şi încă în mod ciudat de plăcut! - de furia 
lui Darn. 

- Pardon, domnule! Cum să mă omori? 

- În duel, domnule! 

- Zău!... Dumneata?! Am să-ţi găuresc surtucul, cît 
eşti de marchiz şi de haidamac, huidumă fără minte! 

- Ajunge!... În gardă! 

Spadele scapără scîntei în bezna dintre şirele de 
paie. Şi tocmai atunci îşi face apariţia şi Lapin cu un 
felinar. 

- Domnilor, mortul n-o să aibă parte nici măcar de 
o lumînare! În tot hanul nu există aşa ceva! 

- Pariez toată solda că la a douăsprezecea figură 
Aramis e dezarmat, declară Porthos cu emfază. 

- Pe zece căni de Médoc!, prietene, dar n-o apucă 
nici măcar pe a zecea! se aude glasul cuiva. 

- Ei, drăcie! se miră singur Aramis. Sunt moleşit ca 
un boboc! Farmecele dumneavoastră, doamnă! 

- Cred şi eu, se-furie celălalt şi mai tare. Păzea! 

O fentă, o cvartă, şi spada muşchetarului zboară pe 
la nasul lui Mary, ca o mustrare, şi se opreşte în paie. 

- Domnule, pe cinstea mea... 

- Dă-i spada, domnule Athos!... În gardă, onorabile! 

- Aţi pierdut amîndoi, constată Genar, adresîndu-se 
muşchetarilor. Aramis nu ajunsese nici la figura a opta! 
Aşa sunt sportivii ăştia, doamnă Mary. Învață scrima 
peste noapte şi te trezeşti că vor să-ţi apere onoarea... 
Dacă mai au a cui onoare apăra!... Aşa, aşa! Bravo, 
Nigaud! 

- Ha, ha, ha! izbucneşte Mary. 

- Hop!... Un - doi! strigă uriaşul, şi spada zboară 
iar. Mai vrei o dată, îngeraş hirotonisit?... Paraclisier 
amorezat! 

- Mi se pare că ne cheamă papa Pillard, face 
d'Artagnan. Te pomeneşti că a dat cep butoiului de 
Clos - Vougeot? 

- Gata, eu am plecat, sare Porthos. 


1 Celebră podgorie din Franța. (n.a.) 
2 Celebră podgorie din Franta (n.a.) 

- Venim şi noi, adaugă Athos. Doamnelor, după 
dumneavoastră!... Domnilor, duelaţi-vă, faceţi ce ştiţi, 
noi nu ne mai amestecăm! Vom închina o cană în 
onoarea celui învingător! 

Lapin aşează felinarul pe jos, îşi face repede cruce. 

Şi dispar cu toţii în han, iar peste cele petrecute 
mai departe între şirele de paie coboară, discret, 
tăcerea. E drept că, Mary, cu urechile ciulite spre 
ferestre, a auzit un fel de cotcodăceli şi o voce 
miînioasă de bărbat, dar asta însemna, desigur, că 
vreun chefliu a dat iama în găinile hangiului. 

Tot astfel, la un anumit moment, moş Lapin a jurat 
că în curte răsună plînsul piţigăiat al cuiva... Cine ştie 
ce slujnicuţă certată cu iubitul ei. Toate astea îi 
înveseliseră la culme pe eroii noştri; ei se uită unii la 
alţii şi-i pufneşte risul - cel mai abitir pe fluşturaticele 
de femei! - şi se grăbesc să închine în sănătatea 
domnului marchiz Nigaud, una dintre cele mai 
straşnice spade ale regatului francez! 

După vreo jumătate de ceas, cei doi spadasini din 
şirele de paie se întorc foarte demni. Atita că domnul 
Aramis pare cam tras la faţă, iar marchizului îi 
strălucesc ochii ca la jivinele din pădure, noaptea. 
Amîndoi sunt chercheliţi, se clatină pe picioare şi 
răsuflă repede. 

- $mecherilor! strigă vesel Porthos. Abia aţi 
aşteptat să plecăm ca să vă cinstiţi împreună, pe 
ascuns. Nu-i frumos! 

- Domnul marchiz, recunoaşte Aramis - şi un 
suspin adînc îi scutură pieptul - domnul marchiz e un 
om de onoare. Un gentilom desăvirşit! şi se aşeză 
foarte grijuliu pe marginea unui scaun, atît de grijuliu, 
încît ai fi zis că străbătuse călare cel puţin 500 de 

leghe! Mi-a făcut plăcere să golesc cu domnia-sa o 
cană de champagne... 

-În semn de împăcare! precizează Nigaud 
ţanţoş, înţepindu-se 
în mustaţa pe care vrea să şi-o răsucească. 

- Cineva, aşadar, s-a purtat ca un erou, exclamă 
Mary, nespus de bucuroasă, ridicîndu-se şi aşezîndu-se 
la loc. 

- Pardon, doamnă! A trecut vremea aia, declară 
categoric  uriaşul soț. [Imi pare rău pentru 
dumneavoastră. 

- Ei, nu cumva te-ai supărat, se alintă ducesa, cu o 
frivolitate fără cusur... Dragul meu! 

- Cred că vorbeşte cu dumneavoastră, domnule, se 
întoarce Nigaud spre Aramis, fără să-şi ascundă 
disprețul. 

- O nu, nu, domnule marchiz!... Noli me tangere!, 
domnule! 

- Moş Lapin, se ridică ducesa, toată numai zîmbete 
de încîntare şi uitindu-se împrejur de parcă ar fi 
aşteptat aplauze. 

- Doamnă? 

- 'Ţi-am făgăduit că în noaptea asta ţi-l dau pe... 

- Cu împrumut, doamnă ducesă... Că nu vreau să 
intru în cine ştie ce belea! Vă daţi seama, nu? 

- Desigur! Însă trebuie să mă ajuţi să-l chem. 

- Cu dragă inimă, frumoasă doamnă! 

- Să părăsim această adunare, unde nu mai ştiu 
bărbaţii să preţuiască femeile!... E un şopron în curte. 
Mergem acolo să facem o fiertură... Vino! 

- Domnule Nigaud, felinarul a rămas întreg? se 
întoarce Lapin lîngă uriaş, aplecîndu-se la urechea lui. 


1 Nu mă atingeti (în lb. latină) (n.a.) 

- Gura, ticălosule! strigă aceasta. Să vă ia dracu' 
pe amîndoi!... Dacă tot umblaţi cu el! 

Iar braconierul dispare ca o nălucă! Darn sare ca 
ars, holbează ochii, îşi agită braţele prin aer şi cade la 
loc, în timp ce scaunul se face ţăndări! 

UCIDE ODO DD ODO ODO DDOODCIDID 
SE LUMINEAZA DE ZIUA. 


Mugşchetarii şi protejaţiilor coboară în curte şi se 
apucă să pună şeile pe cai, grăbindu-se de plecare. În 
noaptea aceleiaşi zile, conform planului întocmit la 
plecarea de pe Pămînt, ei trebuie să ajungă la Paris, 
unde maiestătile lor îi aşteaptă cu o nerăbdare lesne de 
înţeles. 

Cu ochii roşii de fum şi de oboseală, Mary şi moş 
Lapin ies din şopronul unde au trebăluit toată noaptea. 
La vederea ducesei, Nigaud întoarce capul cu dispreţ, 
Aramis îşi pironeşte privirile în pămînt, iar ceilalţi se 
holbează de uimire. 

- Draga mea, începe Ada, nu ţi se pare totuşi că te- 
ai jucat prea mult? Uiţi că pînă-n seară trebuie să 
străbatem aproape o sută de leghe... Călare, nu în 
braţele bărbaţilor noştri! 

- Linişte! le cere ducesa, cu un zîmbet de 
satisfacţie. I-am pregătit o surpriză  straşnică 
prietenului Clit! 

- Clit, prietenul meu?! se scutură Darn, uitînd de 
măreţia pe care şi-o impusese. Nici mort! După ce ne-a 
mîncat fripţi pe toţi? După ce ne-a lăsat pe mîna 
Diavolului? O să-l fac ciur pentru făină! îşi agită el 
spada. 

- Pere Lapin, fii dumneata bun şi ţine-mi calul! îl 
roagă Mary. Nu-mi închipuiam c-o să rămîn fără bărbat 
pe această frumoasă planetă, iar fostul meu soţ să 
ajungă mîncător de oameni! 

Aramis tuşeşte foarte încurcat. Moşul o ajută pe 
doamnă să încalece, apoi îngenunchează smerit şi 
rosteşte o scurtă rugăciune, în latină, ca un bun catolic 
ce se află. 

- Ce-i asta, bătrine? se miră d'Artagnan. Ne dai 
binecuvîntarea dumitale? Sau nu cumva ne blestemi? 

- Ba nu, domnule cavaler, să mă iertaţi! Dar 
vreau să vi-l arăt pe 


148 


Aghiuţă, Domnul fie lăudat! 

- Mulţi sunt vocati, pauci vero electi!! îşi ridică 
muşchetarul mîinile a neputinţă. 

- Şi iată-l! face  moşneagul un număr de 
prestidigitaţie, scoţind dintr-un crac al nădragilor un 
şip mititel din pămînt şi afumat foarte. Aici e închis... 
Ucigă-te-toaca! 

- Vorbeşti serios? se aude, de la cerdacul larg ce 
mărgineşte etajul, vocea hangiului Pillard. 

- Ho, ho! ridică Lapin capul. Ai vrea să pui mîna şi 
pe ăsta, hangiu afurisit? Atunci îţi dau reţeta: pui într-o 
oală spînz, mătrăgună, coada-calului, siminichie, limba- 
soacrei, guşteriţă, barba-caprei, ciocu-berzei şi traista- 
ciobanului; îţi dau eu dintr-ale mele, că toată noaptea 
am alergat pe cîmp şi prin pădure să le-adun; adaugi 
iarba-fiarelor, dac-o ai la îndemină, şi puţină, dar foarte 
puţină unghie de copil neînţărcat, pe urmă trei fire de 
păr din capul unuia mort de curînd... fiindcă veni 
vorba, ia vezi ce-ţi face Augustin, argatul, că l-am auzit 
văitîndu-se că i-ar fi rău... 

- Mary, omul e mort? întreabă Genar. 

- Eu nu l-am văzut, se spală ea pe mîini. 

- Şi fierbi toate astea pînă cîntă cocoşul, pe urmă 
arunci fiertura la gunoi, iei tăciunii din vatră, îi stingi 
în apă ne-ncepută şi-i pui într-un şip ca ăsta,.. Buuun! 
Cum ai nevoie de ceva, tragi niţeluş dopul şi spui ruga 
la gura şipului. 

- Minune! cască gura hangiul. 

- Cea mai bună dovadă că ajungi să te tîmpeşti 
dacă stai mult cu ăştia! murmură Perroquet la urechea 
baroanei de la Rose. Nici cel mai desăvîrşit actor, în 
condiţiile de pe pămînt, nu şi-ar putea impune să 


1 Mulţi sunt chemaţi, dai puţini aleşi! (în 1b. latină) (n.a.) 

creadă, cu atîta convingere, în balivernele astea 
răsuflate! 

- Cine ştie, cine ştie! face pe misterioasa Ada. 

- Acum uni explic insuccesul, vorbeşte Aramis de 
unul singur. Femeia asta îl stăpineşte pe diavol... Ptiu! 
De-aia m-a bătut atita de straşnic  nătărăul de 
bărbatu-său!  Blestemat fie el in saecula 

saeculorum! 

- Ei, bătrîne, să-ți ajute cerul să foloseşti din plin 
licoarea asta! îi urează d'Artagnan. Şi rāmîÎi sănătos, că 
noi ne ducem să ne vedem de treburi! 

- Hangiule, ia-ţi plata! aruncă Porthos, în uşa 
hanului, cu un gest de rege, o pungă durdulie. Ţi-am 
rămas datori şi de data trecută. Vezi, suntem oameni 
cumsecade! 

- Dumezeu să vă apere, domnilor! Dar găzduirea 
luminăţiilor-voastre şi a nobililor doamne a fost plătită. 

- Drace! Ghicesc de cine, se întunecă Athos. 

- Chiar de sfinţia-sa de l'Ame Grise. Şi de domnul 
Michelet, nu mai demult decît ieri, cînd au poposit aici 
la prînz. 

- Poate o să ne revedem mai curînd decit bănuiţi, 
domnilor, proroceşte moş Lapin la auzul acestor veşti 
neliniştitoare... Monseniorul de Pauvrelieu are miini 
lungi şi poartă mănuşi de tot felul... Păziţi-vă! 

- Mulţumim pentru sfat! răspunde Athos. Cred că 
nu ne-ar strica o mică vacanţă la ţară. După ce vorbim 
cu maiestăţile lor, bineînţeles!... Rămîneţi cu bine! 

- Viaţă lungă şi sănătate, doamnă ducesă! urează 
braconierul. Dea Domnul să ne mai întîlnim pe lumea 
asta! 

O răscruce de drumuri, în cîmp, mărginită de 
tufişuri şi de un crîng de salcîmi subţirei, cu trunchiuri 
înalte. Două izvoare se ridică spre cer; în calea lor, 


1 În vecii vecilor! (în lb. latină) (n.a.) 

localnicii au montat pe stilpi nişte jgheaburi de lemn, 
asemenea unor linguri uriaşe, cu găvanul întors, 
pentru ca drumeţii şi caii lor să poată bea apă. Mai 
multe rămăşiţe de oase dovedesc că locul a fost ales 
pentru popas şi aici s-au mîncat orătănii domestice 
jertfite şi sălbăticiuni vînate, dar cîteva cranii, grozav 
de asemănătoare cu cele omeneşti, mai stau mărturie 
şi unor atacuri şi te-ndeamnă la precauţie. Soarele 
apune în mijlocul şirurilor de curcubeie specifice 
planetei şi aerul se răcoreşte în aşteptarea nopţii. Pe 
lungul drum către Paris îşi face apariţia grupul 
actorilor-muşchetari şi al pămîntenilor care au vrut să 
scape de maşini. În frunte călăresc alături Porthos şi 
Aramis, apoi vine Nigaud singur, după el cele două 
slujitoare ale reginei, Perroquet, singur şi el, şi, în 
sfirşit, Athos şi d'Artagnan. Au păstrat formaţia asta în 
tot timpul drumului, dovedind un salutar simţ de 
prevedere; de altfel, destul de ciudat - n-au fost atacați 
şi n-au întîlnit nici măcar un ţăran sau niscai călători 
ocazionali. 

- Să ne oprim puţin, domnilor! cere Aramis. 
Doamnele... adică domnii marchizi trebuie să fi obosit. 

- E cum nu se poate mai cuminte! răspunde din 
coada grupului, d'Artagnan. Să adăpăm caii. 

Toată lumea descalecă. Animalele sunt lăsate să se 
odihnească, iar ei se strîng roată la marginea drumului, 
în jurul desagilor pe care Porthos îi deschide cu gesturi 
solemne. 

- Ochii-n patru, domnilor, ochii-n patru! îi 
sfătuieşte prietenos d'Artagnan. Văd aicea nişte hiîrci... 
Nu se ştie niciodată cui îi vine rîndul la o răsplată ca 
asta. 

- Aş! face Porthos, bătînd amical peste pîntece un 
butoiaş din lemn de dud. Acuma, cînd suntem buni 
prieteni cu mon... 

- Vasăzică, nu mi s-a părut, răsună un glas dincolo 
de tufişuri. Chiar dumneavoastră erati! 

- Pardon! răspund drumeţii în cor. 

- Omagiile noastre, doamnelor! Bun găsit, viteji 
gentilomi! 

Cei apăruţi ca din senin sunt sfinţia-sa abatele de 
VÂme Grise şi domnul Michelet, în carne şi oase. 
Respingători de amabili şi zîmbitori, făcînd plecăciuni 
smerite. 

- O cursă! murmură Athos, ducîndu-şi mîna la şold. 

- Ce plăcere să putem călători la Paris într-o 
companie atît de distinsă! le întinde Michelet mîna, cu 
un gest cît se poate de curtenitor, dacă nu chiar servil. 

- Căci avem acelaşi drum, fără îndoială! sticlesc 
ochii verzi ai abatelui, de sub gluga ce-i acoperă capul. 

- Domnilor, dovedeşte gasconul o remarcabilă 
prezenţă de spirit, daţi-ne voie mai întîi să vă 
mulţumim pentru amabilitate. Aţi plătit dinainte, ni s-a 
spus, lui papa Pillard, să ne găzduiască în hanul său 
onorabil. 

- O, domnule, îşi pleacă abatele ochii, e un lucru 
atit de neînsemnat! Oricine ştie că în cuferele 
muşchetarilor nu se prea înghesuie pistolii; ne-am 
împlinit o datorie creştinească... Şi pe urmă, est modus 
in rebus! prea sunteţi nişte oameni de ispravă! Să 
uităm micile noastre neînţelegeri... Monseniorul de 
Pauvrelieu, căruia i-am istorisit faptele dumneavoastră 
de arme, vă apreciază în cel mai înalt grad loialitatea şi 
vitejia şi speră ca într-o zi să vă cunoască! 


1 Este o măsură în toate lucrurile (în 1b. latină) (n.a.) 

-... dea cerul să n-apucăm ziua asta niciodată! 
Murmură Athos în frumoasa lui barbă. 

- Dar ce văd, tocmai vă pregăteaţi pentru o 
gustare! urmează abatele, schimbat pe neaşteptate. 

- Sunteţi invitaţii noştri! se grăbeşte Genar, găsind 
destul de nostimă această farsă actoricească. y 

- Primim cu bucurie, fiul meu, se aşază de l'Ame 
Grise, urmat de Michelet. Ne era o foame... 

-... şi o sete! completează mutra de şoarece 
înecat. 

- Eu stau de strajă, şopteşte d'Artagnan. Mă duc să 
adăp caii, spune el apoi cu glas tare. 

Cu aceleaşi gesturi solemne, Porthos scoaţe dintr-o 
desagă nişte mere arătoase, roşii, pe care le oferă 
doamnelor, zimbind copilăreşte. Apoi muşchetarul, din 
altă traistă, dă la iveală citeva cănuţe de argilă, 
acoperite cu desene populare. Le aşează în rînd, cu 
grijă cuvenită. 

- În sănătatea monseniorului! le toarnă el din 
butoiaşul cu rachiu, făcîndu-le semn bărbaţilor să se 
servească. 


154 


o E E E E E a e O O a a e a o a A 
(E D E E E 

- În sănătatea monseniorului! le toarnă Porthos din 
butoiaşul cu rachiu, tot mai bine dispus. x 

- Dă-l în... colo de monsenior! sughiţă abatele. În 
sănătatea maiestăţii... ii-sale regele! 

- Ura, ura! mormăie Michelet, cu ochii peste cap, 
ca un bolnav de ducă-se pe pustii!... Trăiască 
muşchetarii! Trăiască marchi... archizii şi... doamne... 

- Doamne, iartă greşalele noastre! îşi împreună 
mîinile cealaltă sutană... V-am greşit, bravi gentilomi! 
V-am înşelat, v-am tras în cap... Noi nu suntem... 

- Ei, ei! îl mîngiie Porthos. Cui nu i se întîmplă? 

- Noi nu... Nu! strigă Michelet, ridicîndu-se cu 
greu în picioare. Nu în sluj... ba.. ba Fecioară! Noi 
suntem... zău, informatori şi aşa... ini... 

- Asini! reia confratele său, dînd din cap. Travestiţi 
în... Jos sutana! Michelet, ameninţă  lugubru, 
aruncîndu-şi haina preoțească într-o parte, dacă nu... şi 
tu... teee... 

De l/âÂme Grise îşi scoate sabia scurtă de la şold şi 
se repede spre Michelet, clătinîndu-se. Acesta se 
grăbeşte să-şi lepede sutana pe care o calcă în 
picioare, face o piruetă şi se prăvăleşte deasupra. 

- L-am trădat pe Dumnezeu! se trezeşte deodată 
de l'’Âme Grise, căzînd în genunchi şi făcîndu-şi cruce. 

- Trăiască ma... chizii şi  doamne...! zbiară 
Michelet. 

- Doamne, ocroteşte-l pe rege! toarnă iar Porthos 
rachiu. 

- ... şi doamnele! Şi doamnele! ţipă Michelet. 

De l'Âme Grise se rostogoleşte într-o parte, se 
ridică anevoie şi dă cu ochii de muşchetarul de lingă 
butoiaş. 

- Vino să te pup, fiule! îmbrăţişează abatele 
spinarea lui Porthos, într-o poziţie nespus de 
complicată şi-l sărută zgomotos pe cotul sting... lartă- 
mă! 

- Şi pe mine, şi pe mine! dă Michelet din picioare 
şi izbucneşte în plins. Să mă ierte şi pe mine! 

- Domnule abate! ia cuvîntul Genar, care picoteşte, 
cu ochii închişi, ca o găină adormită. Acuma, că suntem 
între noi..., ia spune, dumneata..., unde sunt tehnicienii 
şi doctorii voştri?... Ai? la spune, unde?... Ai? 

- Trăiască fenicienii! strigă Michelet, oprindu-se 
din plins... Trăiască teh... şi doc... 

- Dar Umbrela? nu se lasă Genar. 

- Dar comoara? Dar pietrele voastre diavoliceşti?... 
Dar strigoii?... $mecherilor! face abatele, încercînd să 
se descotorosească de Porthos ca să ajungă la gura 
butoiaşului. 

- Domnilor, feriţi-vă de cardinal! se ridică Michelet 
în genunchi. Vi se joacă un ren...ghi. Pe barba mea că 
vă aşteaptă zile negre! Nici în cazanul cu smoala... 

- Ţapul bătrin de monsenior vă pîndeşte... Să 
trăiască! 

- Oameni buni! Lăsaţi-vă niţel de actorie! îi imploră 
Genar. Pe onoarea mea că nu vă spun! Unde sunt 
inginerii? 

- Unde sunt îngerii? ridică Michelet din umeri. Nu 
mai sunt îngeri, domnilor? În ziua de azi, îngerii... 
gata! 

- Gata!... Pe cai! porunceşte Athos, care, împreună 
cu doamnele şi cu d'Artagnan, abia s-au atins de 
băutură. 

-Pe cai! Daţi-mi un cal! se scoală Michelet 
vitejeşte. 

- Nigaud!... Trezeşte-te! îl zgilţiie Genar. 

- Degeaba, doamnă! suspină Darn. Cu dumneata 
am terminat! Eu plec... Adio! 

- Pleacă! se învoieşte Genar. 

- Da... Calul meu! se ridică Darn, cu ochii mereu 
închişi. Unde eşti, calul meu?... Domnilor, pe cai şi 
după mine! 

Încălecă surprinzător de sprinten şi se culcă pe 
gitul animalului. Mai încearcă să spună un „adio” şi 
adoarme iar. 

- Ochii-n patru! le recomandă din nou d'Artagnan 
celor care mai sunt lucizi... Şi, la drum! 

Trupa celor opt se pune în marş, în vreme ce 
abatele travestit, în patru labe, suge ultimile 
picături de rachiu. Michelet, încălecat pe 

spatele lui, îl bate de zor cu pintenii. În uniformele lor 
de oşteni, amîndoi par acum nişte oameni de treabă 
care s-au întrecut cu băutura... 

Intrarea în oraş se face pe o ploaie torențială şi 
într-o beznă care uşurează mult virirea degetelor în 
ochi. Caii îşi afundă copitele în noroi, prin străduţe 
înguste şi rău mirositoare, de periferie - un labirint 
fără ieşire, în centrul căruia se află Luvrul. E trecut 
mult de miezul nopţii şi numai foarte rar, ici şi colo, la 
cite-o  ferăstruică de mansardă mai pilpiie vreo 
lumînare. Lipsit de lumini, cufundat în tăcere, Parisul 
pare mort, lipsit de orice urmă de viaţă. 

Ba nu! De undeva se aud bocănituri de ciocane şi 
zgomot de ferăstraie minuite cu rîvnă. 

- Ce-i asta? întreabă Genar, pe care tezirea din 
beţie l-a făcut mahmur şi i-a răpit pînă şi ultimul strop 
de curiozitate. 

- Tîmplarii oraşului, domnule marchiz, răspunde 
Athos, detaşat, nobil şi fermecător. Înalţă un eşafod, 
înseamnă că mîine va avea loc o execuţie. 

- O execuţie?... Neplăcută afacere! se cutremură 
soţul graţioasei Mary - sau poate numai de frig. 

- Cel puţin condamnatul stă la adăpost, replică 
Porthos. Nu umblă ca ceilalţi, prin ploaie şi cu frica în 
spate! 

- Oare asta, chestia de miine, o să fie tot o 
înscenare, dragă Vel? întreabă neliniştit Darn. O să-l 
spînzure în glumă pe actorul travestit în hoţ? 

- Trebuie neapărat să asistăm şi noi. Să vedem 
unde-or să transporte cadavrul şi aşa ajungem la 
medicii care-i reanimă pe inter 

preţi... Dacă nu cumva şi moartea e tot o înscenare. 

- După loviturile cărora spinarea mea le e şi acum 
martoră, mă îndoiesc că tipii ăştia mai ţin minte că 
trebuie doar să simuleze. Eu aş vrea să ajung acasă. 
Am să-i transmit un mesaj psihiatrului vostru psihopat, 
să-mi trimită o astronavă. 

- Gîndeşte-te bine, dragul meu! intervine Mary. 
Tocmai acum cînd regina ne va dărui cîte-un castel 
impozant şi vă va face pairi pe amîndoi? 

- Pardon, doamnă, eu cu dumneata nu discut. 
Rămiîi cu muşchetarii dumitale, eu unul îţi las toată 
libertatea. 

- La dracu’, domnilor, pe mine tîmplarii ăştia mă 
cam scot din sărite... Se agită prea mult pentru un 
singur condamnat, remarcă Aramis, foindu-se în şa şi 
scrutînd întunericul. 

- Poate n-o fi doar un singur condamnat, răspunde 
d'Artagnan. Amintiţi-vă de avertismentele lui moş 
Lapin şi ale lui Michelet. Monseniorul de Pauvrelieu nu 
iartă niciodată, prieteni! 

- Pe legea mea, onorabili cetăţeni, tună Porthos, 
aţi uitat cu cine avem de-a face! Regina, la naiba, nu-i o 
femeiuşcă oarecare. Am să vă chem să petreceţi 
sezonul de vinătoare din toamna asta la castelul meu. 
Veţi ride de temerile voastre! 

- Cred că Porthos are dreptate, aprobă Athos. Un 
nobil - şi  maiestăţile-lor sunt floarea nobilimii 
franceze! - un nobil e mai presus de toate intrigile 
tesute în jurul lui. 

- Parc-am ajuns! observă Aramis. Ce noapte 
stranie! Să juri că vine sfirşitul lumii! Nici măcar un 
cîine pe străzi! 

Pătrund, în urma preotului muşchetar, prin 
pavilionul de la intrarea palatului. Porţile splendide, 

din fier forjat, sunt deschise şi nepăzite. Au descălecat 
în curte, lăsînd caii în grija unui slujitor în livrea, 
apărut în ultimul moment. O faclă arde lîngă uşă - o 
uşă dosnică, puţin arătoasă - iar nu departe se află o 
caleaşcă cu patru cai şi cu ferestrele zăbrelite. 

- Pe aici! le arată uşa Aramis, ca unul care 
frecventează des intrările acestea neoficiale. 

- Drace! exclamă d'Artagnan. Porţile au fost 
închise! 

- Pentru apărarea noastră, explică Porthos liniştit. 
Eu am să cer un castel în Champagne, ştiţi e o regiune 
pitorească... 

În anticamera reginei, o gardă înarmată se aliniază 
şi dă onorul. Ducesa, baroana, marchizii, cei patru 
muşchetari şi ostaşul din garda domnului des Essarts 
sunt introduşi în apartamentul regal, în cea mai 
deplină linişte. 

Ciudat, ciudat! În încăperi domneşte o sărăcie 
lucie, ca în casa unor hidalgos scăpătaţi. Din fastul de 
odinioară au rămas doar jalnice relicve. Căptuşeala şi 
paiele scaunelor ies în smocuri prin brocartul tocit şi 
putred. Aplicele de bronz aurit sunt ruginite şi strimbe. 
Goblenurile roase de vreme atîrnă anapoda în cuie şi 
nobilele doamne îşi rînjesc dinţii, prin țesătura 
destrămată, la nişte cavaleri cu hainele în zdrenţe. 
Grelele covoare de Persia sunt găurite în zeci de locuri, 
iar draperiile se clatină amarnic, bătute de vîntul ce se 
strecoară prin ferestrele stricate, şi praful cade de pe 
ele în valuri. 

Maiestăţile lor stau pe cîte un taburet - al regelui 
are un picior rupt - îşi poartă coroanele, de pe care 
smalţul de aur se cojeşte, iar nestematele, privite de 
aproape, se dovedesc a fi din sticlă - şi le fac noilor 
veniţi o primire călduroasă, în limitele protocolului de 
la curte. Athos, obişnuit poate să trăiască printre 
vestigiile fostelor splendori, ceva mai stăpîn pe sine, îi 
prezintă regelui raportul asupra fabuloasei comori. 

Ceilalţi cască gura la apartamentul regal şi nu le 
vine să-şi creadă ochilor... Darn trage nervos de 
mustață... 

- În sfîrşit! se bucură regele. Am pus mîna pe 
această faimoasă peşteră a lui Ali-Baba!... Domnilor, 
meritaţi o recompensă cu adevărat regală! 

- Sire..., se înclină muşchetarii pînă la pămînt. 

- Am fi mulţumiţi, maiestate, să vă ţinem mai 
departe la dispoziţie spadele şi inimile noastre, 
rosteşte demn d'Artagnan. 

- A, nu, bravi gentilomi! Nu aşa se pleacă de la un 
rege, mai ales după ce i-aţi adus asemenea servicii. E 
neapărat nevoie să vă dau o răsplată care să servească 
drept pildă tuturor supuşilor noştri... Altfel ţara se va 
destrăma în nesupunere! 

- Din păcate însă, ia cuvîntul şi regina, din păcate 
suntem foarte săraci, domnilor. Toţi banii noştri se 
risipesc în lupta dusă contra monseniorului de 
Pauvrelieu, care, cum bine ştiţi, urmăreşte alungarea 
noastră de pe tronul regatului. 

- Chiar comoara pusă la dispoziţie de neuitatul 
nostru slujitor, pehlivanul marchiz Fil de Toile, va fi 
cheltuită pentru întărirea gărzii şi alte nevoi. Aşa încît, 
dragii mei, mă văd pusă în imposibilitatea de a vă 
răsplăti. 

- O, sire! se împotriveşte d'Artagnan. Ce răsplată 
mai bună se poate găsi pentru noi decit aceea dea vă 
dărui comoara veritabilului marchiz, domnul Fil de 
Toile?... Lăsaţi-ne să vă slujim mai departe, cu aceeaşi 
bărbăţie şi credinţă, asta e tot ce vă cerem!... Domnul 
să ne fie martor şi să ne ocrotească! 

- Ba nu, nu! Regele sau dăruieşte castele, sau 
porunceşte execuţii publice. Sunt cuvintele rostite de 
monseniorul cardinal de Pauvrelieu cînd i-am cerut 
sfatul cu privire la dumneavoastră. Şi, din nefericire, 
sunt nevoit să recurg la cea de-a doua alternativă, cum 
de altfel m-a rugat călduros şi domnul cardinal... 

Domnilor! Fac un apel solemn la înţelegerea 
dumneavoastră. Cum aţi procedam locul meu? 

- Maiestate! se revoltă Darn. După ce-am făcut pe 
dracu-n patru să vă pricopsim cu nenorocita aia de 
comoară?!! 

- Uite ce, prieteni! ţişneşte Genar cu un pas 
înainte. Înţeleg că dumneavoastră vă antrenați aici 
pentru nu ştiu ce piese istorice. Dar ce aveţi cu noi? Nu 
suntem actori, nici măcar maşinişti. Ce vă vine să ne 
executaţi aşa, pe nepusă masă? 

- Dacă n-am nici o para să vă răsplătesc! se tînguie 
regele. Domnule Athos, domnule Athos, domnule 
Aramis! Explicaţi-le prietenilor dumneavoastră că altfel 
nu se poate! 

- Şi nu credeţi că Dumnezeu ne va răzbuna, 
preamilostive rege? întrebă Mary cu o sclipire de 
şiretenie în ochi... Pentru că asta-i o crimă! 

- Nu credeţi că sufletele dumneavoastră vor nimeri 
în iad? sare cu maliţiozitate Ada. 

- Prieteni pocăiţi-vă! Tîmplarii lucrează de zor. 
Poporul a fost anunţat şi va veni cu căţel, cu purcel să 
vă vadă executaţi. Nu-mi pot retrage cuvîntul, n-ar fi 
frumos din partea mea! Trebuie să-mi păstrez 
demnitatea! 

- Şi-o să ne spînzuraţi de-adevărat? chicoteşte 
Mary. 
- Doamnelor li se va tăia capul - ştiţi, e mai rapid 
şi mai nobil, m-am gîndit să le fac acest mic serviciu - 
iar dumneavoastră puteţi alege între a fi spunzuraţi, 
traşi pe roată, arşi pe rug, întinşi la scară, sfirtecaţi de 
cai şi zdrobiţi cu pietre. Trebuie însă să le oferim 
oamenilor toate aceste spectacole, aşa că gindiţi-vă şi 
să-mi spuneţi mîine dimineaţă ce-a ales fiecare. Voi 

respecta cu strictețe dorințele fiecăruia dintre 
dumneavoastră! 

- Vă mulţumim din suflet pentru înţelegere! le 
suride regina. Pe miine, frumoase doamne şi viteji 
cavaleri!... Gardă!... Ce dracu’, nu aude nimeni?... Hei, 
gardă! 

Garda înarmată dă buzna în anticameră şi-i 
înconjoară cît ai bate din palme pe condamnaţi. 

- Aşa, aşa! aprobă regele. Mă bucură nespus 
atitudinea dumneavoastră înţeleaptă, doamnelor şi 
domnilor! Vom ţine seama de asta! li puteţi duce... A... 
Ia staţi! Cine-mi împrumută niţel tabac de prizat? 

Un soldat se repede şi-i întinde punga cu tutun! 


33 
DDIDODDICODIDODOICODICODCICIDDIDIDDILI 
Uşa de fier s-a închis cu un zgomot infernal. 
Celula, umedă şi rece, e cufundată în întuneric, deşi 
prin fereastra de sub plafon, pătrată şi zăbrelită, 
pătrunde puţină lumină. Prizonierii, prea istoviţi ca să 
mai poată comenta întimplarea, se aşază pe paiele 
împrăştiate ici-colo şi 

filozofează pe tema fortuna vitrea est” 

- Unde sunteţi voi, maşinuţe binefăcătoare? prinde 
glas Darn, pe neaşteptate. Voi, staţii de aer condiţionat 
şi cravate electrice?... În noaptea asta voi avea o criză 
de lumbago, iar mîine o să-mi lege o cravată de cînepă. 
Dar voi, pantofi electronici, care m-aţi fi ajutat să fug 
de mi-ar fi sfiriit călcîiele? Şi voi, minunate batiste 
robot? Şi voi, bunicuţe automate care-mi spuneaţi 
poveşti ca s-adorm?... V-am lăsat, ca un necredincios; 
toate căinţele sunt zadarnice! 

- Măcar un laser să fi avut! oftează din rărunchi 
Genar. 

- Şi acum, singur... 

- Cucu! Mai sunt şi eu pe-aici! se aude o voce 
foarte cunoscută, atit de cunoscută că toţi sar în 
picioare ca arşi! 

- Moş Lapin!... Braconierul!... Dumneata? 

- Cînd vă spuneam c-o s-o păţiţi! li cunosc eu pe 
regi de-a fir a păr, că de şaptezeci de ani drăgălaşii 
aştia mi-au mîncat pînă şi urechile! Ehei!... 

- Moşule, exclamă Mary în şoaptă. Cum ai intrat 
aici? E periculos, au să te omoare!... Mai mare păcatul! 

- Ba pe moaşă-sa! Am venit să vă iau. Vă urmăresc 
de la hanul lui papa Pungaşu'... Şi cum banii descuie 
toate uşile, am fost darnic cu cine trebuia şi gata! A 
noastră e lumea! Veniţi! 

Se apropie de uşă şi bate într-un fel anumit, cu 
vîrful degetelor, ca un răpăit de ploaie - ceea ce, în 
subterana sonoră seamănă cu o furtună în regulă. 
Îndată se aud paşi pe scări şi doi temniceri, dintre care 
unul ţine o faclă, descuie şi deschid uşa grea ce scîrţie 
amarnic. 


1 Dicton latin care în întregime sună astfel: „Soarta este de sticlă; 
cînd străluceşte mai tare, atunci se sparge”. (n.a.) 


166 


- Ţi-au veni muşterii, moşule? întreabă primul. 
Grăbiţi-vă, nom d'un chien? Să nu prindă careva de 
veste. Doar sunteţi în cea mai vestită închisoare, nu la 
Versailles! 

- Ține şi taci, şobolanule! îi îndeasă Lapin o pungă 
bine garnisită în mînă, cum ne-am înţeles! 

- Păi... doar atît? se stropşeşte temnicerul. Era 
vorba de... 

- Domnilor, luaţi facla şi cîrmţi-o la dreapta, după 
colţ, că vin şi eu acuma, porunceşte braconierul. Hai, 
dă-le-o de bună voie, roşcovane! Să nu pierdem timpul! 

D 'Artagnan înşfacă torţa, pornind în fruntea 
grupului, cu spada scoasă din teacă, gata de atac. În 
urma lor se aude o convorbire scurtă, presărată cu 
exclamaţii de surpriză, zgomotul uşii care este închisă, 
al zăvoarelor trase şi moşul îşi face apariţia, frecîndu-şi 
pumnul - e stîngaci! 

- ... păcat de pungă! mormăie el. Eu aş fi vrut să 
fiu cinstit, dar, aşa-i, nemulţumitului i se ia darul... 

- Cred că nu i-ai trimis în..., îşi aminteşte Aramis 
de sentimentele creştineşti! 

- Nuuu! Au să stea liniştiţi vreo trei ceasuri. E 
metoda mea de vînat căprioare. Ştiţi, dacă le omori 
chiar înainte de a le găti, îşi păstează carnea fragedă. 

Grupul iese pe o terasă mărginită de însuşi zidul 
fortăreței. Acolo ar trebui să fie atimată o scară de 
fringhie, pe care să coboare evadaţii, dacă temnicerii 
ar fi fost oameni de onoare, dar asta ar fi însemnat să li 
se ceară prea mult! 

Aşa că, în locul funiei, pe zidul de incintă se află 
patru gentilomi cu spadele lucitoare în miîini, iar calmul 
şi eleganta lor atitudine impunea respect. 


2 Sudalmă franţuzească, fără corespondent în lb. rom. (n.a.) 

- În gardă, domnilor! lansează ei invitaţia, atît de 
politicoşi, încît muşchetarilor le este imposibil să-i 
refuze. 

- O, trădătorii! îşi smulge moş Lapin părul alb. Ah, 
canaliile!... Ne-au tras pe sfoară, nemernicii!!! 

- Doamnelor şi domnilor, se întoarce d'Artagnan 
spre protejaţii săi, vom întîrzia numai două minute, 
pină-i convingem pe aceşti încăpăţinaţi să ne cedeze 
trecerea. 

- În vremea asta o să tragem o duşcă, în sănătatea 
dumnealor! anunţă moş Lapin cu voioşie, de parcă ar fi 
asistat la o sărbătoare cîmpenească plină de antren. 

Spadele încep să se rotească prin aer cu o 
sprinteneală şi o eleganţă desăvirşite. Marchizii şi 
doamnele iau loc între creneluri şi îşi trec unul altuia o 
butelie dată la iveală de braconier. Ostentativ, Darn 
întoarce spatele graţioasei sale consoarte, care, de 
altfel, e nespus de liniştită. Ada o imită la fel de senină. 

Răgazul cerut de d'Artagnan se prelungeşte însă 
tot mai mult. Muşchetarii au dat peste nişte spadasini 
desăvîrşiţi, cărora nu le pasă nici de cele mai teribile 
figuri de scrimă. 

- Pour l'amour de Dieu” nu se mai poate stăpîni 
Aramis. Cavalere, dibăcia dumitale mă uimeşte. Tare- 
aş vrea să ştiu cine te-a învăţat să te baţi atît de 
magistral! 

- Soţul doamnei du Dextrier, domnule! Un profesor 
excelent, pare-mi-se îl cunoaşteţi! 

- Am impresia că faci anumite insinuări, domnul 
meu! se înfurie smeritul preot. Am fost duhovnicul 
acelei nobile doamne şi nu vă permit să... 


1 Pentru Dumnezeu! (în 1b. franceză) (n.a.) 

- Care te-a dat cu împrumut şi surorii domniei-sale, 
contesa de Vinaigre, dacă nu mă-nşală memoria. 

-Cu  împrumut?... Asta-i curată  obrăznicie, 
stimabile! 

- Nu-i vorbă, printre picături, dumneata le 
spovedeai şi pe cele două cameriste ale contesei, 
uneori... uneori chiar în acelaşi timp, contravenind 
tuturor dogmelor bisericeşti! 

- Cavalere, mă insulti! strigă Aramis, roşind - sau e 
numai reflexul torţelor pe faţa sa feciorelnică? 

Pentru că, între timp, cîteva făclii fuseseră aduse 
de nişte oşteni din închisoare şi înfipte în anumite 
locuri dintre creneluri. Fapt care demonstra o punere 
în scenă perfectă! 

- Ha,ha, ha! se întoarce Darn către Mary. Doamnă, 
i-auzi cine este cotoiul dumitale buclucaş! Nici măcar 
n-ai satisfacția să fi găsit un om de treabă... Felicitări! 

Insă Mary, cuprinsă de o ciudată admiraţie pentru 
muşchetari, şopteşte ceva la urechea Adei şi din nou 
amîndouă izbucnesc în ris, iar 

veselia lor pare frivolă. 

- Eu zic să atacăm şi noi, să se isprăvească mai 
repede! Ce zici, moşule? se preface Darn că nu le ia în 
seamă. 

- Nu-i voie, domnule! Dacă n-ar fi fost cavaleri, mai 
treacă-meargă. Dar aşa... muşchetarii nu v-ar ierta 
niciodată. 

- Afurisită mentalitate, pe sufletul meu! ocărăşte 
uriaşul. Şi parcă spuneai, musiu Perroquet, că în epoca 
asta o să găsim fericirea pe pămiînt!... Raiul fără 
maşini! 

- Prietene, i se adresează d'Artagnan adversarului 
său. Trebuie să recunosc uimit că te aperi excelent, dar 
maestrul dumitale a avut o lacună serioasă: nu te-a 
învăţat să ridici spada destul de sus. Faţa dumitale e la 
discreţia mea. Te-aş putea ucide, am însă oroare de 
rănile care desfigurează! 

- Pălăvrăgeala asta e nostimă. Unde vreţi să 
ajungeţi? 

- Acolo, că te voi rade şi te voi tunde cu virful 
spadei; binenţeles, socotind că am consimţămîntul 
dumitale anticipat. 

- Deh!...Heu!...Hm! Domnule!... 

- Înţelege-mă; altfel m-aş plictisi grozav. 

-Am amorţit! se vaită Ada. Mary, hai să ne 
plimbăm puţin! Aşa, mai scăpăm o vreme de bărbaţii 
ăştia care ne fac o... curte nebună!... Ia te uită! A 
apărut şi Luna! 

- Domnule Aramis! strigă Mary. Mai cu inimă, 
domnule! Parcă nu te cunoşteam în postura asta... 

- Spovedania dumneavoastră, doamnă, mi-a fost 
fatală, recunoaşte muşchetarul. De atunci sunt foarte 
slăbit. 

- Nu-i lua în serios! îl sfătuieşte Genar pe bunul 
său prieten Darn. Nu m-aş mira ca atunci să fi înscenat 
totul... Ah, actorii ăştea ipocriţi care nu ştiu decît să se 
bată! 

- Crezi? se agaţă uriaşul de iluzia mai subţire decît 
un fir de păr. Eu, cum să-ţi spun..., n-aş băga mîna în 
foc! 

- Viteze gentilom, se minunează adversarul lui 
Athos. Siguranţa pe care o aveţi în mînuirea spadei mă 
obligă să presupunem că am în faţă pe descendentul 
unei străvechi familii nobiliare. Quinta cu fandare 


171 


laterală este unică în felul ei! 

- Şi nu vă înşelaţi deloc! răspunde cu demnitate 
Athos. 

- Dacă nu comit o indiscreţie, din ce ramură de 
nobili a regatului vă trageţi?... Mor de curiozitate! 

- O, domnul meu, mă înrudesc îndeaproape cu 
vestitele case de Coeur Bleu şi à la Coque, cele care au 
numărat, printre fondatorii lor, principi şi regi. 
Arborele meu genealogic porneşte de la marele duce 
de la Saucisse, al cărui strănepot, dintr-o ramură 
colaterală, a avut de nevastă o negresă din Zanzibar. 
Fiul lor, un navigator desăvirşit, a brăzdat Atlanticul pe 
vremea cînd spaniolii îşi aduceau aurul din Indii. A fost 
ucis prin spînzurătoare în portul Cadix, sub învinuirea 
de piraterie... Era un bărbat şi jumătate. Acest viteaz 
luptător a avut nouă fii şi fiice, toţi naturali, răspîndiţi 
prin diverse arhipelaguri şi de care soţia lui legitimă 
nu ştia nimic. Trebuie să vă spun că, de altfel, femeia 
aceasta era tulburător de frumoasă, mai ales de cînd o 
scalpaseră indienii, purta în fiecare zi o perucă de altă 
culoare. Pe de altă parte, brutele acelea îi mai 
retezaseră şi urechile, ceea ce îi dădea un farmec cu 
totul particular... 

- Domnule, mă uimiţi! exclamă plin de respect, 
adversarul. 

- Aş da nu ştiu cît, cavalere, tocmai spune şi 
Porthos, să pot trage acum o duşcă de vin bun. M-am 
încălzit al naibii! 

- Şi eu, domnule, şi eu! declară gentilomul său, un 
specimen pe măsura muşchetarului. Mă credeţi că am 
acasă zece sticle trimise de doamna...? mă rog, o 
cunoştinţă, de la moşia soţului ei. Nu e vin, domnule, e 
balsam!... Elixir! 

- Tiii! face Porthos cu admiraţie. 

- E vechi numai de patruzeci de ani... Dar ce 
buchet!... Ce gust şi ce tărie!... Să tot bei şi nu te mai 
saturi! 

- Îmi lasă gura apă! Trebuie să fi avut o îngrijire 
specială... Mai ales dacă doamna îl prefera în anumite 
împrejurări! 

- De bună seamă! Acolo, la moşie, viţele se 
plantează după un ritual magico - egumenie. Mai întîi, 
rădăcinile de viţă sălbatică pe care se fac altoirile se 
ţin îngropate în nisip umezit, adus tocmai din Africa, 

din marile deşeriuri. Peste nisip se presară suc de 
lămîie, ca să întărească fibrele. Încăperea unde stau 
aceste lădiţe are şapte ferestre pe peretele de la nord, 
ca să pătrundă numai la lumina reflectată de tot atitea 
oglinzi cumpărate de la nobilii scăpătaţi din Veneţia... 

UCIDE ODO ODO ODO DDOODCIDID 
SE LUMINEAZA DE ZIUA. 


În ţăcănitul dulce al săbiilor, aidoma celui al unui 
tren, şi în sporovăiala molcomă a nu mai puţin de opt 
luptători, cele două familii au adormit pe metereze. 
Doar ţipetele scurte ale adversarului lui d'Artagnan - 
căruia muşchetarul îi smulge, fir cu fir, barba, 
mustăţile şi hălăciuga de pe cap - îi fac din cînd în cînd 
să tresară, purtînd pe chipuri, inconştient, toată suita 
unor măşti din arsenalul durerilor imaginare... 

- Ultimul fiu al căpeteniei de tilhari, povesteşte 
Athos,  încrucişîndu-şi demn spada cu aceea a 
adversarului său, şi-a dat seama că nu va moşteni 
nimic din averea familiei şi a părăsit casa părintească 
exact în momentul în care soldaţii regelui o 
aprinseseră şi-i vînau tatăl ca pe un mistreţ. Acest om 
de treabă este bunicul meu, domnule, un bătrîn 
respectabil, încă în viaţă, merită să-l vedeţi. De cîte ori 
trece o caleaşcă prin faţa castelului unde e stăpîn, îl 
năpădesc nostalgiile copilăriei... Soţia sa, vivandieră în 
armata mareşalului Traîne - Sabre, a dat naştere la doi 
gemeni mulatri, în vremea campaniei din sud; fără 

îndoială, soarele acela nemilos a piîrjolit pentru 
totdeauna pielea fragedă a bieţilor micuţi... 

- Bravi cavaleri! Strigă moş Lapin, trezit de zorii 
zilei din somnul adînc pe care-l trăsese. Bon sang de 
bon sang!! mai lăsaţi palavrele, că acuşi se deşteaptă 
toată fortăreaţa şi-i păcat de dublomii pe care i-am 
cheltuit cu dumneavoastră! 

- ... vine şi deschide caneaua, iar prima ulcică de 
vin o dă unui cîine, dresat special în acest scop, 
continuă adversarul lui Porthos. Dacă animalul se 
ridică pe labele din spate şi latră de opt ori, înseamnă 
că buchetul vinului e bun. Dacă se îmbată înainte de a 
bea toată ulcica, vinul a ieşit o porcărie şi trebuie 
prelucrat. Pentru asta se lasă... da, se lasă să cadă trei 
picături... 

- Şi în cadă, la doamna Baigneuse? îşi continuă 
rechizitoriul adversarul lui Aramis, rotind spada cu 
prospeţime. 

- Domnule, se roagă muşchetarul, puţină discreţie, 
ce naiba! 

- lar a doua zi, pe drumul spre Liege, la cîteva 
leghe de hanul „Aux Trois Clistires”, cu tînăra 
păstoriţă... Era a 215-a victimă a credulităţii naive, pe 
legea mea! 

- Uah-ah! cască Darn, întinzîndu-se de-i piriie 
oasele. Cît e ceasul, vă rog? 

- 4,44, răspunde Genar, consultindu-şi ceasornicul 
de epocă, legat de picior. Oamenii noştri se luptă de 
peste cinci ore. 

- Moş Lapin, întrebă Mary, îl ai pe... la dumneata? 

- Desigur, doamnă, iată-l! arată braconierul acel 
clondir de lut. Din păcate e prea tirziu să-i cerem 

ajutorul: vine garda! Cu ăştia chiar am dat de... 
Doamne, iartă-mă! 

- Mă miram eu să iasă bine pînă la urmă! exclamă 
Ada, cu scepticismul ei caracteristic. 

- Păcat, oftează Nigaud filozofic. Preferam să 
părăsesc lumea acestei planete într-un mod mai puţin 
neplăcut. Căci, chiar dacă ne reanimă, tot prima 
impresie contează... 

- Domnilor, e ora închiderii! declară căpitanul 
gărzii, înconjurat de două duzini de ostaşi zdraveni. V- 
aţi distrat destul. Trebuie să vă odihniţi puţin, nu uitaţi 
că vă aşteaptă o după-amiază grea, obositoare. 

- Protestăm! strigară în cor cei opt spadasini. 

Şi înainte ca cineva să schiţeze vreun gest, 
adversarii din timpul nopţii fac front comun, atacînd 
garda. Se încinge o bătălie năprasnică, 

din care nu se ştie cine va scăpa viu! 

Surpriza este totală, atît pentru prizonieri, cât şi 
pentru oştenii din gardă! Dar după numai trei secunde 
spadele se încrucişează artistic, sclipind în rotiri 
savante şi, în scurt timp, totul seamănă cu un dans 
macabru purtat pe viaţă şi pe moarte... Moş Lapin nu 
poate scăpa ocazia! Pumnul său, greu ca o nicovală, 
loveşte precis, după ceafă, turteşte orice coif de metal, 
produce panică. Darn dispare în patru labe printre 
picioarele luptătorilor şi, atunci, din pricini 
necunoscute, cîte-un oştean zboară prin aer, dispărind 
pe deasupra zidurilor de piatră... Vel Genar cade şi el 
în ispită... O spadă pluteşte prin văzduh, o prinde şi 
atacă vijelios, cu disperare! Mary şi Ada, rătăcite 
printre bărbaţii încleştaţi în luptă, se trezesc în scurtă 
vreme cu rochiile sfişiate, devenind nişte apariţii 
pitoreşti în izmănuţele lor cu volănaşe! Amîndouă par 
foarte vesele, deşi, uneori, mai scot şi ţipete ascuţite, 
obligîndu-i pe spadasini să rămînă nemişcaţi ca la o 
comandă, pentru că toţi sunt cavaleri cînd se trezesc 
faţă în faţă cu asemenea femei îndrăcite!... Ceea ce 
pare însă de neînțeles pentru toată lumea abia 
urmează. Mary se repede la un oştean din gardă - 
matahală rămasă cu gura căscată şi ochii pironiţi la 
decolteul sfişiat al doamnei! - şi începe să-l tragă de 
barbă! Acest obiect bărbătesc, strict decorativ, rămîne 
în mîna ei, dovedindu-se astfel graba cu care fusese 
lipit! Dar, în clipa următoare, originala amazoană îi 
îndeasă în gura vraişte barba stufoasă... Lupta 
continuă cu aceeaşi înverşunare. Ada sare de gitul 
falnicului căpitan care încremeneşte cu spada în sus, îl 
sărută pe amîndoi obrajii şi-i smulge mustăţile de sub 
nas. Acesta strănută copios, timp berechet pentru 
năstruşnica femeie care, profitind de ocazie, de acest 

armistițiu neaşteptat, îşi lipeşte la repezeală, pe buza 
superioară, impresionantul „cuier” sîrmos, negru, ce 
aparținuse bravului luptător! Apoi se porneşte să se 
strimbe la el... Minune! Pe căpitan îl apucă risul. Ride 
în hohote. Încet, încet, bătălia încetează. Hohotele 
izbucnesc din toate părţile, ca o explozie nestăvilită, de 
parcă femeia cu mustăţi i-ar fi hipnotizat instantaneu. 
Pînă şi morţii care zac în poziţii nefireşti încep să ridă 
şi să se ridice cu lacrimi în ochi, ţinîndu-se de pîntece... 

Exact în acel moment, nişte plase pescăreşti cu 
ochiuri mici prind să fluture pe deasupra lor, cad iute 
şi-i acoperă în întregime. O linişte desăvirşită se 
aşterne peste tot... 


35 
DDODIDDOODIDIC COD COD CIO 
Căruţa cu cei doi condamnaţi îşi face cu greu loc 
prin mulţime, iar surugiul înjură ca un birjar adevărat, 
îndemnîndu-i pe soldaţi să ţină privitorii la respect. Ca 
urmare, o ploaie de pătlăgele proaspete şi de ouă - mai 
puţin proaspete, cade asupra marţafoiului de vizitiu, 
împroşcîndu-i în acelaşi timp şi pe bieţii condamnaţi, 
care poartă cîte o glugă albă trasă de cap - pesemne 
tocmai cu rol protector. Glumele şi risetele se ţin lanţ, 
aşa cum se şi potriveşte cu vesela breaslă a actorilor, 
încît Darn, în naivitatea lui cuceritoare, începe să 
creadă că totuşi nu-i la mijloc decît o glumă şi că un 
ospăț de împăcăciune e aşternut în centrul pieţii. 
Dar acolo se află un eşafod înalt, unde stau înşirate 
unelte  ucigătoare, pregătite cu tot  dichisul. 
Condamnaţii sunt împinşi în sus, pe treptele de lemn ce 

miros a răşină şi aliniaţi ca la armată, apoi călăul, 
asistat de cele două ajutoare, le scoate glugile de pe 
cap. Se trezesc astfel faţă în faţă cu tribuna care 
adăposteşte persoanele oficiale - regele le face o 
sumedenie de semne prieteneşti şi regina le suride 
încurajator - şi tot atunci îl văd pentru prima oară pe 
cardinalul de Pauvrelieu, un omuleţ pîntecos şi rumen, 
cu o mutră blajină şi puţin cam bleagă, moţăind, blazat 
şi indiferent, în fotoliul său. De jur-împrejur, pînă în 
marginile pieţei, se vînzoleşte publicul de rind, mereu 
pus pe şotii, ca şi cînd execuţia nu l-ar interesa deloc. 
În sinea sa, Genar le este recunoscător acestor anonimi 
veseli, ce dau dovadă de o înţelegere plină de respect, 
cam  gălăgioasă, e drept, ajutîndu-i însă să se 
stăpinească. Liniştiţi, demni, muşchetarii privesc spre 
tribună, unde se mai află şi un grup restrins de 
doamne, îi salută pe cunoscuţi şi ridică din umeri, ca 
scuză pentru situaţia în care au ajuns. 

Un pristav desface sulul de pergament şi începe să 
dea citire condamnării la moarte,  aducîndu-le 
împricinaţilor tot soiul de acuzaţii - un complot 
împotriva statului, erezie, crimă de lese-majeste, abuz 
de încredere, imoralitate şi alte cîteva învinuiri 
capitale, la care poporenii răspund cu obrăznicie, 
calomniind cu curaj pe doamnele din suită, spunînd că 
ele pot da amănunte despre încălcarea moralei. 
Atmosfera e foarte optimistă şi sărbătorească, de parcă 
cei nouă oameni ar urma să fie decoraţi; chiar tonul cu 
care se citeşte sentinţa e plin de emfază şi acuzaţiile 
sună a laude desăvîrşite... Ce să-i faci! Pe scena istoriei 
totul pare justificat, fie din interese de stat, fie din 
cauza jocurilor de culise puse la cale cu dezinvoltură 
de cei interesaţi! 

- Pe legea mea! Dar e o adevărată plăcere să-ţi dai 
sufletul pentru un rege! pufneşte Darn. Se străduiesc 
toţi să-ţi facă impresia că eşti un favorizat de soartă, 
cînd primeşti această condamnare a maiestăţii-sale. 

- Domnilor, întoarce d'Artagnan privirea spre cele 
două perechi eu şi prietenii mei am hotărît să alegem 
arderea pe rug, sfirtecarea, zdrobirea şi tragerea pe 
roată, lăsîndu-vă dumneavoastră celelalte moduri de a 
părăsi această frumoasă lume. 

- Ba eu vreau să fiu sfirtecat! se împotriveşte 
uriaşul. Ce, nici aici n-am dreptul unei iniţiative? 

- Cu neputinţă, domnule! Trebuie să le lăsăm 
duşmanilor noştri o ultimă imagine a bărbăţiei şi 
curajului unor adevăraţi gentilomi!... Măcar atît! 

- Şi aici merge cu protecţie! geme neputincios 
Darn. 

- Condamnaţi! li se adresează pristavul. In 
nemărginita lui bunătate şi la rugăminţile augustei sale 
soţii, maiestatea-sa regele vă îngăduie să vă spuneţi 
ultima dorinţă, pe care se obligă s-o împlinească 
întocmai... Vorbiţi! 

- Eu vreau să fiu spmzurat! se repede moş Lapin, 
după un schimb de priviri cu Mary care suride 
imperceptibil. 


180 


- Ho, ho, ho! ride îngăduitor mulţimea. 

- Şi să-mi mutaţi spînzurătoarea de-aici, ca să pot 
fi văzut mai bine. Nu vreau să mor anonim! 

- Unde, nătărăule? se încruntă călăul. 

- Unde, doamnă ducesă? întrebă şi braconierul. 

Ducesa Mary du Muguet îşi umezeşte un deget, îl 
ridică şi arată, pe direcţia de unde bate vuitul, zidul 
înalt al celebrei închisori - Bastilia. 

- Acolo! hotărăşte Lapin. Luaţi-o pe văduva cu 
picioare de lemn şi cocoşaţi-o pe metereze. 

- Să i se facă voia! porunceşte regele. 

- Dumneavoastră ce dorinţă aveţi, nobilă doamnă? 
se întoarce pristavul spre Mary. 

- Să-l executaţi înaintea tuturora pe moşneag! 

- Ce-a mai pus la cale? mormăie Darn, neliniştit. 
Tocmai cînd în moarte găsisem soluţia pentru 
conflictele dintre ea şi mine?!... Chiar dacă voi fi 
reanimat... intenţia contează! 

- Asta-mi dă de gindit! i se asociază Genar. 

- Onorat public! strigă crainicul. Luăm o pauză de 
zece minute, din motive independente de voinţa 
noastră. Puteţi pofti la bufetele bine asortate de lingă 
estrada oficială... Pentru modesta sumă de trei pistoli... 
cîrnaţi... pahar... uică. i 

Restul frazei se pierde în vacarmul general. În 
ciuda gălăgiei, se aude distinct un zgomot pe sub 
scîndurile eşafodului, parcă nişte oameni s-ar agita 
dedesubt. 

- In cauda venenum” îi avertizează Aramis. Urma 
alege. 


1 Veninul e în coadă! (în 1b. latină) (n.a.) 

- Eu auzisem că femeile ne duc la pierzanie, 
exclamă Darn, contrariat. Dar cînd colo, Mary ţine să 
răstoarne toate părerile mele despre femei! 

Regele vine să schimbe cîteva cuvinte cu 
condamnaţii. Suita se opreşte la capătul de jos al scării 
şi doamnele din preajma reginei îi sorb 
din ochi pe cei doi capi de familie. 

- Mă întreb de ce au întirziat Ada şi Mary cu 
muşchetarii, cînd ne scoteau din temniţă!? îi şopteşte 
Perroquet lui Nigaud. Mai pregătesc o lovitură de 
teatru? 

- Fi-le-ar teatrul afurisit! blestemă Nigaud cu 
năduf. În viaţa mea, dac-o s-o mai am, nu mă mai duc 
la un spectacol. 

- Bun găsit, domnilor! Salută regele. Sper că v-aţi 
odihnit bine... Arătaţi minunat! Mai ales doamnele! 

- Sire, felicitări pentru  spadasinii  maiestăţii- 
voastre! se înclină Athos. Am susţinut aseară o partidă 
în compania lor. Cîtă plăcere pentru noi să le încercăm 
măiestria! 

- Şi erau foarte bine informaţi asupra noastră, se 
ciupeşte Aramis de ureche, cu o uşoară nervozitate. 
Păcat că în lupta cu garda au fost găuriţi ca nişte plase 
de prins fluturi. 

- Apropo, maiestate, îndrăzneşte Genar, nu mi-aţi 
putea spune acum, cînd voi duce taina cu noi în 
mormînt, prin ce vrăjitorie se menţin Umbrelele de apă 
deasupra acestei planete? 

- Domnule, mărturiseşte regele cu  fracheţă, 
aceeaşi întrebare am pus-o şi eu, nu o dată, 
monseniorului de Pauvrelieu. Răspunsul domniei sale a 

fost unul singur: crede, quia absurdum!! Este cît se 
poate de exact, nobile cavaler! 

- Doamnelor şi domnilor, iubiţi concetăţeni, se 
agită crainicul, pauza s-a terminat, vă rugăm ocupați- 
vă locurile! 

Într-adevăr, spînzurătoarea a fost mutată pe zidul 
fortăreței şi moş Lapin, luat pe sus de gardă, e tirit 
într-acolo. 

- Sit tibi terra levis? murmură Aramis şi se 
descoperă cu toţii. Era totuşi un om de treabă. 

- Regele, din simpatie pentru condamnaţi, rămîne 
în continuare pe eşafod. Braconierul apare pe creasta 
zidului, înconjurat de călăi. Le spune acestora ceva 
care-i face să ridă, apoi se apleacă şi dă la iveală, din 
cracul nădragilor, un bine cunoscut clondir de pămînt. 
li scoate dopul şi imediat un fum roşu începe să iasă în 
valuri şi e adus de vînt deasupra pieţei. E fum mult, 
țişneşte mereu, fără oprire; moşul ţine butelia într-o 
poză triumfală şi perdelele dese, ca o ceaţă plutesc pe 
sub nasul nobililor şi al poporenilor, într-o egalitate 
deplină, aşa cum şi trebuie în situaţia dată. 

- Margaritas ante porcos’ strigă Lapin. Nu 
meritaţi voi atîta sacrificiu, bravi curteni şi prieteni! 
Fă-ţi datoria, meştere Aghiuţă, et nune dimittis servum 
tuum, Domine’ 

- Ce mai e şi asta? se minunează Darn. Ia ascultă, 
Mary, ca să scapi de noi ţi-ai pus în gînd să ne 
otrăveşti? 


1 Crede, pentru că e absurd! (în 1b. latină) (n.a.) 

2 Să-ţi fie ţărîna uşoară! (în 1b. latină) (n.a.) 

3 Mărgăritare aruncate porcilor! (în 1b. latină) (n.a.) 

1 Slobozeşte-l, Doamne, pe robul tău! (în 1b. latină) (n.a.) 

- Iubitul meu! exclamă Mary plină de afecţiune. De 
ce-oi fi tu aşa de găgăuţă?... Aşteaptă, scumpule! 

Sub eşafod se aude iar tropăitul acela al unor 
oameni ce aleargă neliniştiţi. Dar, în acest timp, cei 
adunaţi în piaţă inhalează fumul roşcat şi iată-l pe rege 
azvirlindu-şi peruca foarte demn, cu un gest larg, 
suprem, luînd cuvîntul: 

- Dragi supuşi! A venit clipa mult aşteptată să vă 
mărturisesc umil că sunt nedemn de încrederea 
voastră. V-am înşelat ani în şir cu bună ştiinţă. Am 
făcut pact cu cei mai cruzi duşmani ai ţării, şi nu din 
înţelepciune, ci din laşitate... Am furat bani din visterie 
ca să joc rişca împreună cu domnul cardinal. Am sedus 
două minore şi nu mai pot dormi de plinsetele lor la 
ferestrele palatului. Am vînat cînd sezonul era închis. 
Nu mi-am plătit datoriile la croitor şi odată am mîncat 
de dulce în postul mare... Aceşti bravi gentilomi sunt 
nevinovaţi. Am pus să-i omoare din zgîrcenie şi la 
îndemnurile unui ticălos de care nici nu vreau să mai 
aud. Dar a venit ceasul ispăşirii. Vă rog, dacă printre 
voi se află un om bun, să fie călăul meu! Vreau să fiu 
decapitat! 

Şi regele coboară, îşi pune capul pe butuc şi 
rămîne în aşteptare. Doamnele din suita reginei dau 
buzna peste Darn şi Vel Genar, încercînd să-i răpească, 
pentru a-i duce într-o direcţie necunoscută şi cu cine 
ştie ce scopuri şi mai greu de bănuit. Pînă la urmă însă, 
femeile se încaieră între ele, rupîndu-şi părul şi hainele 
şi scoţîndu-şi, cu multă îndemînare, ochii! Publicul 
aplaudă, huiduie, fluieră, strigă... 

Cardinalul o rupe la fugă după regină, o goneşte 
împrejurul eşafodului, o ajunge, o stringe în braţe 
viguros, pătimaş, sărutînd-o apoi cu delicateţe pe 

frunte, pentru ca, în cele din urmă, să se îndepărteze, 
radiind de fericire. 

În acest moment, de sub scîndurile eşafodului îşi 
face apariţia... Falanga Dogmaticilor şi începe să 
străbată, în coloană de marş, mulţimea de spectatori. 

- Fraţilor! strigă cineva. Aştia sunt de la Inchiziţie! 

- Pe ei! Moarte inchizitorilor! Trăiască libertatea! 

Sute de braţe se întind spre fiecare Dogmatic şi 
alte mii de degete încep să le dea bobiîrnace, 
învineţindu-i repede! 

În toată nebunia dezlănţuită în piaţă, numai 
muşchetarii, femeile consoarte, Genar, Darn şi Lapin 
au rămas lucizi. Ba încă trei oameni: Tuning Clit, o 
domnişoară nemaipomenit de frumoasă şi un tinerel, 
foarte afectat de întîmplare - asistenții psihiatrului. Ei 
apar în urma Dogmaticilor şi trec pe eşafod, lingă 
condamnaţi. 

- Cui trebuie să-i mulţumesc pentru chestia asta cu 
fumul din clondir? întreabă încruntat bătrînelul, de 
parcă n-ar şti. 

- Lui Mary, maestre! răspunde falnicul ei soţ, 
făcînd un pas spre Clit şi strîngîndu-i pumnii pe la 
spate. 

- Felicitări, fetiţo! se luminează pe neaşteptate 
psihiatrul. Să-ţi spun drept, mi-ai făcut o surpriză; eu 
credeam că bărbaţilor le va veni ideea. 

- Oh, maestre, se plînge micuța eroină, ei sunt atît 
de înapoiaţi!... N-au găsit de cuviinţă decît să bea, să 
ne gelozească şi să pună întrebări caraghioase despre 
Umbrelă! 

- Hi, hi, hi! se amuză Clit. Aţi văzut, domnilor, cum 
arată secolul al XVII-lea? Evident, reconstituit de noi 
pentru necesităţile acestei experienţe. Mai vreţi să 
trăiţi în trecut? 

- Maestre! mormăie Darn, cocoşindu-se ca să se 
vire sub nasul 

lui. Nu găsiţi că am mers prea departe? Actorii 
dumneavoastră habar n-au de bună cuviinţă; de ce ne- 
aţi dat pe mîna lor fără nici un avertisment? Acest 
domn Aramis... 

- Domnule Nigaud, e o neînțelegere! se tînguie 
speriat muşchetarul. Eu, atunci la han... nevinovat ca 
un prunc!... 

- Vezi, domnişoară? se întoarce  mustrător 
bătrinelul către fermecătoarea sa asistentă. Aramis 
este instruit de dumneata, nu? De ce l-ai lăsat să 
ajungă într-o situaţie atît de penibilă faţă de domnul 
Darn? 

- Vă cer scuze, maestre, dar în seara aceea, la han, 
doamna Wilde a avut toată iniţiativa, se apără fata, cu 
un zîmbet aproape nevinovat. Vă mai amintiţi, desigur, 
ce se întîmplă în asemenea ocazii; sfint să fi fost 
domnul Aramis şi tot cădea în ispită... Cît despre 
celălalt domn... 

- Ajutor, îndurare, oameni buni!... Iubite maestre! 
strigă deznădăjduiţi Dogmaticii. lertaţi-ne!... 

Mulțimea însă continuă să le împartă bobîrnace. 
Lîngă tribuna regală, doamnele de la curte se bat cu 
aceeaşi înverşunare, ignorîindu-i acum pe Darn şi 
Genar, cauza şi scopul încăierării lor. La cererea sa, 
călăul a fost spinzurat cu multă pricepere de către 
ajutoarele lui, care astfel şi-au trecut în chip strălucit 
examenul de absolvire, devenind ipso facto!, călăi 
titulari. La picioarele spînzuratului, moş Lapin ride cu 
gura pînă la urechi, iar în piaţă hoţii cotrobăie în voie 
prin decolteurile doamnelor foarte amuzate! 

Ada se amuză şi ea, cu toată discreţia cuvenită... 


1 În urma acestui fapt (în 1b. latină) (n.a.) 

Cardinalul, cu veşmintele sfişiate, a cerut să i se 
aducă un butoiaş cu cenuşă şi acum şi-o presară pe 
cap, în semn de penitenţă. Cenuşa împrăştiată îl obligă 
să strănute zgomotos. 

- Uite măcar nişte oameni care nu se grăbesc să- 
mi reproşeze nimic! îi arată psihiatrul pe Dogmatici. Au 
vrut să se convingă de visu! ce rezultate are experienţa 
noastră... Şi se conving, nu glumă! 


- Mary, dar dacă fumul preparat de tine are darul 
să-i înnebunească pe oameni, de ce noi, cu domnii 
muşchetari şi cu moş Lapin am scăpat de sub influenţa 
lui? întreabă Genar, zăpăcit încă de cele petrecute. 

- Eşti la epoca întrebărilor fundamentale, dragă 
prietene! constată Tuning, fără urme de ironie. Crezi 


că gazul acesta îi înebuneşte pe oameni?... Nicidecum! 

Se apropie de butucul unde regele aşteaptă încă să 
fie executat şi îi îndeplineşte dorinţa. Securea cade 
fulgerător, capul maiestăţii se rostogoleşte şi de pe 
podele strigă la Clit: 


1 La faţa locului, văzînd cu ochii. (în lb. latină) (n.a.) 

- Mulţumesc frumos, om bun! Acum mă pot duce 
să-mi refac energia pe care am pierdut-o nebuneşte 
aici! 

Din gitul regelui ţişneşte afară un snop de 
conductori electrici, izolaţi în plastic multicolor şi o 
cascadă de şuruburi, piuliţe şi alte mici obiecte tehnice 
neidentificate. 

- Cînd l-am demontat pe Aramis la han, slujindu- 
mă de un cuţit, pentru că nu aveam şurubelniţă, suride 
Mary, i-am sensibilizat fără să vreau nişte legături. De- 
aia se plîngea mereu că simte o slăbiciune la toate 
încheieturile! 

- Drăcie! holbează ochii Genar. 

- Mary, va să zică... nu reuşeşte bietul ei soţ să-şi 
ducă gindul pînă la capăt. Aşa, vasăzică! 

- De cînd ai bănuit că sunt roboţi? întreabă Tuning. 

- O să rideţi. Din seara în care Aramis şi cavalerul 
englez au ţinut să constate cît de bine e strîns corsetul 
meu. Capătul unui conductor electric a scăpat afară 
din mănuşa muşchetarului şi m-a curentat zdravăn. 

- Ajutor!...  Îndurare!... ţipă bieţii Dogmatici, 
zăpăciţi. 

- Bine, întrerupe contactul, Puiule! se strimbă Clit. 

Tînărul lui asistent scoate din buzunar o cutiuţă şi 
apasă un buton minuscul. Imediat peste piaţă se 
aşterne o tăcere de moarte. Cu un zgomot înăbuşit, ca 
un oftat, roboții - cu excepţia muşchetarilor şi a 
braconierului - cad, rigizi, la pămînt. Singur călăul se 
mai leagănă: în spînzurătoare. Din clondirul lui Lapin 
ies ultimele şuviţe de fum. 

- Dar au mîncat şi au băut cu noi! se revoltă Genar, 
ca şi cînd n-ar crede totuşi în realitate. S-a îndrăgostit 
de...! 

- Ce vrei să insinuezi? îl apostrofează Darn. 

- Oricum, aţi jucat magistral! îi felicită profesorul... 
Fără să construiți nici o maşină... 

- În schimb demonstraţia dumneavoastră nu are 
replică, maestre, îl flatează Ada. Ne-aţi dovedit că 
maşinile pot atinge desăvîrşirea. Şi că-i o neghiobie să 
le distrugem fără alegere. Pentru că, să recunoaştem, 
mai sunt unele utile! 

- Fără alegere, bine zis! Ce, batistele şi cravatele 
alea electronice nu sunt nişte orori?... Domnişoară, 
cheamă repede ziariştii pînă n-apucă Falanga s-o 
şteargă! 

La o comandă, de după zidurile fortăreței apar 
patru elicoptere pline cu reporteri care imortalizează 
imaginea unor Dogmatici în zdrenţe (la propriu şi la 
figurat), rupînd-o la fugă dezorientaţi, împiedicîndu-se 
de cei căzuţi în piaţă... 

- ... şi uite-aşa, în odăiţa lui papa Pillard am studiat 
alcătuirea roboților dumneavoastră, explică Mary. 
Atunci mi-a venit ideea să vă dau planurile peste cap, 
să-i anihilez. lertaţi-mi îndrăzneala! O confruntare pe 
plan ştiinţific! 

- Lasă, îmi place foarte mult. 

- Nu de alta, dar moş Lapin mă rugase atit de 
insistent să i-l împrumut pe Aghiuţă!... E o substanţă 
volatilă, rezultatul reacției chimice dintre un anumit 
mineral şi apa din izvoarele locale. Nu degeaba a cărat 
iubitul meu soţ mostrele acelea geologice. Ei, şi soluţia 
dereglează procesele din centrala de comandă a 
roboților! Cam asta e... 

- Mă rog, se amestecă Darn morocănos, dar dacă 
n-aveai tu ideea asta, aşa-i că acum eram rupti în 
bucăţi?... Ce ziceţi, maestre?... Şi, dacă se poate, fără... 
teatru! 

- Nici vorbă, domnule campion! îl pune la punct 
bătrînul, gata iar de ceartă. Trebuia să urmeze o 
lovitură de teatru... 

- Blestemat cuvînt! 

- Să oprim execuţia şi să vă dovedim superioritatea 
maşinilor. Dar am omis în calculele noastre un factor 
esenţial... Sau poate nu l-am omis, ce zici, Puiule? 

- Eu cred că l-aţi prevăzut chiar, maestre! E vorba 
de reacţia acestor domni... pardon, a acestor doamne, 
faţă de întimplările prin care aveau să treacă. La fel ca 
într-o ecuaţie. 

- Etcetera, etcetera! îl întrerupe Clit. 

- Staţi, maestre! îl înşfacă Genar de mînă. Acum 
pun şi eu o întrebare: ce-i cu Umbrela asta suspendată 
în văzduh? De ce curg riurile în sus? Ce fel de planetă 
ne adăposteşte? 

- Uşor de răspuns!... Domnişoară, Umbrelele! 

Fata se apleacă, deschide un chepeng şi trage 
afară trei umbrele mari, le deschide şi le fixează, 
ajutată de Puiu, în lăcaşuri special amenajate în 
platforma eşafodului. 

- Adăpostiţi-vă, domnilor! îi îndeamnă Clit... 
Contact! 

Un nou buton este apăsat şi toată apa de deasupra 
cade într-o ploaie năvalnică, torențială. Soarele 
străluceşte vesel pe cer, iar la orizont, pe culmea 
muntoasă,  aparecosmoportul  AXB-6. Grupuri de 
oameni coboară versantul muntelui. Zidurile de carton 
ale clădirilor şi ale închisorii se desfac şi eroii noştri se 
trezesc în marea piaţă a propriului lor oraş, unde 
concetăţenii se string, aclamîndu-i. 

- Să vezi şi să nu crezi! se miră Darn. 

- Ce înseamnă asta, maestre? se minunează Genar. 
Dacă am rămas pe pămînt, la ce bun toată înscenarea 
cu racheta şi cu Umbrela?... Pardon, cu toate celelalte! 

- Ei, trebuia să vă trezesc, într-un fel, curiozitatea 
ştiinţifică! Poate că am exagerat cu atita decor, dar 
altfel cum să vă dau impresia că trăiţi într-o altă lume? 

- Draga mea, eu sunt gata să te iert, o ia 
campionul pe Mary de mînă. Să-mi promiţi însă că 
altădată nu se va mai întîmplă... Altădată, pricepi? 

- Şi totuşi muşchetarii şi moş Lapin n-au căzut 
pradă gazului tău diabolic. De ce? n-o slăbeşte Genar 
pe firava electronistă ce continuă să zîmbească la fel 
de ironic. 

- Pentru că le-am introdus cîte un filtru în nas şi-n 
gură, înainte de-a ieşi din închisoare. Cum le-am 
construit, e secretul meu!... Ca femeie am şi eu 
secretele mele! 

- Formidabil pot fi încuiaţi şi bărbaţii ăştia! se 
trezeşte şi Ada că intervine. 

- Eu ţin să-l luăm acasă pe prietenul meu Aramis, 
declară hotărît chiar Darn. Mi-a devenit simpatic. 

- Şi eu îl vreau pe Porthos! ride Mary. E un 
gentilom desăvîrşit şi seamănă grozav cu cineva! 

- Eu vi-l cer pe nobilul Athos, mastre, se roagă 
Ada. 

-Iar mie daţi-mi-l pe isteţul d'Artagnan! i se 
alătură Genar şi care pare, în sfîrşit, foarte relaxat. 

- Hm!... Atunci mie nu-mi rămîne decit să-l iau pe 
bătrînul braconier! oftează Clit. Fie! Ne vom spune 
poveşti, iarna, în faţa... Ei, nici nu vreau să mă mai 
gîndesc! 

- În faţa instalaţiei de aer condiţionat? încearcă 
Mary. 

- Ba a unei sobe, ca pe vremuri. Nu vă temeti, 
pămîntenii au învăţat multe din experienţa voastră. 

- Lasă că şi noi am învăţat! După călărie şi bătaie, 
lecţii de scrimă. Şi întoarcerea la nişte instincte... La 
naiba, atavisme curate! Să sperăm că nu vom ajunge 
pacienţii dumneavoastră, scumpe maestre! se strimbă 
Darn 

- Epoca, dragul meu! ridică din umeri Clit. Trebuia 
să plătiţi şi voi, într-un fel, pentru frumuseţea acestui 
contact cu trecutul. Poate că veţi mai fi tentaţi să vă 
întoarceţi vreodată pe Planeta Fantomelor Albastre... 

- Da, uite, să ne-ntoarcem! îi arată Darn pumnul. 

- Nigaud, asta-i obrăznicie! îl plesneşte Mary peste 
mină. 

- Ce vrei, dragă, trebuia să i-o fac o dată şi-o dată 
afurisitului vostru de maestru! rînjeşte el, vorbind în 
şoaptă. 

- Şi să vă daţi jos bărbile! Arătaţi ca nişte monştri. 
Nu de alta, dar altfel o să preferăm... compania 
muşchetarilor! ride copilăreşte şi fericită, Ada. 

- Au! strigă psihiatrul, cu figura răvăşită de 
durere... Aoleu!... Picioarele!... Ba nu, cotul stîng! 

- Ce e prietene? se interesează Lapin, care între 
timp venise în apropierea lor, trăgînd cu urechea. 

- Bătrineţile!... Reumatismul! se vaită marele 
maestru. Nimic nu mă mai ajută. Nici strachina cu 
ionizări, nici măcar „Hippocrat - 7007”... Văleu! 

-Ce  strachină, ce Hippocrat? se indignează 
braconierul. Scorneli, şarlatanii de-ale doftorilor... Băi 
cu muştar ai încercat? De trei ori pe zi, în apă nu prea 
fierbinte. 

- Poftim? 

- Da, domnule, muştar, cu puţin hrean şi terci de 
mămăliguţă caldă! Dacă nu, foi de ceapă răscoaptă... 

Las’ că te pune moşul pe picioare, de-o să poţi juca 
menuetul mai abitir decît fandosiţii noştri de curteni. Şi 
mai dă-i păcatelor de doftori, cu ştiinţa lor, că ăştia nu 
se pricep decît să-ţi jupoaie buzunarele!... Nu crezi? 
Dă-te pe mîna lor! 

